
De câte ori n-ai auzit: „așa ceva nu merge în lumea reală“? Pe de 
o parte erai tu, cu planurile tale, de cealaltă partenerii de business 
sau chiar prietenii cei mai buni. Acum gândește-te de câte ori nu 
ţi-ai spus singur asta, punând între paranteze sau îngropând pur 
și simplu o idee care ar fi putut fi genială? Așa se transforma lumea 
„reală“ într-o lume deprimantă și demotivantá! 


REWORK nu se bazează pe teoriile academice pe care le-ai auzit 
de prea multe ori, ci pe experiența autorilor. Descoperind-o, vei 
găsi inspiraţie și idei noi pentru cum să începi o afacere, când să 
o lansezi, cum să ieși cu ea în lume, pe cine și când să angajezi și 
cum să tii investițiile sub control. 


Scrisă într-un stil controversat și provocator, aceasta este o carte 
ce trebuie să-și găsească locul în biblioteca ta de business. 

INTRODUCERE 


Introducere 


Avem ceva nou de spus despre cum să construiesti, să 
administrezi și să dezvolti (sau să nu dezvolti) o afacere. 

Această carte nu se bazează pe teorii ştiinţifice. Se bazează 
pe experiența noastră. Avem propria afacere de mai bine de 
zece ani. În acest timp, am fost martori la două recesiuni, la o 
explozie economică, la modificări ale modelelor de afaceri și 
la apariţia și dispariţia unor previziuni dezastruoase - si afa- 
cerea noastră a rămas profitabilă în tot acest timp. 

Suntem în mod deliberat o companie mică ce produce 
software menit să ajute micile companii și grupuri să rezolve 
anumite probleme cu ușurință. Mai bine de trei milioane de 
persoane din toată lumea ne folosesc produsele. 

Am început în anul 1999 ca firmă de consultanță pentru 
web design, alcătuită din trei persoane. În 2004, fiind nemul- 
tumiti de aplicaţiile software de gestionare a proiectelor folo- 
site de cei din acest domeniu, am creat noi înșine una: 
Basecamp. Când le-am arătat instrumentul online clienților si 
colegilor noștri, toți au spus același lucru: „Avem nevoie de 
asta și pentru afacerea noastră.“ 
generează anual un profit de milioane de dolari. 


Cinci ani mai târziu, Basecamp 


Acum vindem și alte instrumente online. Highrise, instru- 
mentul nostru de gestionare a contactelor și a relaţiilor cu cli- 
entii (CRM), este folosit de zeci de mii de afaceri mici pentru 
a-și urmări ponturile, afacerile și peste zece milioane de per- 
soane de contact. Peste 500.000 de persoane s-au abonat la 
serviciul Backpack, instrumentul nostru de intranet și de par- 
tajare a informațiilor. S-au trimis mai bine de 100 de milioane 
de mesaje folosindu-se Campfire, instrumentul nostru de chat 
în timp real pentru afaceri. Am inventat și o platformă 

open-source de programare numitä Ruby on Rails, folositä in 
mare măsură în lumea Web 2.0. 

Unii ne consideră o companie de tip dot.com, însă această 
caracterizare ne înfioară. Companiile dot.com sunt cunoscute 
pentru angajările obsesive, pentru cheltuielile necontrolate și 
pentru eșecurile răsunătoare. lar noi nu suntem așa. Suntem 
o companie mică (avem șaisprezece angajaţi în momentul 
publicării acestei cărți), cumpătată și profitabilă. 

Mulţi spun că nu putem face ceea ce facem. Spun că suc- 
cesul nostru e accidental. Aceştia îi sfătuiesc pe alții să ne igno- 
re sfaturile. Unii ne-au numit iresponsabili, nesäbuifi si 
- vai! - neprofesionisti. 

Acești critici nu înțeleg cum se poate să aibă succes o com- 
panie ce refuză să se extindă, să organizeze ședințe, să aibă 
buget sau consiliu director, să-și facă reclamă, să aibă oameni 
de vânzări și să țină cont de „realitate“. Asta e problema lor, 
nu a noastră. Ei spun că trebuie să le vinzi celor din Fortune 
500. Pe naiba! Noi le vindem celor din Fortune 5.000.000. 

Aceştia nu cred că putem avea angajaţi care nu se văd 
aproape niciodată și care sunt răspândiți în opt orașe, pe două 
continente. Ne spun că nu ai cum să reusesti fără să faci pre- 
viziuni financiare și planuri pe cinci ani. Se înșală. 

Ei afirmă că ai nevoie de o firmă de relații publice pentru 
a ajunge în paginile publicațiilor precum Time, Business Week, 
Inc., FastCompany, New York Times, Financial Times, Chicago 
Tribune, Atlantic, Entrepreneur şi Wired. Se înșală. Tot ei spun 
că nu poți să-ți împărtășești rețeta succesului și să-ți dezvălui 
secretele si, cu toate acestea, să faci față concurenţei. Din nou, 
greşit. 

Ei spun că nu ai nicio șansă să concurezi cu marile firme 
în lipsa unui buget generos pentru marketing, și publicitate. 
Spun că nu ai cum să reușești creând produse care fac mai 

puţine lucruri decât cele ale concurenţilor. Spun că nu poți 
rezolva totul din mers. Însă noi exact asta am făcut. 

Spun o mulțime de lucruri. lar noi spunem că se înșală. 
Am dovedit-o. Si am scris această carte ca să-ți arătăm si tie cum 
să le dovedesti că se înșală. 

În primul rând, vom începe prin a ne diseca propria aface- 
re. O vom dezasambla complet și iti vom explica de ce e 
momentul să renunti la ideile tradiționale despre ce e necesar 
pentru administrarea unei afaceri. Apoi o vom recompune. Vei 
învăța cum să începi, de ce ai nevoie de mult mai puţine 
lucruri decât crezi atunci când te lansezi, cum să te faci cunos- 
cut, pe cine (si când) să angajezi si cum să mentii totul sub 
control. 

Bun, acum hai să începem. 

Noua realitate 


Aceasta e o altfel de carte despre afaceri, pentru altfel de 
de oameni - de la cei care nu au visat niciodată să-și înființeze 
o afacere, până la cei care au deja o companie de succes în 
plină activitate. 

E pentru antreprenorii dedicați, pentru oamenii hotărâți 
din lumea afacerilor, cei cu personalitate de tip A. E vorba 
despre cei care consideră că s-au născut ca să înceapă ceva, să 
conducă și să cucerească. 

De asemenea, e dedicată şi proprietarilor de mici afaceri 
care nu sunt atât de porniţi. E vorba de cei pentru care, deşi 
nu au personalitate de tip A, afacerea ocupă un loc esenţial în 
viaţa lor. Aceştia caută o aptitudine deosebită care să-i ajute 
să realizeze mai multe, să lucreze mai eficient şi să dea 
lovitura. 

Cartea se adresează si celor care s-au plafonat la locul de 
muncă și care au visat dintotdeauna să facă ceva pe cont pro- 
priu. Poate că le place ceea ce fac, dar nu-și agreează şeful. Sau 
poate că pur și simplu s-au plictisit. Vor să facă ceva ce le place 
şi să fie plătiți pentru asta. 

În sfârşit, este și o carte pentru aceia care nu s-au gândit 
niciodată să se lanseze pe cont propriu și să înființeze o aface- 
re. Poate că nu cred că sunt făcuţi pentru asta. Poate că nu cred 
că au timpul, banii sau convingerea necesare pentru a duce 
treaba la bun sfârșit. Sau poate că pur şi simplu le e teamă să 
riste ori cred că afaceri e un cuvânt neplăcut. Indiferent de 
motiv, această carte este $i pentru ei. 

Ne confruntăm cu o nouă realitate. În ziua de azi, oricine 
poate avea o afacere. Instrumentele care erau odinioară greu 
de obținut sunt acum accesibile oricui. Tehnologia care costa 
mii de dolari costă acum doar câţiva dolari sau este gratuită 

chiar. Un individ poate indeplini sarcinile a douä sau trei per- 
soane sau, in unele cazuri, ale unui intreg departament. 
Lucruri care erau imposibil de realizat acum cätiva ani sunt 
simple astäzi. 

Nu e nevoie sä te chinui lucränd 60, 80 sau 100 de ore pe 
săptămână ca să faci treburile să meargă. O săptămână de 
muncă de 10 — 40 de ore e mai mult decât suficientă. Nu e 
nevoie să-ți epuizezi economiile de-o viata sau să-ți asumi 
niște riscuri uriaşe. Dacă începi o afacere în paralel și iti păs- 
trezi si slujba actuală poți face rost de toți banii de care ai 
nevoie. Nici măcar nu ai nevoie de un birou. În ziua de azi 
poți să lucrezi de acasă sau să colaborezi cu persoane pe care 
nu le-ai întâlnit niciodată şi care locuiesc la mii de kilometri 
distanţă. 

A venit momentul să regândim munca. Să începem! 

PIEDICI 


Ignorä realitatea 


„Nu ar funcţiona niciodată in realitate.“ Auzi mereu asta 
atunci când le povestesti celorlalți despre o idee nouă. 

Această „realitate“ pare a fi un loc îngrozitor de deprimant. 
E un loc în care ideile noi, abordările neconsacrate și concep- 
tele necunoscute pierd întotdeauna. Singurele lucruri care au 
câştig, de cauză sunt cele pe care lumea deja le cunoaște și le 
face, chiar dacă e vorba de chestiuni defectuoase și 
ineficiente. 

La o privire mai atentă, vei constata că locuitorii acestei 
„realităţi“ sunt cuprinși de pesimism și disperare. Se așteaptă 
ca orice concept nou să dea greș. Sunt convinși că societatea 
nu este pregătită pentru schimbare sau capabilă să o facă. 

Si mai rău, vor să-i tragă si pe ceilalți în jos. Dacă ești încre- 
zator si ambițios, vor încerca sá te convingă că ideile tale sunt 
imposibile. Îi vor spune cá-ti pierzi timpul. 

Nu-i crede. Poate că aceea e realitatea pentru ei, dar asta 
nu înseamnă că trebuie să ţi-o asumi si tu. 

Noi știm asta deoarece compania noastră ratează probele 
„realităţii“ în nenumărate moduri. În „realitate“, nu poţi avea 
mai mult de doisprezece angajați răspândiţi în opt oraşe dife- 
rite, pe două continente. În „realitate“, nu poți atrage milioane 
de clienți fără oameni de vânzări și fără reclamă. În „realitate“, 
nu poți dezvălui restului lumii cheia succesului tău. Însă noi 
am făcut toate astea și ne-a mers bine. 

„Realitatea“ nu este un fapt, ci o scuză, ceva care să justifice 
faptul că nici măcar nu încearcă. Însă asta nu are nicio legătură 
cu tine. 

Omul nu învață atât de mult din greșeli 


În lumea afacerilor, eșecul a devenit un fel de ritual de 
iniţiere. Mereu auzi că nouă din zece noi afaceri dau greș, că 
afacerea ta are șanse minime și că eșecurile te întăresc. Ti se 
tot spune că: „Omul din greșeli învață”. 

Având atâtea nereușite în jur, nu ai încotro și ajung să te 
influenţeze. Tine-te tare! Nu te lăsa păcălit de statistici! 
Eșecurile altora exact asta sunt: eșecurile altora. 

Faptul că alții nu reușesc să-și promoveze produsul nu are 
nicio legătură cu tine. Faptul că alții nu reușesc să-și formeze 
o echipă nu are nicio legătură cu tine. Faptul că alții nu știu să 
pună un pret corect pe serviciile lor nu are nicio legătură cu 
tine. Faptul că alții nu reușesc să câștige mai mult decât chel- 
tuie... în fine, ai prins ideea. 

O altă idee preconcepută frecventă: trebuie să înveți din 
greşeli. În fond, ce anume înveţi din greșeli? Poate că înveţi ce 
să nu mai faci, dar cât de valoros e acest aspect? Tot nu știi ce 
ar trebui să faci mai departe. 

Compara acest lucru cu a învăța din reușite. Succesul iti 
oferă niște arme puternice. Atunci când ceva merge, știi ce 
anume a funcționat și poți face acel lucru din nou. Si probabil 
că data viitoare te vei descurca și mai bine. 

Eșecul nu este o condiţie a succesului. În cadrul unui studiu 
efectuat la Harvard Business School s-a constatat că antrepre- 
norii care au avut deja succes au mult mai multe șanse să 
reușească din nou (rata de succes a companiilor lor viitoare 
este de 34%). Însă antreprenorii ale căror companii au eșuat 
prima dată aveau o rată de succes la următoarele încercări 
similară cu a celor care infiintau pentru prima dată o compa- 
nie: doar 23%. Cei care au avut deja un eșec au la fel de mult 

succes ca și aceia care încă nu și-au încercat norocul. Experiența 
reușitei este aceea care contează în realitate. 

N-ar trebui să te surprindă: exact așa funcționează și natu- 
ra. Evoluţia nu se bazează pe greșelile din trecut, ci continuă 
întotdeauna pe baza lucrurilor care au funcționat deja. Așa ar 
trebui să faci si tu. 


* Leslie Berlin, „Try, Try Again, or Maybe Not”, New York Times, 21 martie 2009 (n.a.). 

PLANURILE 


SUNT PRESUPUNERI 


ata 


Planurile sunt simple presupuneri 


Dacä nu cumva esti vreun oracol, planificärile pe termen 
lung sunt purä fantezie. Pur si simplu sunt prea multi factori 
pe care nu-i poți controla: condiţiile pieței, concurenţa, clienții, 
economia etc. Conceperea unui plan iti oferă iluzia de control 
asupra unor lucruri pe care nu le poți controla, de fapt. 

Hai să le spunem planurilor pe nume: sunt simple presu- 
puneri. Începe să-ți numesti planurile de afaceri presupuneri 
de afaceri, planurile financiare presupuneri financiare și pla- 
nurile strategice presupuneri strategice. Acum poți să nu-ți 
mai faci atâtea griji în privința lor. Pur și simplu nu merită 
stresul. 

Atunci când transformi presupunerile în planuri, pătrunzi 
pe un teren periculos. Planurile îi permit trecutului să dicteze 
viitorul. Îți pun ochelari de cal. „Adoptăm această direcție 
fiindcă, ştii... asa am spus că vom face.“ Și asta e problema: 
planurile nu fac casă bună cu improvizatia. 

Si trebuie să poți să improvizezi. Trebuie să poți sá profiti 
de șansele care apar. Uneori trebuie să spui: „Vom adopta o 
nouă direcție fiindcă asta e soluția optimă azi“. 

Si momentul în care se fac planurile pe termen lung este 
complet greșit. Detii cele mai multe informații în momentul în 
care faci ceva, nu înainte să te apuci. Și totuși când concepi 
planul? De obicei, înainte să te fi apucat măcar. E cel mai prost 
moment pentru a lua o decizie importantă. 

Asta nu înseamnă că nu ar trebui să te gândești la viitor 
sau să cugeti la cum ar trebui să abordezi obstacolele viitoare. 
E un exercițiu care merită făcut. Însă nu trebuie să ai impresia 
că e nevoie să notezi totul sau ca acest aspect să te obsedeze. 
Atunci când concepi un plan de proporții, cel mai probabil nu 

il vei mai reciti. Planurile care au mai mult de cäteva pagini 
ajung simple fosile in fisetul täu. 

Renuntä la presupuneri. Hotäräste ce vei face pänä la sfär- 
situl săptămânii, nu până la sfârșitul anului. Identificá urmä- 
torul pas esenţial si ocupä-te de asta. Ia decizii chiar înainte să 
faci ceva, nu cu mult timp înainte. 

Nu e nicio problemă dacă găsești soluții din mers. Pur si 
simplu urcă în avion și pleacă. Poti să-ți cumperi o cămașă mai 
frumoasă, niște cremă de ras și o periutä de dinți după ce 
ajungi. 

Poate că ti se pare înfricoșător să lucrezi fără un plan. Însă 
a urma orbește un plan care nu are nicio legătură cu realitatea 
e și mai înfricoșător. 

De ce sä te extinzi? 


Lumea te întreabă: „Cât de mare e compania ta?“ E doar o 
discuţie de complezentä, însă nu se așteaptă la un răspuns de 
complezentä. Cu cât le spui un număr mai mare, cu atât vei 
părea mai impresionant, mai profesionist și mai puternic. 
„Mamă, grozav!“ iti vor spune dacă ai peste o sută de angajați. 
Dacă ai companie mică, te vei alege cu un „Ah... drăguţ.“ 
Primul răspuns se vrea a fi un compliment; cel din urmă e 
doar un răspuns politicos. 

De ce? Care e faza cu dezvoltarea în afaceri? De ce obiecti- 
vul urmărit e întotdeauna extinderea? Care e atracția mărimii 
dincolo de gâdilarea orgoliului? (Ai nevoie de un răspuns mai 
bun decât „economia de scará”.) Si ce dacă găsești dimensiu- 
nea potrivită și o păstrezi? Care e problema? 

Atunci când ne gândim la Harvard sau la Oxford spunem 
oare: „Dacă s-ar extinde, și-ar deschide filiale, ar mai angaja 
câteva mii de profesori universitari și s-ar dezvolta la nivel 
global, deschizând alte campusuri în toată lumea... atunci chiar 
ar fi niște universități fantastice“? Sigur că nu. Nu așa se 
măsoară valoarea acestor instituţii. Şi atunci de ce ar fi aceasta 
modalitatea de a evalua o afacere? 

Poate că numărul potrivit de angajați pentru compania ta 
este de cinci persoane. Poate că e patruzeci. Sau poate e două 
sute. Sau poate e de-ajuns să fii doar tu cu un laptop. Nu te 
gândi dinainte cât de mare ar trebui să fie firma ta. Dezvoltă-te 
treptat și vezi când ti se pare că e suficient — angajările prea 
timpurii sunt moartea multor companii. Si evită si dezvoltarea 
în pași mari, căci astfel ai putea să sari cu totul peste dimen- 
siunea ideală. 

Un număr mic de angajați nu reprezintă doar o piatră de 
hotar. Este un obiectiv foarte bun în sine. 


pa 

Ai remarcat vreodată că, deși companiile mici și-ar dori sá 
fie mai mari, companiile mari visează la agilitate și flexibilita- 
te? Și, tine minte, odată ce te-ai extins, e foarte greu să te mai 
restrângi fără să concediezi angajați, afectând astfel moralul 
celor rămași si modificändu-ti întreaga abordare. 

Nu e obligatoriu ca țelul urmărit să fie dezvoltarea. Şi nici 
nu e vorba doar de numărul de angajați. E valabil și pentru 
cheltuieli, chirie, infrastructură IT, mobilier etc. Aceste lucruri 
nu apar în mod spontan. Tu ești cel care decide să le introducă 
sau nu. Și dacă le introduci, vei avea și noi bătăi de cap. Dacă 
te obligi la cheltuieli mari, vei fi constrâns să-ți construieşti o 
afacere complexă, care e mult mai dificil și mai stresant de 
administrat. 

Nu-ţi face probleme că iti propui să ai o afacere de mici 
dimensiuni. Oricine are o afacere durabilă și profitabilă, fie ea 
mare sau mică, are cu ce se mândri. 


32 REWORK Piedici 


Obsesia pentru muncä 


Cultura noasträ apreciazä imaginea omului obsedat de 
muncä. Auzim de persoane care lucreazä pänä tärziu in noap- 
te. Muncesc toatä noaptea si dorm la serviciu. E considerat un 
act onorabil să te dai de ceasul morții și să lucrezi la un proiect. 
Niciodată nu se poate spune că ai muncit prea mult. 

În afară de faptul că această obsesie pentru muncă nu este 
necesară, este și stupidă. Dacă muncești mai mult, nu înseam- 
na că iti pasă mai mult sau că reusesti să faci mai mult. 
Înseamnă doar că muncesti mai mult. 

Persoanele obsedate de muncă ajung să creeze mai multe 
probleme decât rezolvă. În primul rând, acest stil de lucru nu 
poate fi susținut în timp. Când se produce criza de epuizare 
- eveniment inevitabil -, va avea consecințe mult mai grave. 

În plus, obsedatilor de muncă le scapă esenfialul. Aceştia 
încearcă să rezolve problemele pur și simplu investind în ele 
multe ore. Încearcă să compenseze lenea intelectuală cu forța 
brută. Acest lucru are ca rezultat soluții lipsite de eleganţă. 

Acești angajați declanșează și crize. Nu caută modalități de 
a fi mai eficienţi fiindcă, de fapt, le place să rămână peste pro- 
gram. Le place să se simtă ca niște eroi. Își creează probleme 
(adesea inconștient) doar ca să aibă o scuză să lucreze mai 
mult. 

Obsedatii de muncă îi fac pe cei care nu rămân până târziu 
să se simtă prost fiindcă nu au lucrat „decât“ un număr rezo- 
nabil de ore. Acest lucru duce la un sentiment de vinovăţie 
generalizat și la un moral scăzut. În plus, duce la o mentalitate 
de robot — oamenii rămân peste program din obligație, chiar 
dacă nu sunt productivi, de fapt. 

Dacă nu faci decât să muncesti, este puțin probabil să iei 
decizii chibzuite. Valorile și deciziile tale se dezechilibrează și 

ajungi sä nu mai fii in stare sä discerni ce anume meritä un 
efort suplimentar si ce nu. Și, în final, vei fi pur si simplu 
obosit. Nimeni nu ia decizii strälucite atunci cänd e obosit. 

In final, cei obsedati de muncä nu reusesc sä facä mai multe 
decât cei ce nu sunt obsedati de muncă. S-ar putea să susțină 
că sunt perfectionisti, dar asta înseamnă doar că pierd timpul 
concentrându-se asupra unor detalii lipsite de importanţă în 
loc să treacă la sarcina următoare. 

Cei obsedati de muncă nu sunt niște eroi. Nu salvează situ- 
afia, pur şi simplu, îi acordă mult timp. Adevăratul erou a 
plecat deja acasă fiindcă a găsit o modalitate mai rapidă de a 
rezolva problema. 

Suntem sătui de „întreprinzători“ 


Hai să renunțăm la termenul întreprinzător. Este demodat 
și plin de implicaţii. Sugerează apartenenţa la un club elitist. 
Oricine ar trebui încurajat să-și înceapă propria afacere, nu 
doar păsările rare care se autoproclamă „întreprinzători“. 

A apărut un nou grup de persoane ce încep afaceri. Acestea 
obțin profit, însă nu se definesc drept „întreprinzători“. Multi 
dintre ei nu se consideră nici măcar proprietarii unor afaceri. 
Pur şi simplu, fac ceea ce le place așa cum vor ei si sunt plătiți 
pentru asta. 

Prin urmare, hai să înlocuim acest cuvânt pretentios cu 
ceva mai concret. În loc să le spunem antreprenori, hai să spu- 
nem că pun lucrurile în mişcare. Oricine înființează o nouă 
afacere pune ceva în mișcare. Pentru asta nu ai nevoie de un 
MBA”, de o diplomă, de un costum pretentios, de o servietă si 
de o toleranță deosebită la risc. Ai nevoie doar de o idee, de 
puțină încredere si de un imbold ca să pui lucrurile în 
mișcare. 


" Master in Business Administration (Master în administrarea afacerilor) (n.r.). 

ÎNCEPE! 


Influenteazä universul 


Ca să realizezi o muncă de calitate, trebuie să ai senzația 
că munca ta are un efect, că influentezi vizibil universul, că 
iei parte la ceva important. 

Asta nu înseamnă că trebuie să găseşti leacul pentru can- 
cer, ci doar că trebuie să simți că eforturile tale au un rost. 
Vrei ca reacția clienților tăi să fie: „Asta îmi face viata mai 
ușoară“. Vrei să ai senzația că, dacă nu ai mai face ceea ce faci, 
cei din jur ar observa. 

În plus, ar trebui să te simți presat să actionezi. Nu ai la 
dispoziție un timp nelimitat. E vorba de munca ta de-o viata. 
Vrei să faci doar un alt produs ca toate celelalte sau să faci 
senzaţie? Ceea ce faci e ceea ce lași în urmă. Nu trebuie să stai 
degeaba și să aştepţi să facă altcineva schimbarea pe care ţi-o 
doreşti. Și nici nu trebuie să crezi că e nevoie de o echipă 
uriașă ca să se vadă influenţa ta. 

Gändeste-te la Craiglist, care a anihilat afacerea traditiona- 
lă cu anunțuri de mică publicitate. Cu doar câteva zeci de 
angajaţi, compania generează venituri de zeci de milioane, are 
unul dintre cele mai populare site-uri de pe internet și a afec- 
tat întregul domeniu al presei scrise. 

Site-ul Drudge Report al lui Matt Drudge este o simplă 
pagină web coordonată de un singur om. Cu toate acestea, 
are un impact uriaș asupra industriei ştirilor — producătorii 
de televiziune, prezentatorii talk-show-urilor de la radio și 
reporterii de la ziare îl consideră în mod curent primul loc în 
care să caute noutăți’. 


* Jim Rutenberg, „Clinton Finds Way to Play Along with Drudge”, New York Times, 
22 octombrie 2007 (n.a.). 

Dacä tot vrei sä faci ceva, fä ceva care conteazä. Acesti 
oameni au apärut pe nesimfite si au distrus vechi modele ce 
rezistau de zeci de ani. Poţi să faci si tu același lucru in dome- 
niul tău. 

Urmáreste-ti interesul 


Cea mai ușoară și mai directă modalitate de a crea un pro- 
dus sau un serviciu nemaipomenit este să faci ceva ce tu la 
rândul tău ai folosi. Astfel, vei concepe un lucru la care te pri- 
cepi și iti vei da seama imediat dacă ceea ce faci e bun de ceva. 

La 37signals, construim produse de care avem nevoie pen- 
tru a ne gestiona afacerea. De pildă, aveam nevoie de o moda- 
litate de a tine evidenţa tuturor persoanelor cu care am discutat, 
a lucrurilor pe care le-am spus și a momentelor în care trebuie 
să actionäm în urma discuțiilor. Prin urmare am creat Highrise, 
aplicația noastră software pentru gestionarea contactelor. Nu 
aveam nevoie de focus grupuri, de studii de piață sau de inter- 
mediari. Aveam o problemă și am rezolvat-o. 

Atunci când construieşti un produs sau un serviciu, iei sute 
de decizii minore în fiecare zi. Dacă rezolvi problemele altcui- 
va, nu faci decât să orbecăi în permanenţă. Atunci când iti 
rezolvi propria problemă, parcă se aprinde lumina. Ştii exact 
care e răspunsul corect. 

Inventatorul James Dyson și-a urmărit interesul. În timp ce 
dădea cu aspiratorul prin casă, și-a dat seama că forța aspira- 
torului său scădea în permanenţă, căci praful înfunda porii din 
sac și bloca fluxul de aer. Nu era vorba de problema imaginară 
a altcuiva, ci o problemă reală pe care o simtise pe pielea lui. 
Prin urmare s-a hotărât să o rezolve si a inventat primul aspi- 
rator ciclonic, fără sac, din lume’. 

Lui Vic Firth i-a venit ideea de a face bete de tobă mai bune 
în timp ce cânta la timpane în cadrul orchestrei simfonice 
Boston. Betele pe care le găsea în comerț nu făceau fata, așa că 
a început să producă și să vândă bete de tobă în subsolul casei 


* „Date fascinante despre James Dyson, cel care a inventat în 1978 aspiratorul Dyson“, 
www ideafinder.com/history/inventors/dyson.htm (n.a.). 


44 REWORK Începe! 


sale. Apoi, intr-o zi, ascäpat un mänunchi de bete pe podea si 
a auzit tonalitätile diferite ale acestora. Atunci a inceput sä 
coreleze betele dupä umiditate, greutate, densitate si tonalitate, 
ca să fie identice. Rezultatul a devenit sloganul produsului său: 
„perechea perfectă“. Astăzi, fabrica lui Vic Firth produce mai 
bine de 85.000 de bete de tobă pe zi si are o cotă de piață de 
62%". 

Antrenorul de atletism Bill Bowerman ajunsese la concluzia 
ca echipa lui avea nevoie de incältäri mai bune si mai usoare 
pentru alergat. Asadar s-a dus in atelierul lui si a turnat cauciuc 
in aparatul de vafe al familiei. Asa a apärut celebra talpä Nike 
cu model de vafă”. 

Acesti oameni au gäsit solutii pentru propriile probleme si 
au scos la iveală o piață uriașă de consumatori care aveau 
nevoie exact de acelaşi lucru. Asta ar trebui să faci și tu. 

Atunci când construieşti ceva care iti trebuie tie, poți sá si 
evaluezi calitatea produsului rapid și direct, nu printr-un 
intermediar. 

Mary Kay Wagner, fondatoarea companiei Mary Kay 
Cosmetics, știa că produsele sale de îngrijire a pielii erau foarte 
bune fiindcă le folosea chiar ea. Le avea de la o cosmeticiană 
din orașul ei, care le vindea pacienţilor, rudelor și prietenilor 
produse făcute în casă. Când cosmeticiana a murit, Wagner a 
cumpărat formula de la familia acesteia. Nu a avut nevoie de 
focus grupuri sau de studii ca să știe că produsele erau bune. 


vr 


A fost suficient sä se uite in oglindä 


* Russ Mitchell, „The Beat Goes On“, știrile CBS, Sunday Morning, 29 martie 2009, 
www.tinyurl.com/cdägjq (n.a.). 

* Eric Ransdell, „The Nike Story? Just Tell It!” Fast Company, 19 decembrie 2007, 
www fastcompany.com /magazine/31/nike.html (n.a.). 

* „Mary Kay Ash: Mary Kay Cosmetics“, Journal of Business Leadership 1, nr. 1 
(primăvara 1988); Galeria națională a celor mai influenţi oameni de afaceri, 
www.anbhf.org/laureates/mkash.html (n.a.). 

Cel mai grozav este cä aceastä abordare de tipul „rezolvä-ti 
propria problema” iti permite sá te indrágostesti de ceea ce 
faci. Cunosti foarte bine problema și valoarea soluţiei sale. 
Nimic nu poate înlocui asta. La urma urmei, vei lucra la acest 
lucru mulți ani de-acum înainte. (Cel putin asa speri.) Poate îi 
vei dedica întreaga viata. Ar fi bine să fie ceva la care tii. 

Incepe sä faci ceva 


Cu totii avem cäte un prieten care spune: „Si mie mi-a venit 
ideea de a crea eBay. Dacä as fi pus-o in practicä, as fi fost 
acum miliardar!“ E o logică jalnică si nerealistä. Faptul că ai 
avut o asemenea idee nu are nicio legătură cu crearea propriu- 
zisă a site-ului eBay. Contează ceea ce faci; nu ceea ce gândești, 
spui sau planifici. 

Crezi că ai o idee într-atât de valoroasă? Atunci încearcă să 
o vinzi și vezi ce primesti în schimbul ei. Nu cine știe ce, vei 
spune, probabil. Până când nu începi să faci ceva, ideea ta 
genială este doar atât, o idee. Si cu toții avem câte una 
asemenea. 

lată ce-i sfătuia Stanley Kubrick pe cineaștii în devenire: 
„Puneti mâna pe o cameră și pe o rolă de film și faceți un film, 
nu contează de care“. Kubrick știa că, atunci când eşti începă- 
tor într-un domeniu, trebuie să începi să creezi. Cel mai impor- 
tant lucru este să începi să faci ceva. Prin urmare, ia-ti o 
cameră, apasă pe butonul de înregistrare și începe să filmezi. 

Ideile sunt ieftine și numeroase. Ideea inițială de la care 
pornesti este un aspect atât de neînsemnat al unei afaceri încât 
e aproape un element neglijabil. Adevărata întrebare este cât 
de bine reusesti să o pui în practică. 


48 REWORK Începe! 


Lipsa timpului nu e o scuzä 


Cea mai frecventä scuzä invocatä este: „Nu am timp“. 
Majoritatea oamenilor susțin că le-ar plăcea să-și deschidă pro- 
pria afacere, să înveţe să cânte la un instrument muzical, să 
scoată pe piață o invenție, să scrie o carte sau să facă orice 
altceva, însă nu sunt decât 24 de ore într-o zi. 

Să fim serioşi! Mereu există timp berechet dacă îl foloseşti 
așa cum trebuie. Şi să nu crezi cumva că trebuie să-ți dai demi- 
sia de la locul de munca. Pastreaza-ti postul şi începe să lucrezi 
seara la proiectul tău. 

În loc să te uiţi la televizor sau să joci World of Warcraft, 
lucrează la ideea ta. În loc să te culci la ora zece, pune-te în pat 
la unsprezece. Nu se pune problema să muncesti până în zori 
sau să lucrezi câte șaisprezece ore pe zi, ci să găsești câteva ore 
libere în fiecare săptămână. E suficient cât să pui lucrurile în 
mișcare. 

Când vei face asta, iti vei da seama dacă entuziasmul și 
interesul tău sunt reale sau e vorba doar de ceva trecător. Dacă 
nu iese bine, continuă să mergi la serviciu zi de zi, ca și până 
acum. Nu ai riscat și nu ai pierdut decât ceva timp, deci nu e 
mare scofală. 

Dacá-ti dorești ceva suficient de mult, iti faci timp, indife- 
rent de celelalte obligaţii pe care le ai. Adevărul este că majo- 
ritatea oamenilor pur şi simplu nu-și doresc ceva suficient de 
mult și își protejează eul invocând scuza lipsei de timp. Nu 
încerca să scapi cu scuze. Tu esti singurul răspunzător pentru 
îndeplinirea visurilor tale. 

În plus, momentul perfect nu apare niciodată. Mereu ai să 
fii prea tânăr, prea bătrân, prea ocupat, prea sărac sau prea 
altcumva. Dacă te agiti în permanenţă să găsești momentul 
ideal, nu vei mai face niciodată nimic. 

Impune-ti o limită 


Pe măsură ce lucrurile capătă amploare, nu uita de ce faci 
ceea ce faci. Afacerile de succes au și un punct de vedere, nu 
doar un produs sau un serviciu. Trebuie să crezi în ceva. Trebuie 
să ai un element de susținere. Trebuie să știi pentru ce esti dis- 
pus să lupti. Si apoi trebuie să arăţi și lumii toate acestea. 

Printr-o poziție puternică iti atragi susținătorii infocati. 
Aceștia te dau drept exemplu si te apără. În plus, iti fac reclamă 
mai departe, la scară mai largă și mai insufletit decât orice cam- 
panie de publicitate. 

Însă opiniile transante au si ele un pret. Pe unii îi vei deranja. 
Te vor acuza că ești arogant și distant. Asta-i viata. Pentru toți 
cei care te iubesc, vor fi alții care te vor urî. Dacă nu deranjezi 
pe nimeni cu ceea ce spui, înseamnă că nu ești suficient de 
tranșant. (Și probabil eşti și plicticos.) 

Mulţi oameni ne antipatizează fiindcă produsele noastre au 
mai puţine funcționalități decât cele ale concurenţilor. Se simt 
jigniti atunci când refuzăm să includem și funcționalitatea lor 
preferată. Însă noi suntem mândri de ceea ce nu fac produsele 
noastre, așa cum suntem mândri și de ceea ce fac. 

Noi le concepem simple fiindcă suntem de părere că majo- 
ritatea aplicațiilor software sunt prea complexe: au prea multe 
funcționalități, prea multe butoane și ajung să te încurce. Așadar 
creăm aplicații software care sunt exact pe dos. Nu-i nimic dacă 
ceea ce facem noi nu este potrivit pentru toată lumea. Suntem 
dispuși să pierdem niște clienți dacă asta trebuie să facem pen- 
tru ca alții să ne aprecieze cu adevărat produsele. Aceasta e 
limita pe care ne-o impunem. 

Atunci când nu știi în ce crezi, totul devine subiect de dis- 
cutie. Orice poate fi dezbătut. Însă dacă ai niște principii clare, 
deciziile sunt evidente. 

De pildă, Whole Foods își propune să vândă produse natu- 
rale gi organice de cea mai bună calitate existentă pe piață. Nu 
pierd timpul luând mereu decizii referitoare la ce se cuvine si 
ce nu. Nimeni nu întreabă: „Oare ar trebui să vindem acest 
produs care are arome artificiale?“ Nu încape discuţie. 
Răspunsul e clar. De aceea nu poți găsi Coca-Cola sau Snickers 
în magazinele lor. 

Acest principiu al lor înseamnă că alimentele sunt mai cos- 
tisitoare la Whole Foods. Unii opozanți susțin că nu doar ali- 
mentele sunt integrale, ci și prețurile și își bat joc de cei care 
își fac cumpărăturile acolo. Si ce dacă? Whole Foods o duce al 
dracului de bine. 

Un alt exemplu este Vinnie's Sub Shop, aflat pe strada unde 
avem noi biroul la Chicago. Cei de acolo pun pe sendvișuri 
niște ulei de busuioc făcut în casă care e absolut delicios. Însă 
ai face bine să ajungi la timp. Dacă întrebi la ce oră închid, 
doamna de la tejghea iti va spune: „Inchidem când rămânem 
fără pâine“. 

Serios? „Da. Luăm pâinea de la brutăria din apropiere în 
zori, căci atunci e cea mai proaspătă. Când se termină (de 
obicei pe la două-trei după-amiaza), închidem. Am putea să 
mai cumpărăm pâine mai târziu, dar nu e la fel de bună ca 
aceea de dimineață. Nu are niciun rost să mai vindem câteva 
sendvișuri dacă nu e bună pâinea. Câţiva bani în plus nu vor 
compensa faptul că vindem mâncare de care nu suntem 
mândri.“ 

Nu ai prefera să mănânci într-un astfel de loc decât la 
vreun lant de restaurante cu sendvisuri? 

PUNE 
"PRACTICĂ 4 


Declaraţie de misiune: imposibilă 


Există o diferenţă uriașă între a crede în anumite principii 
și a avea o declarație de misiune care afirmă că faci acest lucru. 
Ştii la ce má refer, la lozincile de genul „vă oferim cele mai 
bune servicii“ menite doar să fie puse pe un perete. Cele care 
sună fals și care nu au nicio legătură cu realitatea. 

Imagineazä-ti că ești în sediul unei agenţii de închiriere de 
mașini. În încăpere e frig, iar covorul este murdar. Nu e nimeni 
la ghișeu. Apoi vezi o bucată de hârtie rufoasă cu o ilustrație 
în susul paginii, prinsă pe un avizier. E o declaraţie de 
misiune: 


Misiunea noastră este aceea de a veni în întâmpinarea nevoilor 
clienților noștri în ceea ce privește închirierea și achiziționarea de 
autovehicule și vehicule comerciale și a altor necesități conexe și de 
a le depăși așteptările în ceea ce privește serviciile, calitatea și 
valoarea. 


Ne vom strădui să dobândim loialitatea clienților noștri pe 
termen lung, încercând să oferim mai mult decât am promis, fiind 
deschisi și corecti și „făcând tot posibilul” să oferim servicii 
personalizate excepționale, care să creeze o experienţă de cooperare 
plăcută. 


Trebuie să ne motivăm angajaţii să le ofere clienților noștri 
servicii excepționale, susținându-le dezvoltarea, oferindu-le ocazii 
de evoluție personală si recompensându-i corect pentru succesele 
și realizările lor...” 


* Declarația de misiune, Enterprise Rent-a-Car, http://aboutus.enterprise.com/ 
who _we_are/mission.html (n.a.). 

Si aberatia continuă. lar tu stai acolo și citesti porcáriile 
astea și te întrebi: „Cât de idiot mă cred ăștia?“ În mod evi- 
dent, ce scrie acolo nu are nicio legătură cu realitatea. 

E ca atunci când esti rugat să aștepți la telefon și auzi o 
înregistrare în care ti se spune cât de mult fine compania la 
tine în calitate de client. Serios? Atunci poate ar trebui să anga- 
jati mai mulți operatori de asistență tehnică, sá nu mai trebu- 
iascá să astept treizeci de minute ca sá mă ajute cineva. 

Sau măcar nu mai spuneţi nimic. Dar nu mă aburiti cu o 
voce automată care-mi spune cât de mult vă pasă de mine. E 
un robot. Ştiu și eu diferența dintre afecțiune veritabilă și un 
robot programat să spună lucruri plăcute. 

A susține un principiu nu se limitează la a scrie undeva 
despre el. Înseamnă să crezi în el și să te comporti ca atare. 

Investitorii externi reprezintä planul Z 


Una dintre primele intrebäri pe care le vei pune este pro- 
babil: De unde o sä fac rost de primii bani? De prea multe ori, 
oamenii au impresia cä solutia este sä strängä bani de la per- 
soane din exterior. Atunci când construiesti o fabrică sau des- 
chizi un restaurant, s-ar putea să ai într-adevăr nevoie de 
fonduri din exterior. Însă multe companii nu au nevoie de o 
infrastructură costisitoare — mai ales în ziua de azi. 

Trăim într-o economie a serviciilor. Prestatorii de servicii 
(de pildă consultantii, companiile de software, organizatorii 
de nunți, graficienii si multi alţii) nu au nevoie de mare lucru 
ca să înceapă. Dacă ai o astfel de afacere, evită fondurile din 
exterior. 

De fapt, indiferent ce fel de afacere pornesti, acceptă cât 
mai puține investiții din exterior. Poate că sună bine să cheltui 
banii altora, însă aceştia sunt însoțiți de obligații. lată de ce: 


Renunti la control. Atunci când apelezi la cineva din exterior pentru 
fonduri, trebuie să îi dai și socoteală. Nu e nicio problemă la început, 
când toată lumea este de acord. Însă ce se întâmplă mai târziu? Vrei 
să-ţi deschizi propria afacere ca sá primești ordine de la altcineva? 
Dacă accepti investiţii din exterior, asta vei ajunge să faci. 


„Profitul“ începe să primeze în fața construirii unei afaceri de 
calitate. Investitorii vor să-și recupereze banii - și repede (de obicei 
în trei, până la cinci ani). Sustenabilitatea pe termen lung se duce 
pe apa sâmbetei atunci când cei implicaţi vor doar să facă profit cât 
mai repede. 


Cheltuirea banilor altcuiva dă dependenţă. Nu e nimic mai ușor 
decât să cheltui banii altora. Însă la un moment dat se termină si 

trebuie să mai ceri. Și, de fiecare dată când mai ceri, investitorii 
controlează mai mult din compania ta. 


De obicei, e o afacere proastă. Când ești la început, nu ai nimic de 
oferit la schimb. E un moment foarte prost pentru o tranzacţie 
financiară. 


Clienţii își pierd întâietatea. Ajungi să produci ceea ce-și doresc 
investitorii, nu ceea ce-și doresc clienții. 


Acumularea de fonduri te acaparează. Găsirea fondurilor este dificilă 
și epuizantă. E nevoie de luni întregi de prezentări, proceduri legale, 
contracte etc. E o activitate care te acaparează când, de fapt, ar 
trebui să te concentrezi asupra creării unui produs nemaipomenit. 


Pur si simplu nu merită. Mereu discutăm cu proprietari de 
companii care au abordat această cale și acum regretă. De obi- 
cei, aceștia spun o variantă a poveștii „mahmurelii după inves- 
titii“: La început, te entuziasmează investițiile rapide. Însă apoi 
începi sá ai ședințe cu investitorii şi/sau cu consiliul director 
si te întrebi: „Doamne, în ce m-am băgat?“ Deja deciziile sunt 
luate de altcineva. 

Înainte să-ţi bagi capul in lat, caută o altă soluție. 

Ai nevoie de mult mai puțin decât crezi 


Chiar ai nevoie de zece angajaţi sau te descurci cu doi sau trei pentru 
moment? 


Chiar ai nevoie de 500.000 de dolari sau iti ajung 50.000 (sau 5.000) 
deocamdată? 


Chiar ai nevoie de șase luni sau poţi să faci ceva în două? 


Chiar ai nevoie de un birou mare sau poţi să imparti biroul cu altcineva 
(sau să lucrezi de acasă) o vreme? 


Chiar ai nevoie de un depozit sau poți să inchiriezi un spaţiu mic de 
depozitare (sau să folosești un garaj sau un beci) sau să subcontractezi 
totul? 


Chiar e nevoie să investești în publicitate și să angajezi o firmă de relaţii 
publice sau există și alte modalităţi de a te face remarcat? 


Chiar e nevoie să construiești o fabrică sau poţi să angajezi alt producător? 


Chiar ai nevoie de un contabil sau poți să folosesti Quicken și să te ocupi 
singur de contabilitate? 


Chiar ai nevoie de un departament IT sau poţi sá subcontractezi aceste 
sarcini? 


Chiar ai nevoie de un angajat cu normă întreagă pentru asistenţă tehnică 
sau te poţi ocupa chiar tu de solicitări? 


Chiar trebuie să deschizi un magazin sau poţi să-ţi vinzi produsele online? 


Chiar ai nevoie de cărţi de vizită pretentioase, de documente cu antet și 
de broșuri sau poţi să renunfi la toate astea? 

Ai prins ideea. Poate că, în final, va trebui să adopti vari- 
anta mai extinsă şi mai costisitoare, dar nu chiar acum. 

Nu e nicio problemă dacă vrei să economisesti. Când ne-am 
lansat primul produs, am limitat costurile. Nu aveam propriul 
sediu, ci un sediu comun cu altă companie. Nu am achiziționat 
o baterie de servere, ci unul singur. Nu ne-am făcut reclamă, 
ci ne-am promovat împărtășindu-ne experiențele online. Nu 
am angajat pe nimeni să răspundă la e-mailurile clienţilor; de 
asta se ocupa chiar fondatorul companiei. Şi totul a mers foarte 
bine. 

E la ordinea zilei ca o companie nemaipomenită să por- 
nească dintr-un garaj. La fel poate fi şi în cazul tău. 

Pune bazele unei afaceri, nu ale unui start up 


Mda, start up-ul. E un tip special de companie, cäreia i se 
acordä multä atentie (mai ales in domeniul IT). 

Start up-ul e un täräm magic. Un täräm in care cheltuielile 
sunt problema altcuiva. Un täräm in care chestia aceea ener- 
vantá numită venit nu intră în discuţie. E un tărâm în care poți 
să cheltui banii altora până când găsești o cale să-i câștigi și 
tu. E un tărâm în care legile dinamicii afacerilor nu mai sunt 
valabile. 

Problema acestui tărâm magic este că e doar un basm. 
Adevărul este că fiecare afacere, fie ea veche sau nouă, e domi- 
nată de aceleași forte ale pieţei și reguli ale economiei. Venit 
minus cheltuieli. Fie faci profit, fie dispari. 

Start up-urile ignoră această realitate. Sunt conduse de 
oameni care încearcă să amâne inevitabilul, adică momentul 
în care afacerea lor trebuie să se maturizeze, să facă profit și 
să fie o companie reală, durabilă. 

Oricine adoptă în afaceri o atitudine de genul „vom vedea 
noi la un moment dat cum vom obține și profit“ este pur și 
simplu caraghios. E ca și cum ai construi o rachetă spațială și 
ai începe spunând: „Hai să ne prefacem că nu există gravita- 
tie”. O afacere care nu are o cale spre profit nu e o afacere, ci un 
hobby. 

Așadar nu te agăța de ideea de start up. Pune în schimb 
bazele unei afaceri în toată regula. Firmele propriu-zise trebuie 
să facă fata realitatilor precum facturile și statul de plată. 
Firmele propriu-zise își fac griji de la bun început în legătură 
cu profitul. Firmele propriu-zise nu-și maschează problemele 
esenţiale spunând: „E în regulă, suntem un start up“. Dacă 
actionezi ca într-o companie în toată regula, vei avea mult mai 
multe șanse de reușită. 

ai nevoie 
DE O 


STRATEGIE 
IMPLICARE 


DE UNA 
DE EXIT 


Construind pentru a vinde, construiesti pentru a esua 


Mai e ceva ce întreabă toată lumea: „Care e strategia ta de 
exit?“ Auzi asta chiar si când ești abia la început. Ce e cu 
oamenii ăștia? Nici nu se pot apuca să facă ceva dacă nu știu 
când vor renunţa? Unde se grăbesc? Nu-ţi sunt prea clare pri- 
oritätile dacă te gândești la cum vei renunța înainte să te apuci 
măcar. 

Începi o relație planificând despărţirea? Intocmesti contrac- 
tul prenuptial la prima întâlnire? Te intälnesti cu avocatul de 
divorţ în dimineața nunţii? Ar fi absurd, nu-i așa? 

Ai nevoie de o strategie de implicare, nu de una de exit. Ar 
trebui să te gândești la cum să-ți dezvolti proiectul și sá ai 
succes, nu la cum să-ți iei tälpäsita. Dacă întreaga ta strategie 
se bazează pe abandon, sunt șanse mari să nu ajungi prea 
departe. 

Intälnesti foarte multi oameni de afaceri aspiranti care-și 
pun toate speranţele în vinderea firmei. Însă șansele de prelu- 
are sunt infime. Există o șansă minimă să apară o mare com- 
panie care sá te preia și să-ți recompenseze întreg efortul. 
Poate una la 1.000? Sau una la 10.000? 

În plus, atunci când construiești o companie cu intenția de 
a fi preluată, nu te axezi pe ceea ce trebuie. În loc să te con- 
centrezi asupra obținerii unor clienţi cărora să le placă ceea ce 
faci, te gândeşti mereu la cine te va cumpăra. Nu e bine să te 
obsedeze așa ceva. 

Si să spunem că ignori acest sfat și reusesti să fii preluat. 
iti construieşti afacerea, o vinzi si primești o sumă grasă. Si 
apoi? Te muti pe o insulă si bei piña colada toată ziua? Chiar 
te vei mulțumi cu atât? Sunt suficienți banii ca să fii cu adevä- 
rat fericit? Esti sigur cä-ti va plăcea să faci asta mai mult decât 
să administrezi o afacere care iti place și in care crezi? 

De asta auzi adesea de patroni care isi vänd afacerea, se 
retrag şase luni, după care revin în câmpul de luptă. Le lipsesc 
tocmai lucrurile la care au renunțat. Și, de obicei, revin cu o 
afacere care nu e nici pe departe atât de reușită ca prima. 

Nu face asta! Dacă reusesti să pui bazele unei afaceri de 
succes, nu renunţa. Lucrurile bune nu se ivesc la tot pasul. Nu 
permite ca afacerea ta să fie visul care ţi-a scăpat printre 
degete. 

Masä redusä 


Adoptä ideea masei reduse. In momentul de fatä, afacerea 
ta este mai micä, mai flexibilä si mai rapidä ca niciodatä. De 
acum înainte vei începe să acumulezi masă. Si cu cât un obiect 
este mai masiv, cu atât e nevoie de mai multă energie pentru 
a-i schimba direcţia. E la fel de adevărat în lumea afacerilor ca 
şi în fizică. 

Masa crește odată cu... 

e contractele pe termen lung 

e numărul prea mare de angajaţi 

e deciziile permanente 

e ședințele 

e procesele complicate 

e inventarul (fizic sau mintal) 

e ratele pentru achiziționarea de hardware, software și tehnologie 

e planurile pe termen lung 

e politica firmei 

Evita toate acestea atunci când poți. Astfel, vei putea să-ți 
schimbi direcţia mai uşor. Cu cât o schimbare este mai costi- 
sitoare, cu atât scad șansele să o faci. 

In organizaţiile uriașe, schimbările de proporții pot dura 
ani buni. Acolo se discută, nu se acţionează. Se convoacă întru- 


niri, nu se trece la treabă. Însă, dacă iti mentii masa redusă, 
poți schimba rapid orice: întregul model de afaceri, produsul, 

functionalitatile și/sau mesajul de promovare. Poti să faci gre- 
seli si sá le remediezi rapid. Poti să-ți modifici prioritățile, 
pachetul de produse sau orientarea. $i, cel mai important, pofi 
oricând să te razgandesti. 

PROGRESEAZÄ 


Acceptä consträngerile 


„Nu am suficient timp/destui bani/destui oameni/suficientă 
experiență.“ Nu te mai lamenta! Mai putin înseamnă mai bine. 
Constrângerile sunt avantaje mascate. Resursele limitate te 
obligă să te descurci cu ceea ce ai. Nu e loc de risipă. lar asta 
te obligă să fii creativ. 

Ai văzut vreodată ce arme își fac prizonierii dintr-un săpun 
sau O lingură? Se descurcă cu ceea ce au. Nu-ţi spunem că ar 
trebui să înjunghii pe cineva cu sisul, dar fii creativ și vei 
rămâne uimit de ceea ce poți face cu resurse limitate. 

Scriitorii folosesc în mod curent constrângerile pentru a-și 
stimula creativitatea. Shakespeare se desfăta în limitele sone- 
telor (poeme lirice de paisprezece versuri, în pentametru iam- 
bic, cu o rimă precisă). Haikuurile și limerick-urile au și ele 
reguli stricte ce duc la rezultate ingenioase. Scriitorii precum 
Ernest Hemingway și Raymond Carver erau de părere că lim- 
bajul simplu și clar îi ajuta să aibă cel mai puternic impact. 

Prețul corect, jocul de televiziune difuzat cel mai mult până 
acum, ne oferă și el un bun exemplu de creativitate ivită din 
acceptarea constrângerilor. Emisiunea are mai bine de o sută 
de jocuri și fiecare dintre ele e bazat pe întrebarea: „Cât costă 
acest obiect?“ Această formulă simplă atrage fani de mai bine 
de treizeci de ani. 

Spre deosebire de majoritatea celorlalte linii aeriene, care 
au diverse modele de aeronave, Southwest nu zboară decât cu 
Boeing 737. Prin urmare, fiecare pilot, însoțitor de zbor si 
membru al echipajului de la sol de la Southwest poate lucra 
pe orice zbor. În plus, la Southwest, toate piesele se potrivesc 
la orice avion. Acest fapt are drept urmare costuri mai reduse 
și o afacere mai ușor de condus. Şi-au făcut viata mai 
ușoară. 

Pe vremea când cream Basecamp, am avut o mulțime de 
constrângeri. Aveam de condus o firmă de design cu proiecte 
de la clienţii existenţi, aveam o diferenţă de fus orar de șapte 
ore între persoanele-cheie (David se ocupa de programare din 
Danemarca şi noi, ceilalți, eram în Statele Unite), aveam o echi- 
pă mică și nu aveam investitori externi. Aceste constrângeri 
ne-au obligat să creăm un produs simplu. 

Astăzi avem mai multe resurse și mai mulți angajați, însă 
ne impunem în continuare constrângeri. Ne asigurăm că la un 
produs nu lucrează mai mult de una sau două persoane odată. 
Si limităm întotdeauna functionalitätile. Faptul că ne impu- 
nem aceste condiții ne împiedică să creăm niște produse 
„umflate“. 

Așadar înainte să te apuci sá te dai de ceasul morţii că „nu 
ai suficient“, vezi cât de departe poți ajunge cu ceea ce ai deja. 

— mai bine O — 


JUMĂTATE 


DATĂ DRACULUI 
A decátUN — 


INTREG 


DUS DRACULUI 


Creeazä un produs mai mic, nu unul neterminat 


Poti transforma rapid o serie de idei bune intr-un produs 
prost dacă încerci să le pui în practică pe toate odată. Pur si 
simplu nu poți să faci tot ce-ţi dorești și să mai iasă si bine. 
Timpul, resursele, capacitățile și atenţia iti sunt limitate. Si așa 
e greu să faci bine un singur lucru. Să te sträduiesti să-ți iasă 
bine zece lucruri deodată? Las-o baltă! 

Sacrifică așadar câteva idei la care tii pentru un rezultat 
final favorabil. Injumätäteste-ti ambitiile. Mai bine o jumätate 
datä dracului decät un intreg dus dracului. 

Si oricum, majoritatea ideilor tale nemaipomenite nu ti se 
vor mai părea aşa de grozave când le privesti dintr-o altă per- 
spectivă. Jar dacă sunt cu adevărat fantastice, le poți pune în 
practică mai târziu. 

Multe lucruri se îmbunătăţesc atunci când sunt scurtate. 
Regizorii elimină scene bune pentru a face un film foarte bun. 
Muzicienii renunță la melodii bune pentru a face un album 
foarte bun. Scriitorii elimină pagini bune pentru a obţine o 
carte foarte bună. Noi am eliminat jumătate din această carte 
la ultima revizie. De la 57.000 de cuvinte, am ajuns la 27.000. 
Credeti-ne, e mai bine așa. 

Așadar incepeti să eliminați. Ca să ajungeţi la ceva foarte 
bun, trebuie să incepeti prin a elimina ceea ce este doar bun. 

Incepe de la epicentru 


Când începi ceva nou, diverse forte te trag în diferite direc- 
tii. Există lucruri pe care le-ai putea face, lucruri pe care vrei să 
le faci și lucruri pe care trebuie să le faci. Ar trebui să începi cu 
lucrurile pe care trebuie să le faci. Începe de la epicentru. 

De exemplu, daca iti deschizi o gheretă pentru a vinde 
hotdog, ai putea să-ți faci griji cu privire la condimente, la 
gheretă, la nume și la decorațiuni. Însă primul lucru care ar 
trebui să te preocupe sunt hotdogii. Hotdogii sunt la epicentru. 
Toate celelalte aspecte sunt secundare. 

Pentru a identifica epicentrul, trebuie să-ți pui următoarea 
întrebare: „Dacă as elimina acest lucru, ceea ce vând ar mai 
exista?“ O gheretă cu hotdogi nu mai este o gheretă cu hotdogi 
dacă lipsesc hotdogii. Poţi elimina ceapa, mirodeniile, mușta- 
rul etc. Poate că unora nu le vor plăcea hotdogii tăi necondi- 
mentati, însă tot ai avea o gheretă cu hotdogi. Dar pur si simplu 
nu ai cum să ai o gheretă cu hotdogi în lipsa hotdogilor. 

Aşadar, gäseste-fi epicentrul. Care parte a ecuaţiei este 
indispensabilă? Dacă poți sá te descurci în continuare fără un 
element sau altul, înseamnă că respectivele lucruri nu repre- 
zintă epicentrul. Ai să ştii când ajungi la epicentru. Apoi con- 
centreazá-fi întreaga energie în a-l face cât se poate de bun. Tot 
ce faci în rest depinde de această bază. 

Ignorä detaliile la inceput 


Arhitectii nu se gändesc la gresia si faianta pe care le vor 
pune la dus sau la marca masinii de spälat vase care trebuie 
instalatä in bucätärie decät dupa finalizarea planului casei. Ei 
știu că e mai bine ca aceste detalii să fie puse la punct mai 
târziu. 

Si tu trebuie să-ți abordezi la fel ideea. Detaliile aduc valoa- 
re suplimentară. Însă dacă te încurci în detalii prea devreme 
se va ajunge la dezacorduri, se vor convoca şedinţe și se vor 
produce întârzieri. Ajungi să te pierzi în lucruri lipsite de 
importanţă. Pierzi timpul cu decizii care oricum se vor modi- 
fica. Prin urmare ignoră detaliile o vreme. Consolidează întâi 
elementele de bază și gândeşte-te mai târziu la amănunte. 

Când începem să concepem ceva, ne schitäm ideile cu un 
marker gros Sharpie, nu cu un pix. De ce? Pixurile sunt prea 
finute. Sunt prea precise. Te încurajează să te preocupe lucruri 
la care nu ar trebui să te gândești deocamdată, cum ar fi 
umbrele perfecte sau decizia de a folosi o linie punctată sau 
întreruptă. Ajungi să te concentrezi asupra lucrurilor care sunt 
irelevante deocamdată. 

Cu un marker, e imposibil să ajungi la astfel de amănunte. 
Nu poți trasa decât forme, linii și casete. lar ăsta e un lucru 
bun. La început nu ar trebui să te preocupe decât imaginea de 
perspectivă. 

Walt Stanchfield, cunoscutul instructor de desen de la Walt 
Disney Studios, îi încuraja pe desenatori să „ignore detaliile“ 
la început. Motivul: detaliile nu te ajută cu nimic în prima 
fază.” 


* Walt Stanchfield, Drawn to Life: 20 Golden Years of Disney Master Classes, vol. 1, The 
Stanchfield Lectures, Oxford, Marea Britanie: Focal Press, 2009 (n.a.). 

In plus, de cele mai multe ori, nu poti identifica amänuntele 
importante decât după ce începi să faci ceva. Atunci observi ce 
anume necesită mai multă atenţie. Simti ce lipseşte. Si atunci 
trebuie să acorzi atenţie acestui aspect, nu mai devreme. 


DECIZIILE 


| 


înseamnă 


| 


PROGRES 


Orice decizie luată e un pas înainte 


Atunci când amâni deciziile, acestea se adună. lar grăme- 
zile ajung să fie ignorate, rezolvate în grabă sau aruncate la 
gunoi. Prin urmare, problemele individuale din acele grămezi 
rămân nerezolvate. 

De fiecare dată când e posibil, înlocuiește „Hai să ne mai 
gândim la asta“ cu „Hai să luăm o decizie“. la-fi angajamentul 
de a lua decizii. Nu aștepta soluţia ideală. la o decizie și mergi 
mai departe. 

Vrei să-ţi intri în ritm cu luarea deciziilor. Atunci când iti 
intri în mână și iei decizie după decizie, capeti inerție şi iti 
crește moralul. Deciziile înseamnă progres. Fiecare decizie 
luată e o cărămidă ce se adaugă la fundaţie. Nu poți construi 
nimic pe baza promisiunii „Ne vom hotărî mai târziu“, însă 
poți să construiesti ceva pe baza afirmației „Am terminat“. 

Problema apare atunci când amâni deciziile în speranţa că 
vei găsi mai târziu răspunsul perfect. Nu se va întâmpla asta. 
Ai la fel de multe șanse să iei o hotărâre grozavă azi ca și 
mâine. 

Iată un exemplu din domeniul nostru: mult timp am evitat 
să creăm un program de marketing afiliat pentru produsele 
noastre fiindcă soluția „perfectă“ părea a fi mult prea compli- 
cată. Trebuia să găsim o cale de a efectua plăți automate, să 
trimitem cecuri prin poștă, să ne punem la punct cu legile 
fiscale pentru afiliatii din străinătate etc. Revelația s-a produs 
atunci când ne-am întrebat: „Ce am putea face acum fără pro- 
bleme? Ceva care să fie suficient de bun.“ Răspunsul: să ne 
plătim afiliatii cu credit, nu cu bani. Si asta am și făcut. 

Am rămas o vreme la această abordare si, în cele din urmă, 
am implementat un sistem de a achita cu bani. Și acesta e un 

aspect important: o decizie nu e bätutä in cuie. Dacä faci o 
greșeală, o poţi corecta mai târziu. 

Nu contează cât de mult planifici, oricum ai să gresesti 
într-o oarecare măsură. Nu inräutäfi situația analizând totul 
exagerat de mult și întârziind înainte să începi măcar. 

Proiectele lungi te demoralizează. Cu cât durează mai mult 
etapa de dezvoltare, cu atât mai putin probabilă devine lansa- 
rea. la decizia, mergi mai departe și produ ceva chiar acum, 
cât încă ai motivaţia si inertia necesare pentru a o face. 

Fii ca un custode 


Nu amenajezi un muzeu nemaipomenit înghesuind toate 
operele de artă din lume într-o singură încăpere. Acela e depo- 
zit, nu muzeu. Un muzeu devine nemaipomenit datorită 
obiectelor care nu sunt expuse. Cineva spune „nu“. Intervine 
un custode, care ia decizii în cunoștință de cauză cu privire la 
ce trebuie expus și ce trebuie eliminat. Are loc un proces de 
selecție. Sunt mult mai multe obiecte neexpuse decât expuse. 
Cele mai bune sunt o mică parte din toate posibilitățile 
disponibile. 

Contează lucrurile la care renunfi. Prin urmare caută în 
permanenţă lucruri pe care să le elimini, să le simplifici și să 
le eficientizezi. Fii ca un custode. Păstrează doar esentialul. 
Elimină elemente până rămân doar aspectele cele mai impor- 
tante. Apoi ia-o de la capăt. Poti oricând să adaugi alte ele- 
mente mai târziu dacă e nevoie. 

Zingerman’s este unul dintre cele mai cunoscute lanţuri de 
magazine de delicatese. Şi a ajuns astfel fiindcă proprietarii se 
consideră aidoma custozilor. Nu își umplu rafturile pur și sim- 
plu. Triază produsele. 

Fiecare ulei de măsline vândut la Zingerman's e acolo pe 
bună dreptate: responsabilii au convingerea că fiecare ulei e 
foarte bun. De obicei, îl iau de la un furnizor pe care îl știu de 
ani buni. L-au vizitat și au cules măsline împreună. Și de aceea 
pot să garanteze aroma veritabilă si bogată a fiecărui ulei. 

De pildă, iată cum descrie proprietarul Zingerman's uleiul 
de măsline Pasolivo pe site-ul web al companiei: 


Am gustat prima dată acest ulei acum multi ani, primind 
întâmplător o recomandare și o mostră. Sunt o mulţime de uleiuri 
cu sticle frumoase și care au povești foarte înduioșătoare - și acesta 

nu făcea excepţie -, însă majoritatea pur și simplu nu sunt grozave. 
În schimb Pasolivo mi-a atras atenţia imediat ce l-am gustat. Are o 
aromă puternică, e bogat și cu aromă de fructe. Are tot ce-mi place 
la un ulei și niciun neajuns. Este și azi unul dintre cele mai bune 
uleiuri din America, la nivelul minunatelor uleiuri rustice din 
Toscana. ÎI recomand cu căldură.” 


Proprietarul a gustat el însuși uleiul și îl vinde datorită 
gustului său. Nu contează ambalajul, promovarea sau preţul. 
Contează calitatea. L-a gustat si a fost convins că trebuie să-l 
aibă în magazinul său. Aceasta e abordarea pe care ar trebui 
să o adopti si tu. 


* Uleiul de măsline Pasolivo, Zingerman‘, www.zingermans.com/product.aspx?productid= 
o-psl (n.a.). 

Nu complica lucrurile 


Dacă urmărești emisiunea Kitchen Nightmares a maestrului 
bucătar Gordon Ramsay, vei observa un tipar. Meniurile de la 
restaurantele proaste oferă prea multe feluri de mâncare. 
Proprietarii cred că, dacă oferă fiecare fel de mâncare din 
lume, restaurantul lor va avea mai mult succes. Însă nu reu- 
sesc decât să aibă mâncare proastă (si bătăi de cap cu 
inventarul). 

De aceea primul pas pe care-l face Ramsay aproape de fie- 
care dată este scurtarea meniului, de obicei de la treizeci și 
ceva de feluri, la aproximativ zece. Ia aminte. Nu imbunätäti- 
rea meniului e primul pas, ci reducerea numărului de feluri 
de mâncare. Apoi îmbunătăţeşte ce a rămas. 

Atunci când lucrurile nu merg cum trebuie, tendinţa fireas- 
că este să adaugi mai multe elemente. Aduci mai multi oameni, 
investesti mai mult timp și mai multi bani. Toate astea nu fac 
decât să complice problema. Abordarea corectă este tocmai cea 
opusă: să reduci. 

Prin urmare fă mai puţin. Proiectul tău nu va avea de sufe- 
rit nici pe departe atât de mult pe cât crezi. De fapt, sunt mari 
șanse să se îmbunătăţească. Vei fi obligat să iei decizii grele si 
să afli ce contează cu adevărat. 

Dacă începi sá amâni termenele limită și să-ți máresti buge- 
tul, nu te mai opresti. 

Concentreazä-te asupra lucrurilor 
care nu se vor schimba 


Multe companii se concentrează asupra marii inovații de 
ultimă oră. Adoptă cu entuziasm ultimele gäselnite în vogă. 
Urmează curentele și tehnologia de ultimă oră. 

E o cale greșită. Așa începi să te concentrezi asupra modei, 
nu asupra elementelor esenţiale. Începi să acorzi atenţie lucru- 
rilor care se schimbă în permanență, nu asupra celor care 
durează. 

Nucleul afacerii tale ar trebui să fie lucrurile care nu se 
schimbă. Lucrurile pe care oamenii și le doresc astăzi, dar și 
peste zece ani. Acelea sunt lucrurile în care ar trebui să 
investesti. 

Amazon.com se concentreazä asupra livrärilor rapide (sau 
gratuite), a marii varietäti, a politicii de returnare permisive si 
a prețurilor acceptabile. Aceste aspecte vor avea mereu mare 
căutare. 

Și producătorii japonezi de mașini se concentrează asupra 
principiilor esenţiale durabile: fiabilitatea, prețul accesibil și 
avantajele practice. Oamenii care-și doreau aceste lucruri acum 
30 de ani și le doresc și astăzi și le vor dori și peste 30 de ani. 

La 37signals, ne concentrăm asupra aspectelor precum vite- 
za, simplitatea, ușurința în utilizare si claritatea. E vorba de 
dorințe permanente. Nu se va trezi nimeni peste zece ani să 
spună: „Of, bine-ar fi ca softul acesta să fie mai greu de folo- 
sit!” Nu va spune nimeni: „De-ar fi mai putin rapidă aplicația 
asta!“ 

Ţine minte, moda vine și pleacă. Când te concentrezi asu- 
pra functionalitátilor permanente, te întovărășeşti cu lucruri 
care nu se demodează niciodată. 

CONTEAZĂ 
APARATURA 


Tu dai tonul 


După cum spun chitaristii talentați, „Tu dai tonul“. Poti 
să-ți cumperi aceeași chitară, aceleași pedale de efecte si ace- 
lași amplificator ca cele ale lui Eddie Van Halen. Însă, când 
cänfi folosind acest echipament, tot nu o vei face ca el. 

La fel, chiar dacă Eddie ar folosi aparatură Strat/Pignose 
deteriorată amanetată pe undeva, tot ai recunoaşte că Eddie 
Van Halen e cel care cântă. Aparatura bună te poate ajuta, dar 
adevărul este că tu dai tonul. 

E foarte tentant să te obsedeze instrumentele și nu ceea ce 
vei face folosindu-le. Știi prea bine la ce mă refer: designeri 
care folosesc o avalanșă de caractere grafice insolite și filtre 
complicate în Photoshop, dar care nu au nimic de spus. 
Fotografi amatori care dezbat la nesfârșit dilema alegerii unui 
aparat cu film fotografic sau a unuia digital în loc să se con- 
centreze la ce anume face ca o fotografie să fie grozavă. 

Multi jucători de golf amatori au senzaţia că le trebuie 
crose scumpe. Însă contează lovitura, nu crosa. Dacă-i dai lui 
Tiger Woods un set de crose de duzină, tot o să te facă una 
cu pământul. 

Oamenii folosesc dotările drept scuză. Nu vor să-și petrea- 
că timpul antrenându-se și compensează cheltuind mulți bani 
la magazinul de articole sportive. Caută o scurtătură. Însă pur 
și simplu nu ai nevoie de cel mai bun echipament din lume 
ca să fii bun. $i cu siguranţă nu ai nevoie de asta ca să începi. 

În afaceri, prea multă lume e obsedată de instrumente, de 
șmecherii din software, de probleme legate de scalare, de 
birourile dichisite, de mobila luxoasä și de alte frivolitati, în 
loc să fie preocupată de ceea ce contează în realitate. De fapt, 
contează cum reusesti să-ți găseşti clienți și sá câștigi bani. 

Intälnesti același fenomen si la persoanele care vor să-şi 
promoveze afacerea pe un blog, prin podcasting sau prin cli- 
puri video, însă se blochează la alegerea instrumentelor adec- 
vate. Contează conţinutul. Poţi să cheltui o avere pe aparatură 
sofisticată, dar, dacă nu ai nimic de spus... ei bine, nu ai nimic 
de spus. 

Foloseşte ceea ce ai deja sau ce-ţi poți permite la un pret 
redus. Si treci la treabă. Nu contează aparatura, ci să faci cât 
mai multe cu ceea ce ai. Tu dai tonul. 

Vinde-ti si produsele reziduale 


Atunci cänd produci ceva, intotdeauna rezultä si un sub- 
produs. Nu poti face un singur lucru. Mereu existä si un pro- 
dus rezidual. Oamenii de afaceri receptivi si creativi identificä 
aceste produse secundare si intreväd oportunități. 

Industria lemnului se ocupă cu vânzarea mărfurilor consi- 
derate odinioară reziduuri - rumeguș, așchii de lemn și 
paleti - cu un profit considerabil. Aceste produse secundare 
se folosesc la bustenii sintetici pentru semineu, în compoziția 
de beton, la consolidarea gheții, la mulci, la plăcile aglomerate, 
drept combustibil și altele. 

Însă probabil că tu nu fabrici nimic. Prin urmare s-ar putea 
să fie greu să-ți identifici produsele reziduale. Cei care lucrea- 
ză în industria lemnului își văd reziduurile. Nu au cum să 
ignore rumegusul. Însă tu nu le vezi pe ale tale. Poate că nici 
nu-ți trece prin cap că ai și produse reziduale. Dar asta inseam- 
nă să porți ochelari de cal. 

Ultima noastră carte, Getting Real, a fost un produs rezidu- 
al. Am scris-o fără să ne dăm seama măcar. Experienţa rezul- 
tată din construirea unei companii și crearea aplicaţiilor 
software era produsul secundar al muncii depuse. Întâi am 
adunat respectivele cunoștințe sub forma unor postări pe blog, 
apoi într-o serie de ateliere, apoi într-un document .pdf si, în 
cele din urmă, sub forma unei cărți. Datorită acestui produs 
rezidual, 37signals a câștigat peste un milion de dolari în mod 
direct și, probabil, încă vreun milion de dolari în mod indirect. 
Cartea pe care o citesti în momentul de fata este și ea un pro- 
dus rezidual. 

Grupul rock Wilco a descoperit un subprodus valoros în 
timpul procesului de înregistrare. Grupul a filmat crearea unui 
album și a lansat materialul sub forma unui documentar cu 

titlul I Am Trying to Break Your Heart. Acestea oferea o prezen- 
tare necenzurată, fascinantă, a procesului creativ al grupului 
şi al tensiunilor interioare. Grupul a câștigat bani din acest film 
şi l-a folosit şi drept piatră de temelie pentru atragerea unui 
public mai larg. 

Henry Ford aflase despre un proces prin care reziduurile 
de lemn de la producerea Fordului Model T erau transformate 
în brichete de cărbune. A construit o fabrică de cărbune și așa 
a părut Ford Charcoal (redenumită ulterior Kingsford 
Charcoal). Kingsford este și azi cel mai mare producător de 
cărbune din America’. 

De obicei, companiile de software nu-si propun sa scrie 
carti. De obicei, formatiile muzicale nu se gandesc sa-si filmeze 
procesul de inregistrare. De obicei, producätorii de masini nu 
se gandesc sa vanda cärbuni. Probabil existä ceva ce poti vinde 
si tu, un lucru la care inca nu te-ai gandit. 


* „Despre Kingsford: doar o chestiune de gust“, Kingsford, www.kingsford.com/about/ 
index.htm (n.a.). 

Lanseazä-l acum 


Când e gata produsul sau serviciul tău? Când ar trebui să-l 
lansezi pe piaţă? Când e bine să-l oferi publicului? Probabil că 
mult mai devreme decât fi se pare. Odată ce produsul face 
ceea ce trebuie să facă, scoate-l pe piaţă. 

Simplul fapt că încă mai ai o serie de lucruri de făcut nu 
înseamnă că nu e gata. Nu amâna totul din cauza câtorva amă- 
nunte nerezolvate. Te poţi ocupa de acestea mai târziu. Și, 
făcându-le mai târziu, s-ar putea să le faci și mai bine. 

Gändeste-te în felul următor: dacă ar trebui să-ți lansezi 
afacerea în două săptămâni, la ce ai renunța? Interesant cum 
o astfel de întrebare te obligă să te concentrezi. Brusc iti dai 
seama că sunt o mulțime de lucruri de care nu ai nevoie. Şi 
ceea ce chiar îți trebuie devine evident. Atunci când iti impui 
un termen-limită, totul devine mai clar. Este cea mai bună 
modalitate de a ajunge la acel sentiment instinctiv care te asi- 
gură: „Nu e nevoie să facem asta“. 

Amână orice nu este necesar pentru lansare. Construieste 
acum strictul necesar şi ocupá-te mai târziu de mofturi. Daca 
stai şi te gândeşti, sunt o mulțime de lucruri de care nu ai 
nevoie de fapt de la bun început. 

Când am lansat Basecamp, nici măcar nu aveam cum să le 
emitem facturi clienților! Cum produsul emitea facturi după 
cicluri lunare, știam că avem la dispoziție un interval de trei- 
zeci de zile ca să ne dăm seama. Aşadar am folosit timpul 
dinaintea lansării ca să rezolvăm problemele mai urgente, care 
chiar contau încă din prima zi. A 30-a zi putea să mai 
aștepte. 

Camper, o marca de pantofi, și-a deschis un magazin la San 
Francisco înainte de finisarea clădirii şi l-au numit Walk în 

Progress’. Clientii puteau sä deseneze pe zidurile magazinului 
gol. Camper expunea pantofii pe placaj ieftin așezat pe zeci de 
cutii de pantofi. Cel mai frecvent mesaj scris de clienți pe 
pereți a fost: „Pästrati magazinul așa cum e”.” 

La fel, fondatorii Crate and Barrel” nu au așteptat să ame- 
najeze expoziţii sofisticate când și-au deschis primul magazin. 
Au întors lăzile și butoaiele în care fusese adusă marfa si au 
pus produsele deasupra.” 

Însă nu confundați această abordare cu compromisurile 
referitoare la calitate. Tot trebuie să faci ceva nemaipomenit. 
Această abordare nu face decât să admită că cea mai bună cale 
de a reuși este pas cu pas. Nu-ţi mai imagina ce va funcționa 
și ce nu. Pune în practică și vei afla. 


* Joc de cuvinte pe baza asemănării dintre „walk“ - „a merge” si „work“ - a lucra, a munci. 
În limba engleză, „work în progress“ înseamnă „șantier în lucru“ (n.t.). 

“Fara Warner, „Walk in Progress“, Fast Company, 19 decembrie 2007, 
www.fastcompany.com/magazine/58/lookfeel.html (n.a.). 

“r Crate” - ladă, „barrel” - butoi (n.t.). 

=“ Matt Valley, „The Crate and Barrel Story”, Retail Traffic, 1 iunie 2001, 


retailtrafficmag.com/mag/retail_crate_barrel_story (n.a.). 


100 REWORK Progreseazä 


PRODUCTIVITATEA 


Iluzia acordului 


Lumea afacerilor e invadată de documente inerte, care nu 
fac decât să irosească timpul tuturor. Rapoarte pe care nu le 
citește nimeni, diagrame la care nu se uită nimeni si specificații 
care nu seamănă niciodată cu produsul finit. E nevoie de mult 
timp pentru a face toate astea, dar doar de câteva secunde 
pentru a uita de ele. 

Dacă trebuie să explici ceva, încearcă să vorbeşti pe sleau. 
În loc să descrii cum arată ceva, desenează. În loc să descrii un 
sunet, încearcă să-l redai. Fă tot ce poți pentru a elimina nive- 
lurile de abstractizare. 

Problema cu abstractizările (cum sunt rapoartele și docu- 
mentele) este că acestea creează o iluzie a acordului. O sută de 
persoane pot să citească același text, dar să-și imagineze o sută 
de scenarii diferite. 

De aceea trebuie să ajungi imediat la o reprezentare con- 
cretä. Doar așa ii faci pe ceilalți să înțeleagă într-adevăr ce vrei 
să spui. E ca atunci când citim despre personajele dintr-o carte 
- în mintea fiecăruia, acestea se conturează diferit. Însă când 
vedem niște persoane, știm cu toții exact cum arată. 

Când echipa de la Alaska Airlines a vrut să construiască un 
nou Aeroport al Viitorului, nu s-a bazat pe planuri si schițe. 
Au găsit un depozit și au construit machete folosind cutii de 
carton pe post de estrade, automate și benzi rulante. Apoi, 
echipa a construit un mic prototip la Anchorage, pentru a testa 
sistemul cu pasageri şi angajați reali. Modelul rezultat din 
acest proces concret a redus semnificativ timpul de așteptare 
si a mărit productivitatea agenţilor.” 


* Dave Demerjian, „Hustle & Flow", Fast Company, www fastcompany.com/magazine/ 
123 /hustle-and-flow.html (n.a.). 

Sam Maloof, apreciatul designer de mobilier, considera cä 
era imposibil să facă o schiță funcțională care să conțină toate 
detaliile complicate și fine ale unui scaun sau taburet. „De 
multe ori, nu știu cum va arăta o anumită zonă până când nu 
încep să lucrez cu o daltă, o pilă sau cu altă unealtă necesară 
pentru respectiva sarcină“, spunea el.’ 

Aceasta e calea pe care ar trebui să o adoptăm cu toţii. Sá 
scoatem dalta și să începem să facem ceva concret. Restul sunt 
divagatii. 


* „Maloof on Maloof: Quotations and Works of Sam Maloof”, Muzeul de artă americană 
Smithsonian, americanart.si.edu/exhibitions/online/maloof/introduction (n.a.). 

Motive de a renunța 


E uşor să apleci capul si să lucrezi pur şi simplu la ceea ce 
crezi că trebuie făcut. E mult mai greu să ridici fruntea și să 
întrebi de ce. Iată câteva întrebări importante pe care să ti le 
pui ca să te asiguri că investesti timp lucrând la ceva care 
contează: 


De ce faci asta? Ti s-a întâmplat vreodată să lucrezi la ceva fără să 
știi prea bine de ce? Pur și simplu ţi-a spus cineva să faci asta. De 
fapt, e o situaţie destul de comună. De aceea e important să te 
întrebi de ce lucrezi la . Pentru ce e asta? Cine 
beneficiază de asta? Care e rostul său? Faptul că știi răspunsurile la 
aceste întrebări te va ajuta să înţelegi mai bine munca în sine. 


Ce problemă rezolvi astfel? Care e problema? Clienţii sunt nelämuriti? 
Sau poate tu ești nelămurit? Este ceva care nu e suficient de clar? E 
ceva care nu era posibil înainte, dar care ar trebui să fie posibil 
acum? Uneori, formulând aceste întrebări, vei constata că rezolvi o 
problemă imaginară. Înseamnă că e momentul să te oprești și să te 
gândești din nou ce naiba faci. 


Chiar e util ce faci? Faci ceva util sau pur și simplu faci ceva? E ușor 
să confunzi entuziasmul cu utilitatea. Uneori e în regulă să te joci 
puţin și să construiești ceva ca lumea. Însă, în cele din urmă, trebuie 
să oprești și să te întrebi dacă e și util. Noutatea dispare cu timpul. 
Însă utilitatea nu. 


Adaugi valoare? E ușor să adaugi ceva; dar e greu să adaugi valoare. 
Sarcina la care lucrezi face produsul mai valoros pentru clienţi? 


106 REWORK Productivitatea 


Folosindu-l, pot face mai multe acum decât înainte? Uneori, 
lucrurile despre care crezi că adaugă valoare o reduc, de fapt. Dacă 
pui prea mult ketchup, poți compromite cartofii präjiti. Valoarea fine 
de echilibru. 


Acest lucru va schimba un comportament? Sarcina de care te ocupi 
va schimba ceva? Nu adăuga ceva decât dacă are un impact real 
asupra modului în care consumatorii utilizează produsul. 


Există o cale mai ușoară? De fiecare dată când lucrezi la ceva, 
întreabă-te: „Există o cale mai ușoară?“ Adesea vei constata că acea 
cale mai ușoară este mai mult decât suficientă pentru moment. De 
obicei, problemele sunt destul de simple. Noi suntem cei care-și 
imaginează că necesită soluții complicate. 


Ce altceva ai putea face? La ce renunti acum fiindcă faci asta? 
Această întrebare e importantă în mod deosebit pentru echipele 
mici, cu resurse limitate. În acest caz, stabilirea prioritátilor este si 
mai importantă. Dacă lucrezi la sarcina A, mai poţi sá termini 
sarcinile B și C până în aprilie? Dacă nu, preferi să termini sarcinile 
B și C în locul sarcinii A? Dacă petreci mult timp ocupându-te de un 
proiect, înseamnă că există altele pe care nu le rezolvi. 


Chiar merită? Ceea ce faci chiar merită? Această ședință chiar merită 
să tii șase oameni de la lucru timp de o oră? Merită să muncești 
toată noaptea sau ai putea să termini și mâine? Merită să te stresezi 
din cauza unui comunicat de presă din partea unui competitor? 
Merită să cheltui banii pe publicitate? Află valoarea reală a sarcinii 
în care urmează să te implici înainte să intri în horă. 

Continuä sä-ti adresezi (si sä le adresezi si celorlalti) intre- 
bärile de mai sus. Nu e nevoie sä faci din asta un proces for- 
mal, dar nici nu trebuie sä renunti la aceastä etapä. 

De asemenea, nu ezita cänd tragi concluziile. Uneori, aban- 
donarea sarcinii la care lucrezi este decizia corectä, chiar dacä 
ai investit deja mult efort. Nu pierde mai mult timp decät cel 
irosit deja. 

"a 
PRODUC: ge 
y INVITATE 


Întreruperile sunt inamicul productivității 


Dacă ti se întâmplă în mod frecvent să lucrezi noaptea sau 
în weekend, nu înseamnă că sunt prea multe lucruri de făcut. 
Înseamnă că nu reușești să lucrezi suficient la serviciu. lar 
motivul îl reprezintă întreruperile. 

Gândește-te: când reușești să lucrezi cel mai mult? Dacă 
esti ca restul lumii, fie noaptea, fie dimineaţa devreme. Nu e 
o coincidenţă că sunt tocmai momentele în care nu mai e 
nimeni prin preajmă. 

La ora 14.00, oamenii sunt de obicei în ședință, răspund la 
e-mailuri sau discută cu colegii. Întrebările din partea colegilor 
sau micile întruniri spontane par inofensive, dar, în realitate, 
afectează productivitatea. Întreruperea nu înseamnă colabora- 
re, ci doar întrerupere. Şi atunci când esti întrerupt, nu reusesti 
să-ți faci treaba. 

Intreruperile iti împart ziua de lucru într-o serie de momen- 
te de lucru. Muncesti 45 de minute și apoi primesti un telefon. 
Mai muncesti 15 minute și vine ora prânzului. După o oră, 
urmează o ședință de după-amiază. Până te dezmeticesti se 
face ora 17.00 și tu nu ai avut parte decât de vreo două ore 
neîntrerupte în care să-ţi faci treaba. Nu poți duce la bun sfár- 
sit lucrurile importante atunci când te apuci, te opresti, iar te 
apuci, iar te opresti... 

Pentru asta, ar trebui să rămâi singur. Perioadele lungi în 
care esti singur sunt cele mai productive. Atunci când nu tre- 
buie să te chinui să jonglezi cu diverse sarcini, reusesti să 
rezolvi o mulțime de treburi. (Ai remarcat vreodată cât de 
mult reusesti să lucrezi în avion, fără internet sau elemente 
care să-ți distragă atenția?) 

Ca să rămâi singur e nevoie de timp si de evitarea întreru- 
perilor. E ca faza REM’ a somnului: nu ajungi direct la somnul 
REM. Întâi adormi și apoi te apropii de faza REM. Orice între- 
rupere te obligă să o iei de la început. Și, asa cum REM este 
faza în care somnul își face efectul, perioada în care esti singur 
la serviciu îşi face efectul asupra productivității. 

Însă nu e nevoie să fie o oră târzie ca să rămâi singur. Poţi 
institui o regulă la serviciu ca jumătate de zi să fie dedicată 
muncii individuale. Impune-le celor din jur ca, de la ora 10.00 
la ora 14.00 să nu discute între ei (decât la ora mesei). Sau 
impune-ti să lucrezi doar tu singur în prima sau a doua jumă- 
tate a zilei. În locul zilelor de vineri cu ţinută lejeră, instituie 
zilele de joi în care nu se vorbeşte. Asigură-te că ai parte de o 
perioadă neîntreruptă, pentru a evita intervențiile dăunătoare 
pentru productivitate. 

Si mergi până la capăt. O perioadă de muncă individuală 
reușită înseamnă să renunti si la dependența de comunicare 
Atunci când lucrezi singur, renunță la mesageria instantanee, 
la telefoane, la e-mailuri si la ședințe. Taci din gură si treci la 
treabă. Vei fi surprins de cât de productiv vei fi. 

De asemenea, atunci când colaborezi cu alţii, încearcă să 
foloseşti instrumente de comunicare pasivă, cum este e-mailul, 
care nu necesită un răspuns imediat, în locul celor care te între- 
rup, cum sunt apelurile telefonice sau întâlnirile în persoană. 
Astfel, ceilalți pot să-ți răspundă atunci când le convine, în loc 
să fie obligaţi să lase totul și să-ți răspundă imediat. 

Ziua ta de lucru e asediată de întreruperi. Tine de tine să 
ripostezi. 


* REM (engl.) - rapid eye movement; somnul REM este o fază normală a somnului, 
caracterizată prin mișcări haotice ale globilor oculari (n.t.). 

Sedintele sunt toxice 


Cele mai rele întreruperi sunt ședințele. lată de ce: 


m De obicei se folosesc cuvinte și concepte abstracte, nu lucruri 
concrete. 


o De obicei oferă o cantitate infimä de informaţii pe minut. 
o Deviazá de la subiect cu o ușurință incredibilă. 


o Necesită pregătire amănunţită, pentru care majoritatea 
oamenilor nu au timp. 


o Adeseori au o ordine de zi atât de vagă, încât nimeni nu știe cu 
certitudine care este scopul lor. 


o Adeseori e prezent cel puţin un idiot care are in mod inevitabil 
ocazia să-i facă pe ceilalți să-și piardă timpul cu tämpeniile lui. 


o Sedintele se înmulțesc. O ședință duce la una și încă una... 


Din păcate, şedinţele sunt planificate asemenea emisiunilor 
TV. Îți rezervi jumătate de oră sau o oră fiindcă așa functio- 
nează programele de planificare (nu vei vedea pe nimeni pla- 
nificând o şedinţă de șapte minute în Outlook). Păcat! Dacă e 
nevoie doar de șapte minute pentru a atinge scopul ședinței, 
atunci ar trebui să-ți ocupe doar acest timp. Nu o prelungi de 
la șapte minute la jumătate de oră. 

Dacă stai și te gândești, adevăratul pret al sedintelor este 
uluitor. Să spunem că planifici o ședință care durează o oră și 
inviti zece persoane sá participe. Practic, este o şedinţă de zece 
ore, nu una de o oră. Dai la schimb zece ore productive pentru 
o oră de ședință. Cel mai probabil e vorba mai curând de 
cincisprezece ore, fiindcă intervine si o perioadă de adaptare 
cauzată de faptul că trebuie să întrerupi ceea ce făceai, să te 

duci în altă parte pentru sedintä si apoi să reiei activitatea 
anterioară. 

Oare merită vreodată să dai zece sau cincisprezece ore de 
productivitate pentru o oră de ședință? Uneori poate. Însă e 
un pret destul de mare pe care trebuie să-l plătești. Dacă jude- 
căm doar din perspectiva costurilor, astfel de ședințe devin 
rapid pierderi, nu câștiguri. Gândește-te la timpul pe care-l 
irosesti de fapt si întreabă-te dacă merită într-adevăr efortul. 

Dacă ajungi la concluzia că este absolut necesar să vă întâl- 
niti, încearcă să faci ședința productivă respectând aceste 
reguli simple: 

m Pune un cronometru. Când sună alarma, ședința s-a încheiat. 

Fără discuţie. 


m Cheamă cât mai puţini oameni. 
o Pregătește întotdeauna o ordine de zi clară. 
a Începe cu o problemă concretă. 


o Întâlniţi-vă în locul în care se manifestă problema respectivă, nu 
în sala de conferințe. Indică detalii concrete și sugerează 
schimbări concrete. 


a Încheie cu o soluție și numește un responsabil pentru 
implementarea acesteia. 

E de-ajuns sä fie suficient de bun 


Multă lume preferă să rezolve problemele folosind soluții 
complicate. Încordarea „muschilor minții“ iti poate oferi o 
stare de euforie. Apoi începi să cauţi altă provocare de pro- 
porţii care să-ți ofere aceeași stare, indiferent că e vorba de o 
idee bună sau nu. 

lată o idee mai bună: găsește o soluţie de tip „judo“, una 
care să ofere eficiență maximă cu efort minim. Soluțiile „judo“ 
implică obținerea de rezultate maxime cu activitate minimă. 
Atunci când te confrunti cu un obstacol, caută o cale de a-i 
aplica o mișcare de judo. 

Partial, aceasta înseamnă să recunosti că problemele sunt 
negociabile. Să spunem că provocarea cu care ai de-a face este 
formarea unei imagini de perspectivă. O modalitate ar fi să 
urci pe vârful Everest. Aceasta e soluția cea mai ambițioasă. 
Însă ai putea si să iei liftul până la ultimul etaj al unei clădiri 
înalte. Aceasta e o soluţie „judo“. 

De obicei, problemele pot fi rezolvate folosind soluții sim- 
ple, de zi cu zi. Asta înseamnă că nu mai ai de făcut nimic 
extraordinar. Nu mai ai ocazia de a face paradă cu aptitudinile 
tale nemaipomenite. Pur și simplu faci ceva care să rezolve 
problema și treci mai departe. Această abordare nu-ți va cás- 
tiga admiraţia nimănui, însă iti permite să-ţi vezi de treabă. 

Uită-te la clipurile electorale. Apare o problemă importantă 
si, a doua zi, politicienii au deja la televizor un clip referitor la 
acea chestiune. Calitatea de producție e scăzută. Folosesc foto- 
grafii, nu imagini filmate. Folosesc titluri statice, cu caractere 
simple, nu grafică animată complicată. Singura intervenţie 
audio este vocea postsincronizată a unui narator nevăzut. Cu 
toate acestea, clipul este suficient de bun. Dacă ar fi așteptat 
săptămâni întregi să-l pună la punct, ar fi apărut prea târziu. 


116 REWORK Productivitatea 


E o situaţia în care livrarea la timp e mai importantă decât 
finisarea sau chiar calitatea. 

Atunci când poți rezolva treaba si cu ceva suficient de bun, 
mergi pe această cale. E mult mai bine așa decât să irosesti 
resurse sau, $i mai rău, să nu faci nimic fiindcă nu-ți poți per- 
mite o soluție complexă. Si tine minte: de obicei, poți transfor- 
ma mai târziu ceva suficient de bun în ceva grozav. 

SUCCESELE 
RAPIDE 


AB 


A—B 
A——B 


GA —8Y 


Succesele rapide 


Inertia întreține motivaţia. Te face să mergi mai departe. Te 
tine în priză. În lipsa ei, nu poți face nimic. Dacă nu esti moti- 
vat de ceea ce faci, nu va ieşi ceva prea grozav. 

Pentru a căpăta inerție, trebuie să finalizezi ceva si să treci 
la următoarea etapă. Nimănui nu-i place să rămână cu un pro- 
rect nesfârşit pe cap, al cărui final nu se întrevede. Faptul ca 
muncesti pe rupte de nouă luni si nu ai niciun rezultat concret 
te va demoraliza complet. În final, ajungi pur si simplu epui- 
zat. Pentru a-ţi întreţine inertia si motivaţia, obisnuieste-te sá 
obţii mici victorii pe traseu. Chiar și o îmbunătățire minoră te 
poate tine în priză. 

Cu cât un proiect durează mai mult, cu atât ai mai puţine 
șanse să-l termini. 

Entuziasmul apare atunci când creezi un lucru și-l pui la 
dispoziția clienţilor. E plictisitor să planifici meniul pentru un 
an întreg. Însă e incitant să introduci noul meniu, să servesti 
mâncarea si să primesti feedback. Prin urmare nu aștepta prea 
mult — dacă faci asta, iti vei înăbuși entuziasmul. 

Dacă ești obligat să lucrezi la proiecte pe termen lung, 
încearcă să dedici o zi pe săptămână (sau o zi la două săptă- 
mâni) micilor victorii care-ţi stârnesc entuziasmul. Micile vic- 
torii iti permit să sărbătorești și să dai vești bune. $i e bine să 
ai o sursă constantă de vești bune. Atunci când ai ceva de 
anunţat la fiecare două săptămâni, iti stimulezi echipa si le 
oferi clienților un motiv de entuziasm. 

Așadar întreabă-te: „Ce putem face în două săptămâni?“ Si 
treci la treabă. Lansează produsul si lasä-i pe clienţi să-l folo- 
sească, să-l guste, să se joace cu el sau să îl probeze în orice alt 
mod. Cu cât ajunge mai repede la clienţi, cu atât mai bine 
pentru tine. 


Productivitatea REWORK | 19 


Nu face pe eroul 


De multe ori, e mai bine sä renunti decät sä faci pe eroul. 

De pildă, să spunem că o sarcină poate fi terminată in două 
ore. Însă, după patru ore, tu ai rezolvat abia un sfert din ea. 
Tendinţa firească e să-ți spui: „Dar n-am cum să renunţ acum, 
deja am petrecut patru ore lucrând la asta!“ 

Așadar începi să gândești ca un erou. Esti hotărât să rezolvi 
treaba (şi putin jenat că nu ai rezolvat-o deja). Iti iei mantia si 
te izolezi de restul lumii. 

Si uneori, acest tip de efort exagerat dă roade. Dar chiar 
merită? Probabil că nu. Sarcina în sine merita efortul atunci 
când credeai că va dura doar două ore, nu șaisprezece. În cele 
şaisprezece ore, ai fi putut rezolva multe alte lucruri. În plus, 
renunfi la posibilitatea de a primi feedback, ceea ce te poate 
face să continui pe un drum greșit. Chiar și eroii au nevoie de 
o părere impartialä uneori — de cineva care să-i trezească la 
realitate. 

Am trăit această problemă pe pielea noastră. Prin urmare 
am hotărât ca, atunci când o sarcină îi ia unuia dintre noi mai 
mult de două săptămâni, să apelăm la altcineva care să-și dea 
cu părerea. Persoana respectivă poate să nu lucreze deloc la 
respectivul proiect, dar măcar îl poate evalua rapid și ne poate 
oferi o părere. Uneori, soluția evidentă este chiar în fața ta, dar 
nu o vezi. 

Nu uita că soluția evidentă s-ar putea foarte bine să fie 
aceea de a renunța. Oamenii asociază în mod automat renun- 
tarea cu eșecul, dar uneori exact asta trebuie să faci. Dacă deja 
ai petrecut prea mult timp lucrând la ceva care nu merită, 
renunță. Nu mai poți recupera timpul pierdut. Însă si mai rău 
ar fi să irosesti și mai mult timp în continuare. 

Pune-te sä dormi 


E o idee proastă sá renunti la somn. E adevărat, cästigi niște 
ore in plus imediat, însă plätesti înzecit mai târziu: iti distrugi 
creativitatea, moralul și atitudinea. 

Din când în când, poți sá muncesti o noapte întreagă daca 
înţelegi pe deplin care sunt urmările. Dar nu-ți face un obicei 
din asta. Dacă devine ceva constant, încep să se acumuleze și 
costurile: 


Incäpätänarea: Când ești foarte obosit, fi se pare întotdeauna mai 
ușor să continui pe calea greșită adoptată până acum în loc să te 
gândești dacă nu există și o altă soluție. Linia de sosire e un miraj 
permanent și ajungi să mergi prea mult timp prin deșert. 


Lipsa creativității: Creativitatea este printre primele lucruri care 
dispar dacă nu dormi suficient. Oamenii care sunt de zece ori mai 
eficienţi decât ceilalți nu lucrează de zece ori mai mult, ci își folosesc 
creativitatea pentru a găsi soluţii care necesită doar o zecime din 
efort. Dacă nu dormi, nu vei mai reuși să găsești aceste soluții 
miraculoase. 


Moralul scăzut: Atunci când nu lucrează la randament maxim, 
creierului tău îi place să se ocupe de sarcini mai putin solicitante, 
cum ar fi lecturarea pe internet a încă unui articol despre lucruri 
lipsite de importanţă. Atunci când ești obosit, iti piere motivaţia de 
a te ocupa de problemele importante. 


Irascibilitatea: Capacitatea de a fi răbdător și tolerant se reduce 
drastic atunci când ești obosit. Dacă dai peste cineva care se poartă 
nesăbuit, sunt șanse mari ca persoana respectivă să nu fi dormit 
suficient. 

124 


Acestea sunt doar câteva dintre urmările lipsei de somn. 
Cu toate acestea, sunt persoane care găsesc o mândrie de tip 
masochist în lipsa de somn. Se şi laudă cât sunt de obosiţi. Nu 


te lăsa impresionat! Oboseala li se va întoarce împotrivă în cele 
din urmă. 

Estimärile tale sunt de douä parale 


Cänd vine vorba de estimäri, suntem tare nepricepufi cu 
toții. Credem că putem aprecia cât va dura un proiect, când, 
de fapt, nu avem nici cea mai vagă idee. Ne imaginăm că totul 
va funcţiona potrivit celui mai optimist scenariu, fără întârzi- 
erile care apar în mod inevitabil. Realitatea nu respectă nicio- 
dată scenariile cele mai optimiste. 

De aceea, estimările făcute pe săptămâni, luni și ani întregi 
sunt pură fantezie. Adevărul e că, pur și simplu, nu ai de unde 
să știi ce se va întâmpla în viitorul îndepărtat. 

Cât de des fi se întâmplă să crezi că un drum rapid până 
la alimentară iti va lua doar câteva minute, când, de fapt, ajun- 
ge să-ți ia o oră? Si mai tii minte când ai crezut că va dura două 
ore să faci curat în pod și, până la urmă, a durat o zi întreagă? 
Uneori e exact pe dos. De pildă, când ţi-ai planificat să petreci 
patru ore grebland curtea și ţi-a luat, de fapt, doar jumătate 
de oră. Noi, oamenii, pur și simplu, nu ne pricepem la 
estimări. 

Chiar și când e vorba de astfel de sarcini simple, timpul 
real e de două-trei ori mai lung sau mai scurt decât cel estimat. 
Dacă nu reusim să estimăm corect câteva ore, cum am putea 
să prevedem cu precizie durata unui „proiect de șase luni“? 

În plus, nu greșim puţin atunci când estimăm durata, ci ne 
inselam considerabil. Aceasta înseamnă că, dacă estimezi ceva 
pe şase luni, s-ar putea să gresesti amarnic: nu e vorba de șapte 
luni în loc de șase, ci de un an în loc de șase luni. 

De aceea, proiectul de autostradă „Big Dig” al orașului 
Boston s-a încheiat cu o întârziere de cinci ani și cu o depășire 
a bugetului de câteva miliarde. lar Aeroportul Internațional 
Denver s-a deschis cu un an și patru luni după termenul ini- 
tial, cu o depășire a bugetului de două miliarde de dolari. 

Care e soluţia? Împarte proiectul de lungă durată în etape 
mai scurte. Cu cât o etapă e mai scurtă, cu atât este mai ușor 
de estimat. Probabil că tot te vei înșela, dar vei gresi cu mult 
mai putin ca atunci când estimezi un proiect îndelungat. Dacă 
e ceva care să dureze de două ori mai mult decât estimarea, e 
mai bine să fie o etapă scurtă, depășită cu două săptămâni, nu 
una de durată, depășită cu două luni. 

Divizează întotdeauna timpul pe care-l ai la dispoziție în 
perioade mai scurte. În loc să ai un proiect de douăsprezece 
săptămâni, organizează-l sub forma a douăsprezece proiecte 
de o săptămână. În loc să estimezi sarcini care durează peste 
treizeci de ore, mai bine împarte-le în intervale mai realiste, 
de câte șase, până la zece ore. Și apoi ocupă-te de fiecare, pas 
cu pas. 

Problemele de pe listele lungi nu se rezolvă 


Începe să faci liste mai scurte cu sarcinile pe care le ai de 
îndeplinit. Pe listele lungi se pune praful. Când s-a întâmplat 
ultima dată să termini de rezolvat problemele de pe o listă. 
lungă? Poate le-ai dat gata pe primele, dar probabil că, în cele 
din urmă, ai ajuns să o lași baltă (sau să tai de pe listă proble- 
me care nu au fost soluționate cu adevărat). 

Listele lungi te fac să te simţi vinovat. Cu cât o listă cu 
sarcini nerezolvate e mai lungă, cu atât te simți mai rău. Şi, la 
un moment dat, pur și simplu nu o mai consulti fiindcă iti 
creează o stare proastă. Apoi începi să te stresezi și situația se 
complică mai mult. 

Există o cale mai ușoară. Împarte lista lungă într-o serie de 
liste mai scurte. De pildă, împarte o listă cu o sută de sarcini 
în zece liste a câte zece sarcini. Aceasta înseamnă că, atunci 
când rezolvi o sarcină de pe o listă, ai încheiat 10% din lista 
respectivă, nu doar 1%. 

E adevărat că, în realitate, mai ai de făcut la fel de multe 
lucruri. Însă acum poți sá te concentrezi asupra unor sarcini 
punctuale și să fii mulțumit și motivat de progresul făcut. E 
mult mai bine decât să priveşti lucrurile în perspectivă şi să te 
simţi îngrozit și demoralizat. 

În fiecare situație, încearcă să imparti problemele în sarcini 
din ce în ce mai simple, pe care le poți duce rapid la bun sfár- 
sit. Simpla rearanjare a sarcinilor în acest mod poate avea un 
impact uimitor asupra productivității și motivatiei tale. 

Si o recomandare rapidă despre stabilirea prioritátilor: nu-ți 
stabili prioritățile folosind numere sau etichete. Evită formu- 
lări de genul: „Asta e prioritatea numărul unu, asta e mai 
putin urgent”. La fel, nu-ți categorisi sarcinile în felul următor: 
„Asta e prioritate de nivelul trei, asta e de nivelul doi, asta, de 

nivelul unu, asta e tot de nivelul trei“ etc. Dacă vei face asta, 
vei ajunge aproape inevitabil să ai o grămadă de „priorități 
numărul unu“. lar asta nu înseamnă să-ţi stabilesti 
prioritățile. 

Încearcă în schimb să-ţi stabilesti priorităţile vizual. 
Situează sarcina cea mai importantă cel mai sus. După ce o 
duci la bun sfârșit, următorul lucru de pe listă devine cel mai 
important. Astfel, nu vei avea decât un singur lucru important 
de făcut. Şi unul e suficient. 

Ia decizii minore 


Deciziile majore sunt greu de luat și greu de modificat. lar, 
după ce le iei, ai tendința să continui să crezi că ai luat hotá- 
rârea corectă chiar dacă lucrurile nu stau asa. Îţi pierzi 
obiectivitatea. 

Când sunt în joc orgoliul și mândria ta, nu te mai poți ráz- 
gândi fără să faci impresie proastă. Dorinţa de a ieși cu basma 
curată e mai puternică decât aceea de a proceda corect. Si mai 
intervine și inerția: cu cât investești mai mult într-o direcție, 
cu atât e mai greu să adopti o altă cale. 

Mai bine ia decizii minore, care au consecinţe atât de redu- 
se încât sunt, practic, temporare. Atunci când iei decizii minore 
nu ai cum să faci greșeli majore. Aceste decizii minore înseam- 
na că iti poți permite să schimbi ceva. Nu există nicio penali- 
zare dacă o dai în bară. Îţi repari greșeala și gata. 

Faptul că iei decizii minore nu înseamnă că nu poți să-ți 
faci planuri mari sau să ai idei märete. Înseamnă doar că ești 
de părere că, pentru a-ți pune în practică ideile îndrăzneţe, cel 
mai bine e să înaintezi pas cu pas, cu câte o decizie minoră. 

Exploratorul polar Ben Saunders povestea că, în timpul 
expediției sale individuale la Polul Nord (31 de maratoane 
unul după altul, 72 de zile de unul singur), „marea decizie“ 
era adesea atât de copleșitoare, încât zi de zi lua rareori hotă- 
râri mai importante decât „să ajung la porțiunea aceea cu 
gheață situată la câțiva metri în fata’. 

Astfel de obiective realizabile sunt cele mai benefice. E 
vorba de cele pe care le poți atinge şi pe baza cărora poți evo- 
lua situaţia în ansamblu. Ai ocazia să spui: „Am reușit. Gata!”. 
Apoi treci la următorul. Ai mult mai multe satisfacţii aga decât 
având un obiectiv fantezist îndepărtat, pe care nu-l atingi 
niciodată. 

CONCURENTA 


Nu te lua după ceilalți 


Uneori, imitatia face parte din procesul de învăţare. De 
pildă, când vezi un student la Arte copiind un tablou dintr-un 
muzeu sau un toboșar care cântă pe fundalul soloului lui John 
Bonaham din melodia „Moby Dick“ a formației Led Zeppelin. 
Când studiezi ceva, acest tip de imitație poate fi un instrument 
util în descoperirea propriei individualitäti. 

Din nefericire, în lumea afacerilor, imitatia e, de obicei, mai 
infamă. Poate că din cauza lumii in care trăim, in care poți 
copia orice cu ușurință. Poţi fura cuvintele, imaginile sau 
codul cuiva într-o clipă. lar asta înseamnă că e tentant sá 
încerci să-ţi construiesti o afacere copiindu-i pe alții. 

Însă aceasta e calea sigură către eşec. Când copiezi astfel, 
problema este că sari peste etapa în care înţelegi chestiunea 
respectivă. Si nu te poți dezvolta decât înțelegând lucrurile. 
Trebuie să înţelegi de ce dă roade o abordare sau de ce un 
lucru este așa cum este. Atunci când nu faci decât să copiezi, 
ratezi această etapă. Redai doar ultimul nivel în loc să înţelegi 
toate nivelurile precedente. 

Mare parte din munca investită de creatorul iniţial nu se 
vede. Nu e evidentă la nivel superficial. Imitatorul nu știe de 
ce un lucru arată într-un anumit fel, de ce un material are o 
anumită textură sau un text are un anumit stil. Copia e suro- 
gatul unei concluzii. Nu aduce cu sine substanţă, înțelegerea 
chestiunii și nici vreo bază pentru deciziile viitoare. 

În plus, dacă îi imiti pe alţii, nu ai cum să tii pasul. Vei fi 
întotdeauna într-o postură pasivă. Nu conduci niciodată, ci 
doar îi urmezi pe alții. Nu faci decât să creezi ceva care e deja 
depășit - o simplă copie ieftină, o variantă inferioară a origi- 
nalului. Ce viata e asta? 

De unde știi când copiezi pe altcineva? Dacă altcineva face 
cea mai mare parte din muncă, înseamnă că îl copiezi. Lasă-te 
influenţat, dar nu fura. 

Insuflä-i produsului täu un aer personal 


Dacă ai succes, lumea va încerca să copieze ce faci. Asta e 
realitatea. Însă există o modalitate grozavă de a te proteja de 
imitatori: devino chiar tu parte a produsului sau serviciului 
oferit. Impune-ti modul unic de a gândi în ceea ce vinzi. 
Insuflă-i produsului tău un aer personal. Fă în așa fel încât să 
oferi ceva ce nu mai poate oferi nimeni. 

Să luăm exemplul Zappos.com, un magazin online de 
încălțăminte ce valorează un miliard de dolari. O pereche de 
tenisi de la Zappos e la fel ca una de la Foot Locker sau de la 
orice alt magazin. Însă Zappos se diferențiază prin obsesia 
omniprezentă a directorului executiv Tony Hsieh pentru ser- 
viciile de relații cu clienţii. 

La Zappos, angajații care se ocupă de serviciile de relații cu 
clienţii nu folosesc scenarii gata pregătite si li se permite să 
discute pe indelete cu clienții. Call center-ul si sediul central 
al companiei se află în același loc, nu la mare distanţă. Si toți 
angajații Zappos — chiar și cei care nu lucrează în departamen- 
tul de servicii de relaţii cu clienţii — își încep cariera în cadrul 
companiei răspunzând la telefon și lucrând în depozit timp de 
patru săptămâni. Acest devotament fata de serviciile de relații 
cu clienții face din Zappos un magazin de încălțăminte unic. 

Un alt exemplu este Polyface, o firmă ecologică din Virginia, 
al cărei proprietar este Joel Salatin. Salatin are niște convingeri 
ferme şi își conduce afacerea în conformitate cu acestea. 
Polyface vinde ideea că face anumite lucruri pe care o afacere 
agricolă mai mare nu le-ar putea face. Desi e mai costisitor așa, 
hrăneşte vitele cu iarbă, nu cu gräunte, si nu le dă niciodată 


` „A Shine on Their Shoes,“ BusinessWeek, 5 decembrie 2005, 
www .businessweek.com/magazine/content/05_49/b3962118.htm (n.a.). 


138 REWORK Concurența 


antibiotice. Produsele se cumpärä de la fermä, nu se livreazä. 
Oricine e bine-venit să viziteze ferma oricând si să intre ori- 
unde. (Încearcă să faci asta la o fabrică obișnuită de procesare 
a cărnii.) Polyface nu vinde doar pui, vinde un mod de gân- 
dire. Și, datorită acestui fapt, clienţii tin foarte mult la Polyface. 
Unii clienţi vin în mod curent de la o distanță de 250 de kilo- 
metri ca să cumpere carne „curată“ pentru familia lor.” 

Dă-i un aer personal produsului tău si tuturor activităților 
legate de acesta: modul în care îl vinzi, modul în care oferi 
asistență tehnică, modul în care îl explici și modul în care îl 
livrezi. Concurența nu are cum să copieze aerul personal al pro- 
dusului tău. 


* „The Polyface Story“, www.polyfacefarms.com/story.aspx (n.a.). 

la-te la harta 


Dacä esti de pärere cä firmele concurente fac o treabä de 
mäntuialä, spune acest lucru. Vei constata cä fi se vor alätura 
si alții care sunt de aceeași părere. Faptul că eşti anti- 

e o modalitate foarte bună de a ieşi în evidenţă si de a atrage 
adepți. 

De pildă, Dunkin’ Donuts se poziţionează pe piață drept 
anti-Starbucks. În reclamele lor, iau peste picior lanţul 
Starbucks fiindcă folosește termeni din alte limbi în loc să cla- 
sifice cafelele în mici, medii și mari. O altă campanie publici- 
tară Dunkin’ se bazează pe o degustare la care învinge 
Starbucks. Există și un site, numit DunkinBeatStarbucks.com, 
pe care vizitatorii pot trimite felicitări electronice cu mesaje de 
tipul: „Un prieten adevărat nu te lasă sá bei cafea de la 
Starbucks”. 

Audi e un alt exemplu. Se ia de vechea gardä a producäto- 
rilor de mașini. „Vechile mărci de lux“ cum sunt Rolls-Royce 
și Mercedes sunt „puse la zid“ în reclame ce laudă Audi ca 
fiind alternativa nouă de lux. Audi critică sistemele de parcare 
automată de la Lexus cu reclame în care afirmă că șoferii de 
Audi știu sá parcheze gi singuri. Altă reclamă compară direct 
deținătorii de BMW si de Audi: proprietarul de BMW folosește 
oglinda retrovizoare ca să-și aranjeze părul, pe când șoferul 
de Audi o foloseşte ca să vadă în spate. 

Apple atacă Microsoft cu reclame ce compară proprietarii 
de Mac cu cei de PC, iar 7UP se promovează drept Ne-Cola. 
Under Armour se poziţionează pe piață ca Nike pentru gene- 
rafia nouă. 

Toate aceste exemple arată ce forță si ce orientare poți 
dobândi atunci când ai în vizor o ţintă. Tu de cine vrei sá te 
iei? 

Te poţi prezenta si ca oponentul unei întregi industrii. 
Dyson's Airblade pleacă de la premisa că industria uscătoare- 
lor de mâini e un eşec și se promovează drept o variantă mai 
rapidă si mai igienică. I Can't Believe It's Not Butter’ își pome- 
nește inamicul chiar în numele produsului. 

Faptul că ai un inamic iti oferă și o poveste grozavă pe care 
să le-o spui clienților. Întotdeauna ești remarcat atunci când 
adopti o poziţie fermă. Conflictul îi entuziasmează pe consu- 
matori. Îi face să adopte o tabără sau alta. Se creează pasiuni. 
Si asta e o modalitate minunată de a-i face pe ceilalți să te 
remarce. 


* „1 can't believe it's not butter” (engl.) - „Nu-mi vine să cred că nu e unt” (n.t.). 

| FA MAI PUTIN 


decât 
| "CONCURENȚA 


Fă mai puțin decât concurența 


În mod tradițional, pentru a-ţi învinge concurența, fi se 
recomandă să oferi ceva mai mult decât ei. Dacă produsul lor 
are patru funcționalități, oferă cinci (sau cincisprezece sau 
douăzeci și cinci). Dacă ei cheltuie 20.000 de dolari, tu trebuie 
să cheltui 30.000 de dolari. Dacă ei au 50 de angajaţi, tu ai 
nevoie de 100. 

Această mentalitate caracteristică Războiului Rece nu duce 
nicăieri. Când ajungi să fii atras într-o competiție a „înarmării“, 
ajungi să duci o luptă nesfârşită care îți consumă banii, timpul 
si energia. Si te mai și obligă să fii în permanenţă în defensivă. 
Companiile defensive nu au o viziune asupra viitorului; nu fac 
decât să se gândească la trecut. Nu conduc; sunt conduse. 

Aşadar ce ar trebui să faci? Pentru a-ți învinge concurența, 
fă mai putin. Rezolvă problemele simple gi lasă concurența sá 
se ocupe de problemele neplăcute, dificile şi complicate. În loc 
să-i depägesti, lasä-i să te depășească. În loc să faci mai mult, 
încearcă să faci mai putin. 

Industria bicicletelor oferä un exemplu grozav. Ani de zile, 
marile mărci de biciclete s-au concentrat asupra dotărilor teh- 
nologice de ultimă oră: biciclete de teren cu suspensii și frâne 
foarte eficiente pe disc sau biciclete urbane ușoare, din titan, 
cu o mulțime accesorii din fibră de carbon. Și se presupunea 
că bicicletele trebuie să aibă mai multe viteze: trei, zece sau 
chiar douăzeci $i una. 

Însă, de curând, bicicletele cu pinion fix au căpătat mare 
popularitate, în ciuda faptului că le lipseşte cu desăvârșire teh- 
nologia înaltă. Aceste biciclete au o singură viteză. Unele 
modele nu au frâne. Avantajul: sunt mai simple, mai uşoare, 
mai ieftine şi nu au nevoie de prea multă întreținere. 

Un alt exemplu grăitor de produs care are succes fiind mai 
simplu decât cel al concurenţei: camera video Flip — o cameră 

compactä, foarte simplä, care a acaparat o cotä semnificativä 
de piaţă într-o perioadă scurtă de timp. lată câte funcții îi lip- 
sesc camerei Flip: 


D 


a 


[m] 


Nu are ecran mare (iar ecranul său mic nu este rabatabil ca să te 
filmezi singur) 


Nu face fotografii 


Nu poți folosi casete sau discuri (trebuie să descarci filmele pe 
computer) 


Nu are meniu 

Nu are setări 

Nu are iluminare video 

Nu are vizor 

Nu are efecte speciale 

Nu are mufă pentru căști 

Nu are capac pentru obiectiv 
Nu are card de memorie 


Nu are zoom optic 


Camera Flip își câștigă adepţi fiindcă face doar câteva 
lucruri simple, dar le face bine. E ușor și plăcut de folosit. 
Ajunge în locuri în care o cameră mai mare nu ar putea ajunge 
și e folosită de persoane care nu ar folosi niciodată o cameră 
mai sofisticată. 

Nu te jena cu faptul că produsul sau serviciul tău face mai 
puţine lucruri. Scoate-l în evidență. Mändreste-te cu asta. 
Vinde-l la fel de agresiv cum își vinde concurenţa lista lungă 
de funcționalități. 

Cui îi pasă ce fac ceilalți? 


La urma urmei, nici nu merită să acorzi prea multă atenţie 
concurenţei. De ce? Dacä-ti faci griji cu privire la concurență, 
aceasta ajunge în scurt timp să te obsedeze. Oare cu ce se 
ocupă în clipa asta? Oare ce vor face în continuare? Cum ar 
trebui sá reactionám? 

Fiecare miscare ajunge sá fie ceva ce trebuie analizat. lar 
asta e o stare ingrozitoare. Creeazá un stres si o anxietate 
coplesitoare. Aceastá stare nu e beneficä pentru a crea nimic. 

Si, in orice caz, e O indeletnicire inutilá. Concurenta evo- 
lueazá in permanenţă. Concurentul de azi poate fi complet 
diferit de concurentul de máine. Si nu ai cum sá controlezi 
așa ceva. Ce sens are sá te îngrijoreze lucrurile pe care nu le 
poți controla? 

Mai bine te concentrezi asupra a ceea ce faci tu. Ce se 
întâmplă cu afacerea ta e mult mai important decât ce se 
întâmplă cu afacerile celorlalți. Atunci când pierzi vremea 
gändindu-te la ce fac alții, nu mai investești timp îmbunătă- 
find ceea ce faci tu. 

Dacă te concentrezi prea mult asupra concurenței, propria 
viziune va ajunge să-şi piardă din impact. Sansele tale de a 
crea ceva inovator scad vertiginos atunci când iti tot aglome- 
rezi mintea cu ideile altora. Devii reactionar, nu vizionar. Si 
ajungi să oferi produsele concurenţilor tăi sub altă 
înfăţişare. 

Dacă îți propui să construieşti „moartea iPodului” sau 
„noul Pokemon”, deja ţi-ai pus cruce. Astfel îi permiti concu- 
renfei să stabilească parametrii. Nu ai cum să depășești com- 
pania Apple la propriul joc. Ei sunt cei care definesc regulile. 
Si nu ai cum să baţi pe cineva care face regulile. Trebuie să 
schimbi regulile, nu doar să construieşti ceva putin mai bun. 

Nu te întreba dacă reusesti „să invingi” compania Apple 
(sau, în fine, tartorul din domeniul tău). Nu trebuie să-ți pui 
această întrebare. Nu e o luptă în care fie câștigi, fie pierzi. 
Profiturile și costurile lor îi privesc. lar pe tine te privesc pro- 
fiturile şi costurile tale. 

Dacă ai de gând să fii ca toți ceilalți, atunci de ce ai mai 
intrat în joc? Dacă nu faci decât să imiti concurenţa, existența 
afacerii tale nu mai are niciun rost. Chiar dacă ajungi să pierzi, 
e mai bine să te duci la fund luptând pentru lucrurile în care 
crezi, nu imitändu-i pe alţii. 

EVOLUTIA 


Spune nu din principiu 


Dacă mi-as fi ascultat clienții, 
le-as fi construit un cal mai rapid. 
- HENRY FORD 


E foarte ușor să spui „da“. Accepti o funcționalitate supli- 
mentarä, accepti un termen exagerat de optimist, accepti un 
model mediocru... Curând, vraful de lucruri pe care le-ai accep- 
tat ajunge să fie într-atât de mare, încât nici nu mai vezi lucru- 
rile de care ar trebui să te ocupi de fapt. 

Începe să te obisnuiesti să refuzi — chiar și când e vorba de 
multe dintre cele mai bune idei ale tale. Folosește puterea refu- 
zului pentru a-ţi stabili prioritățile. Rareori se întâmplă sá 
regreti că ai refuzat ceva. Însă adesea ajungi să regreti că ai 
spus „da“. l 

Oamenii evită să refuze fiindcă nu le place confruntarea. 
Însă alternativa e si mai neplăcută. Lungesti lucrurile, le com- 
plici si lucrezi la idei în care nu crezi. 

E ca într-o relație: e greu să te desparti, dar e si mai rău să 
rămâi cu cineva fiindcă eşti prea laș să pui piciorul în prag. Fă 
fata imediat disconfortului scurt al confruntării si evita regre- 
tele pe termen lung. 

Și nici să nu crezi balivernele acelea cu „clientul are întot- 
deauna dreptate“. Dacă ai fi maestru bucătar și mai mulți cli- 
enti ti-ar spune că mâncarea ta e prea sărată sau prea picantă, 
probabil că ai schimba ceva. Însă dacă ai câţiva musterii firos- 
coși care-ţi spun să pui banane în lasagna, ai să-i refuzi si nu 
va fi nicio problemă. Nu merită să le faci pe plac câtorva clienţi 
indrázneti dacă astfel compromiti produsul pentru restul lumii. 

ING Direct a construit banca americană cu cea mai rapidă 
dezvoltare spunând „nu“. Când clienţii cer un card de credit, 

sunt refuzati. Cänd cer instrumente de tranzactionare online, 
sunt refuzati. Cänd cer sä-si deschidä un cont cu un milion de 
dolari, sunt refuzati. (Banca are o limitä maximä strictä pentru 
depuneri.) ING nu vrea sä complice lucrurile. De aceea, banca 
oferă doar câteva tipuri de conturi de economii, certificate de 
depozit si fonduri de investiţii, dar asta e tot. 

Însă nu fi măgar atunci când spui „nu“. Fii sincer. Dacă nu 
esti dispus să-i faci pe plac unui client, fii politicos si explicä-i 
de ce. Oamenii sunt surprinzător de intelegätori atunci când 
stai și le explici punctul tău de vedere. S-ar putea chiar să-i 
convingi să-ți adopte perspectiva. Dacă nu, recomandă-le o 
companie concurentă, dacă crezi că este vreuna care are o 
soluție mai bună. E mai bine ca oamenii să fie mulțumiți folo- 
sind produsul altcuiva decât să fie nemulțumiți de produsul 
tău. 

Obiectivul tău este să te asiguri că produsul pe care-l faci 
este în continuare potrivit pentru tine. Tu ești cel care trebuie 
să creadă cel mai mult în el. Astfel, vei putea spune: „Cred că 
vá va plăcea la nebunie, căci și mie imi place la nebunie“. 

STA 


CLIENȚII 


să te 


DEPĂȘEASCĂ 


Lasá-fi clienții să te depășească 


Poate ai mai întâlnit următoarea situație: un client îi plăteș- 
te o mulțime de bani unei companii. Compania încearcă să-i 
facă pe plac clientului cât mai mult. Adaptează și modifică 
produsul la cerinţele acestui client si începe să-și înstrăineze 
baza de clienți de rând. 

Apoi, într-o bună zi, clientul mare ajunge să plece şi com- 
pania ia plasă - iar plasa e un produs adaptat ideal pentru un 
client care nu mai există. Si acum nu mai e potrivit pentru 
nimeni altcineva. 

Atunci când te dai peste cap să le faci pe plac clienţilor 
actuali, ajungi să te izolezi de clienţii noi. Produsele sau servi- 
ciile tale ajung să fie adaptate clienţilor actuali în aga măsură, 
încât nu mai atrag clienți noi. Și acesta e începutul sfârșitului 
companiei tale. 

La ceva vreme după ce creaserăm primul nostru produs, 
am început să primim critici de la clienţi care lucraseră cu noi 
de la bun început. Spuneau că aplicația noastră nu mai era pe 
măsura necesităților lor. Companiile lor se dezvoltau si voiau 
să ne modificăm produsul, pentru a reflecta complexitatea și 
noile cerințe. 

Fam refuzat. Si iată de ce: preferám să avem clienți care 
ajung într-un final să considere că produsele noastre sunt 
depășite decât clienți care să se simtă depășiți de produsele 
noastre. Introducerea unor funcționalități pentru utilizatorii 
avansați pentru a le face pe plac unora îi poate intimida pe cei 
care încă nu ne folosesc produsul. Îndepărtarea posibililor cli- 
enti noi e mai neplăcută decât pierderea clienților vechi. 

Când le permiti clienţilor să te depășească, vei ajunge cel 
mai probabil să ai un produs simplu - și nu e nicio problemă. 

Nevoile reduse, simple si de bază sunt permanente. Există o 
sursă nesfärsitä de clienți care au nevoie exact de așa ceva. 

lar numărul celor care nu iti folosesc produsul va fi intot- 
deauna mai mare decât numărul clienților tăi. Ai grijă ca pro- 
dusul tău să le fie accesibil acestor persoane. Aici e potenţialul 
dezvoltării continue a companiei tale. 

Oamenii se schimbă și situațiile, asemenea. Nu poţi fi totul 
pentru toată lumea. Companiile trebuie să fie devotate unui 
tip de client, nu unui anumit client, care are nevoie în perma- 
nenta de schimbare. 

ONAP 
NOUL ÎN vot 
dimito Mp om 
nu confu nda SINDI TATE A 


Nu confunda entuziasmul cu prioritatea 


Găsirea unor idei strălucite te entuziasmeazä. Începi să-ţi 
imaginezi oportunităţile si beneficiile. Si, desigur, vrei să faci 
totul imediat. Așadar lași la o parte tot ce faci în momentul de 
fata și începi să te ocupi de cea mai recentă si mai strălucită 
idee a ta. 

Proastă mișcare! Faptul că noua idee te entuziasmeazä nu 
e un indicator obiectiv al adevăratei sale valori. O idee cu care 
acum ti se pare că mergi la sigur ajungi adeseori să fi se pară 
doar ceva „drăguţ“ până dimineaţă. Și dacă e doar „drăguţ“, 
nu merită să lași totul baltă pentru asta. 

Nouă ne vin mereu idei pentru funcționalități noi. În plus, 
și clienţii nostri ne dau zeci de idei interesante în fiecare zi. 
Bineînţeles că ar fi plăcut să ne ocupăm imediat de toate aceste 
idei și să vedem unde duc. Însă, dacă am face asta, am ajunge 
să ne agităm şi să batem pasul pe loc, fără să ajungem 
nicăieri. 

Așadar lasá-ti cele mai recente idei geniale „să se rácoreas- 
că“ o vreme. Bineînţeles, e bine să ai cât mai multe idei gro- 
zave. Entuziasmează-te! Dar nu -actiona in vältoarea 
momentului. Noteazä-le și lasă-le deoparte câteva zile. Apoi, 
evaluează-le cu calm locul real printre prioritățile tale. 

Fii bun „și acasă“ 


Ştii cum e. Te duci la un magazin. Compari câteva produse 
diferite si te convinge cel care ti se pare că e cea mai bună 
afacere. Are cele mai multe funcționalități. E cel mai simpatic. 
Ambalajul e grozav. Sloganul de pe cutie e senzațional. Totul 
pare nemaipomenit. 

Însă apoi ajungi acasă și te dezamägeste. Nu e atât de uşor 
de folosit precum credeai. Are prea multe funcționalități de 
care nu ai nevoie. Ajungi sá te simți tras pe sfoară. Nu te-ai 
ales cu produsul de care aveai nevoie și ajungi la concluzia că 
ai cheltuit prea mulți bani. 

Tocmai ai cumpărat un produs „bun doar la magazin“. 
Adică un produs de care esti mai încântat la magazin decât 
după ce îl foloseşti. 

Companiile inspirate fac exact opusul: produse care sunt 
bune și acasă. După ce ajungi cu produsul acasă, ajungi să fii 
mai impresionat de calitățile lui decât ai fost la magazin. Îl 
foloseşti zi de zi si ajunge să-ţi placă din ce în ce mai mult. $i 
le povestesti și prietenilor despre el. 

Atunci când creezi un produs care e bun acasă, s-ar putea 
să fie nevoie să sacrifici o parte din entuziasmul de la magazin. 
Un produs care execută funcțiile de bază fără cusur s-ar putea 
să nu pară așa de incitant ca produsele concurente care sunt 
împodobite cu tot felul de zorzoane. Adesea, un produs care 
e foarte bun doar la puţine lucruri nu gâdilă privirea de la 
distanță. Dar nu-i nimic. Îți doreşti o relaţie pe termen lung, 
nu o aventură de o noapte. 

Acest lucru e la fel de adevărat și pentru reclame, și pentru 
ambalajele și vitrinele din magazin. Cu toții am văzut vreo 
reclamă TV la un gadget „revoluționar“ care iti va schimba 
viata. Însă, atunci când primeşti produsul prin poștă, se dove- 

deste a fi o dezamăgire. Nu e nici pe departe la fel de impor- 
tant ca un produs sä fie bun in reclame pe cät e sä fie bun 
acasă. Consumatorii nu vor uita o experiență neplăcută in 
utilizarea unui produs promovat cu ajutorul reclamelor sau al 
marketingului. 

Nu-ţi nota nimic 


Cum tii evidenţa tuturor lucrurilor pe care si le doresc cli- 
entii? Nu o tii. Ascultä-i pe oameni, dar apoi uită ce fi-au spus. 
Serios. 

Nu ai nevoie de foi de calcul, de bază de date sau de sistem 
de indosariere. Dorinţele care contează cu adevărat sunt cele 
pe care le auzi la nesfârșit. După o vreme, nu vei mai avea 
cum să le uiţi. Clienţii vor fi memoria ta. Ei iti vor reaminti 
constant. Ei iti vor arăta care sunt lucrurile care trebuie să te 
preocupe cu adevărat. 

Dacă există o cerință de care ai tendinţa să tot uiţi, e semn 
că nu e foarte importantă. Lucrurile cu adevărat importante 
nu se fac nevăzute. 

PROMOVAREA 


y 


Á-TE - 


“BUCURĂ 


“ANONIMAT 7 


pa ape 


kt 
ura 


ai 


Bucurä-te de anonimat 


In clipa de fata, nimeni nu știe cine esti. Și nu e nicio pro- 
blemă. Faptul că nu ești cunoscut iti oferă o postură grozavă. 
Bucură-te de faptul că ești în umbră. 

Profită de această perioadă ca să faci greșeli fără să afle 
toată lumea despre ele. Ajusteazä-ti produsul în permanenţă. 
Identificä micile probleme. Testează idei aleatorii. Încearcă 
abordări noi. Nu te cunoaște nimeni, așa că nu e nicio proble- 
mă dacă o dai în bará. Anonimatul te ajută să-ți ocrotesti orgo- 
liul şi să-ți păstrezi încrederea. 

Tocmai din acest motiv, magazinele testează mereu produ- 
sele pe eșantioane de piață. Când Dunkin’ Donuts și-a pus 
problema să vândă pizza, hotdog si sendvisuri calde, și-a tes- 
tat produsele în doar zece zone alese. 

Spectacolele de pe Broadway reprezintă si ele un exemplu 
grozav de idei testate mai întâi pe un public restrâns. 
Spectacolele sunt în mod obișnuit probate într-un oraș mai mic 
înainte să fie prezentate la New York. Prezentarea spectacolu- 
lui în alt oraș le permite actorilor să aibă parte de câteva repre- 
zentatii cu public înainte ca spectacolul să fie susținut în fata 
criticilor mai aspri şi a creatorilor de tendinţe. 

Oare ţi-ai dori ca întreaga lume să fie cu ochii pe tine prima 
dată când faci ceva? Dacă nu ai mai ținut niciodată un discurs, 
oare ai vrea să-l tii pe primul pentru zece mii de persoane sau 
doar pentru zece? Nu ţi-ai dori să te urmărească toată lumea 
atunci când pui bazele afacerii tale. Nu are niciun rost să le spui 
tuturor să se uite la tine atât timp cât încă nu eşti gata să fii 
privit. 

Ai în vedere și faptul că, odată ce firma ta se va mări și va 
deveni mai cunoscută, in mod inevitabil iti vei asuma mai 
puţine riscuri. Atunci când ai succes, începe să apară presiunea 

de a-ti pästra previzibilitatea si consecventa. Devii mai conser- 
vator. E mai greu să-ți asumi riscuri. Si atunci încep sá se fosi- 
lizeze anumite trăsături și ajunge să fie dificil să te schimbi. 

Dacă produsul tău e folosit de milioane de persoane, fiecare 
schimbare pe care o faci va avea un impact mult mai mare. 
Înainte, exista posibilitatea să superi o sută de persoane atunci 
când schimbai ceva. Acum s-ar putea să superi câteva mii. Cu 
o sută de persoane te poți înțelege, dar ai nevoie de trupe de 
soc ca sá infrunti zece mii de clienţi furioși. 

Începutul sub anonimat îţi va lipsi mai târziu, când vei 
ajunge să ti se urmărească și cea mai mică mișcare. Acum e 
momentul să-ți asumi riscuri fără să-ți faci griji că te faci de 
râs. 

PUBLIC 
PUBLIC | PUBLIC 


PUBLIC PUBLIC PUBLIC 


PUBLIC | PUBLIC PUBLIC | PUBLIC 


Formeazá-fi un public 


Toate companiile au clienți. Companiile norocoase au 
admiratori. Însă cele mai privilegiate companii au public. 
Publicul poate fi arma ta secretă. 

Multe companii cheltuie în continuare bani grei ca să ajun- 
gă la consumatori. De fiecare dată când au ceva de spus, ape- 
lează la buget, scot un teanc serios de bani și fac niște reclame. 
Însă această abordare este şi costisitoare, și de o eficiență incer- 
tă. Se spune că jumătate din bugetul alocat reclamelor e risipită 
- atâta doar că nu știi care jumătate. 

Cele mai inspirate companii de astăzi ştiu că nu aceasta e 
soluţia. În loc să încerci să tragi oamenii de mânecă, ceea ce 
urmărești tu este să vină ei la tine. Publicul revine regulat - din 
inițiativă proprie — să vadă ce mai ai de spus. Acesta e cel mai 
receptiv grup de clienţi sau posibili clienți pe care-i vei avea 
vreodată. 

În ultimii zece ani, ne-am format un public de peste o sută 
de mii de cititori zilnici ai blogului nostru Signal vs. Noise. În 
fiecare zi, aceştia revin ca să vadă ce avem de spus. Discutăm 
despre design, despre afaceri, software, psihologie, eficacitate 
sau despre domeniul nostru de activitate în general. Indiferent 
despre ce e vorba, acești oameni sunt suficient de interesați ca 
să revină și să ne mai asculte. Și, dacă le place ce avem de spus, 
probabil că le va plăcea şi ce avem de vândut. 

Cât de mult ne-ar costa să ajungem la urechile acestor sute 
de mii de persoane în fiecare zi, prin metoda clasică? Sute de 
mii? Milioane? Și cum am proceda? Prin reclame la televizor? 
Prin spoturi publicitare la radio? Prin corespondenţă directă? 

Atunci când iti formezi un public, nu mai trebuie să cum- 
peri atenția oamenilor, ţi-o acordă ei, de bunăvoie. E un avan- 
taj uriaş. 

Prin urmare, formeazä-ti un public. Vorbește, scrie, fa-ti un 
blog, scrie pe Twitter, fă înregistrări video — nu contează. 
Impärtäseste informaţii de valoare și, încet, dar sigur, iti vei 
forma un public loial. Apoi, când va fi nevoie să le aduci ceva 
la cunoștință, persoanele potrivite te vor asculta deja. 

1 CHELTUI MAI MULT | 
E NSTRUIEȘTE MAI MULT 


Instruieste mai mult decät concurenta 


Poti să-ți faci reclamă. Poti să angajezi oameni de vânzări. 
Poti să sponsorizezi evenimente. Însă competitorii tăi fac ace- 
lași lucru. Cum te ajută aceste lucruri să ieși în evidenţă? 

În loc să încerci să cheltui mai mult, să vinzi mai mult sau 
să sponsorizezi mai mult decât concurența, încearcă să instru- 
iești mai mult. Competitorii tăi probabil nici nu se gândesc să 
instruiască. Majoritatea afacerilor se concentrează pe vânzări 
sau pe servicii, însă nu le vine în minte să și instruiască. 

Compania Hoefler Type Foundry îi învață pe designeri 
despre fonturi la Typography.com. Etsy, un magazin online 
cu produse făcute de mână, organizează ateliere de antrepre- 
noriat în care li se explică „cele mai bune practici“ şi idei pro- 
motionale celor care vând pe site. Gary Vaynerchuk, care 
deține un magazin mare de vinuri, învață lumea despre vinuri 
online, la Wine Library TV şi zeci de mii de oameni îi urmăresc 
materialele zi de zi. 

Instruiește-i pe ceilalți și vei crea o legătură care nu are cum 
să se consolideze cu ajutorul tacticilor tradiționale de market- 
ing. Să cumperi atenţia oamenilor cu un anunţ într-o revistă 
sau cu un banner online e ceva. Dar să le câștigi loialitatea 
invätändu-i ceva creează o cu totul altă legătură. Astfel, vor 
avea mai multă încredere în tine. Te vor respecta mai mult. 
Chiar dacă nu-ţi folosesc produsul, tot pot să fie fanii tăi. 

Instruirea e un lucru pe care independenti și companiile 
mici îl pot face, însă nu și concurenții lor mai mari. Companiile 
mari isi pot permite o reclamă la Super Bowl; tu nu. Însă iti 
poţi permite să instruiesti, iar asta e ceva ce ei nu vor face 
niciodată, deoarece companiile mari sunt obsedate de secretele 
companiei. Tot ce se întâmplă acolo trebuie verificat de un 

avocat si trebuie sä respecte etape peste etape de birocratie. 
Instruirea celorlalți e sansa ta să-i depasesti. 

RS cXEMPL Uy 


MAESTRILOR 
BUCATARI 


E 


Ia exemplul maestrilor bucätari 


Probabil ai auzit de Emeril Lagasse, de Mario Batali, de 
Bobby Flay, de Julia Child, de Paula Deen, de Rick Bayless sau 
de Jacques Pépin. Sunt mari maeștri bucătari, însă există multi 
mari maeștri bucătari în lume. Atunci de ce ai auzit de aceștia 
şi de ceilalți nu? Fiindcă ei își împărtășesc toate secretele. Își 
publică retetele în cărți de bucate și își demonstrează măiestria 
în emisiuni despre gătit. 

În calitate de om de afaceri, ar trebui și tu să impärtäsesti 
tot ceea ce știi. E o practică interzisă pentru majoritatea celor 
din lumea afacerilor. De obicei, companiile sunt paranoice și 
secretoase. Cred că au nu știu ce absurditäti brevetate și abe- 
ratii de avantaje competitive. Poate câteva dintre ele au așa 
ceva, însă majoritatea nu. Și cele care nu au așa ceva ar trebui 
să înceteze să se mai comporte asemenea celorlalte. Nu-ţi fie 
frică sá Impártásesti. 

O reţetă e mult mai ușor de copiat decât o afacere. Asta n-ar 
trebui să-l sperie pe Mario Batali? De ce ar apărea la televizor 
și ti-ar arăta cum anume face ceea ce face? De ce și-ar publica 
toate retetele în cărți de bucate, pe care oricine le poate cum- 
păra, având astfel posibilitatea să le copieze? Fiindcă știe că 
acele reţete și tehnici nu sunt suficiente pentru a-l învinge 
acolo unde se pricepe mai bine. Niciunul dintre cumpărătorii 
cărții lui de bucate nu-și va deschide un restaurant lângă al 
său, făcându-l să dea faliment. Pur și simplu nu merge așa. Cu 
toate acestea, mulți oameni din lumea afacerilor cred că asta 
se va întâmpla când concurenţa va afla cum anume lucrează. 
Termină cu prostiile! 

Prin urmare, fă ca maeștrii bucătari celebri. Ei gătesc, prin 
urmare scriu. cărți de bucate. Tu cu ce te ocupi? Care sunt 
,retetele” tale? In ce constä „cartea ta de bucate“? Ce poveşti 

informative şi educative poți spune lumii despre activitatea ta, 
care să te si promoveze? Această carte e cartea noastră de 
bucate. A ta care e? 

CUL 


Inträ in culise 


Oferă-le oamenilor posibilitatea de a pătrunde în culise și 
arată-le cum funcționează afacerea ta. Imagineazä-ti că e cine- 
va care ar vrea să facă un reality show despre afacerea ta. Ce 
anume ar prezenta publicului? Acum nu te mai gândi că va 
apărea altcineva care să facă asta și ocupă-te chiar tu. 

Crezi că nu-i va păsa nimănui? Gändeste-te mai bine. Chiar 
si meseriile aparent plictisitoare pot fi fascinante când sunt 
prezentate aşa cum trebuie. Nu e nimic mai plictisitor decât 
pescuitul comercial sau condusul autovehiculelor de trans- 
port. Şi totuși Discovery Channel și History Channel au trans- 
format aceste profesii în emisiuni de mare succes: O pradă 
mortală si Camionagiii gheturilor. 

Şi nici nu trebuie să fie o meserie periculoasă. Oamenilor 
le place la nebunie să afle micile secrete din diverse domenii, 
chiar și despre cel care se ocupă de producerea micilor bezele 
din cutiile de cereale pentru micul dejun. De aceea are atât de 
mult succes emisiunea Unwrapped de pe canalul Food Network, 
care dezvăluie secretele micilor deserturi pentru prânz, ale 
sucurilor carbogazoase, ale dulciurilor de la cinematograf și a 
multor altor alimente. 

Oamenii sunt curiosi cu privire la modul în care se fac anu- 
mite lucruri. De aceea le plac vizitele în fabrici sau materialele 
din culise de pe DVD-uri. Vor să vadă cum se construiesc 
platourile de filmare, cum se realizează animația, cum alege 
regizorul distribuția unui film etc. Vor să ştie cum și de ce iau 
alții anumite decizii. 

Permitändu-le oamenilor să pătrundă în culise, iti modifici 
relația cu ei. Aceştia se vor simți atașați de tine şi te vor per- 
cepe ca pe o ființă umană, nu ca pe o companie impersonală. 
Vor vedea câtă energie si cât efort sunt necesare pentru a pro- 

duce ceea ce vinzi. Vor ajunge sä te inteleagä mai bine si sä te 
aprecieze mai mult pentru ceea ce faci. 

Nimänui nu-i plac florile de plastic 


Lumea afacerilor e plină de „profesioniști“ care poartă uni- 
formă si încearcă să pară perfecţi. În realitate, dau doar impre- 
sia că sunt rigizi și plicticosi. Nimeni nu se poate apropia de 
astfel de persoane. 

Nu-ţi fie teamă să-ți expui defectele. Imperfectiunile sunt 
reale și oamenii reacționează la ce e real. De asta ne plac florile 
adevărate, care se ofilesc, și nu cele perfecte, de plastic, care 
nu se schimbă niciodată. Nu-ţi face griji cu privire la modul 
în care ar trebui să vorbeşti și să te comporti. Arată lumii cum 
ești în realitate, cu toate cusururile tale. 

Lipsa de perfecțiune are farmecul ei. Aceasta e esenţa prin- 
cipiului japonez wabi-sabi. Wabi-sabi apreciază caracterul și 
unicitatea, nu o fațadă lucioasă. Ne învaţă să acceptăm crăpă- 
turile și zgârieturile. De asemenea, se referă și la simplitate. 
Elimini elementele ornamentale și foloseşti ceea ce ai. Leonard 
Koren, autorul unei cărți despre wabi-sabi ne dă următorul sfat: 
redu până ajungi la esenţial, dar nu elimina și poezia. Mentine 
lucrurile curate si nu le îngreuna, dar nici nu le steriliza.” 

E frumos spus: nu elimina poezia din ceea ce faci. Atunci 
când ceva e șlefuit prea mult, își pierde spiritul. Seamănă cu 
un robot. 

Așadar vorbește firesc. Dezvăluie lucruri despre care alții 
nu sunt dispuși să discute. Fii sincer în legătură cu neajunsu- 
rile tale. Arată-le celorlalți cea mai recentă versiune a produ- 
sului la care lucrezi, chiar dacă nu ai terminat încă. Nu e nicio 
problemă dacă nu e perfect. S-ar putea să nu pari la fel de 
profesionist, dar vei părea mult mai veritabil. 


* Pilar Viladas, „The Talk: The Slow Lane”, revista New York Times, 9 octombrie 2005, 
www.tinyurl.com/ychqtup (n.a.). 

Comunicatele de presä sunt doar de umpluturä 


Cum se cheamä o prezentare genericä trimisä la sute de 
necunoscuţi, în speranţa că unul dintre ei va musca nada? 
Spam. Așa sunt și comunicatele de presă: prezentări generice, 
menite să apară în presă, trimise la sute de ziariști pe care nu-i 
cunoști, în speranţa că unul dintre ei va scrie despre tine. 

Să analizăm o clipă scopul unui comunicat de presă: e un 
text pe care-l trimiti fiindcă vrei să te faci remarcat. Vrei să se 
scrie în presă despre noua ta companie, despre noul tău pro- 
dus, serviciu, anunţ sau orice altceva. Vrei să se entuziasmeze 
îndeajuns încât să scrie un articol despre tine. 

Însă comunicatele de presă sunt o cale execrabilă de a face 
acest lucru. Sunt perimate și lipsite de originalitate. Nu conțin 
nimic incitant. Ziariştii răsfoiesc sute de astfel de texte pe zi. 
Ajung să fie îngropaţi sub o avalanșă de titluri pompoase și 
false citate ale directorilor executivi. Totul e catalogat drept 
senzațional, revoluționar, inovator și uimitor. Ajungi imun. 

Dacă vrei să atragi atenția cuiva, e stupid să faci același 
lucru ca toți ceilalți. Trebuie să ieși în evidenţă. Prin urmare, 
de ce să lansezi comunicate de presă, la fel ca toți ceilalți? De 
ce să le trimiti spam ziariştilor, când căsuţa lor poștală e deja 
plină cu spam de la alte persoane? 

În plus, comunicatele de presă sunt generice. Le scrii o dată 
și apoi le trimiti unei mulțimi de reporteri — unor persoane pe 
care nu le cunosti și care nu te cunosc. Cum te prezinti? Cu 
această notă vagă, generică, pe care le-o trimiti si celorlalți? 
Oare asta e impresia pe care vrei să le-o faci? Chiar crezi că 
așa îi vei convinge să scrie despre tine? 

Mai bine sună pe cineva. Scrie un mesaj personal. Dacă ai 
citit un articol despre o companie sau un produs similar, con- 
tactează-l pe ziaristul care l-a scris. Încearcă să-l convingi cu 

pasiune, cu interes, cu viafä. Fä ceva care sä aibä sens! Fä-te 
remarcat! lesi in evidenţă! Fii de neuitat! Doar așa vei ajunge 
să apari în presă. 

MEDIA 


Dă-l încolo de Wall Street Journal 


Lasä baltä Time, Forbes, Newsweek, BusinessWeek, New York 
Times si Wall Street Journal. E practic imposibil sä convingi un 
reporter de la una dintre aceste publicatii. Ai noroc dacä reu- 
sesti mäcar sä dai de el. Si, chiar dacä ajungi la el, probabil cä 
oricum nu-i va päsa de ce ai sä-i spui. Nu esti suficient de 
mare ca sä contezi. 

Ar fi mai bine să încerci să-ți publici povestea într-o publi- 
catie de specialitate sau să ţi-o preia un blogger de nișă. În 
aceste medii, ștacheta e mult mai jos. Poti să scrii un e-mail și 
să ti se răspundă (sau chiar să se scrie despre tine) în aceeași 
zi. Nu există consiliu editorial sau reprezentant pentru relațiile 
cu publicul care trebuie să-și dea cu părerea. Mesajul tău nu 
trebuie să treacă prin niciun sistem de filtrare. 

Oamenii aceștia abia așteaptă să descopere un nou-venit. 
Le place la nebunie să fie initiatori de curente, să găsească ceva 
nou și să pună lucrurile în mișcare. De aceea mulți reporteri 
de renume apelează acum la site-urile mai mici ca să găsească 
subiecte noi. Subiecte care încep de la periferie şi ajung rapid 
să fie în atenția tuturor. 

Despre noi s-a scris în marile publicații convenționale pre- 
cum Wired și Time, însă am constatat că site-ul nostru primește 
mai multe vizite atunci când apărem pe site-uri precum Daring 
Fireball, un site pentru amatorii de Mac, sau Lifehacker, un 
site despre productivitate. Linkurile către noi publicate pe 
aceste site-uri au drept rezultat creșteri spectaculoase ale tra- 
ficului de pe site-ul nostru și ale vânzărilor. Articolele din 
publicaţiile de renume sunt plăcute, dar nu au drept rezultat 
același nivel de activitate directă și imediată. 

Furnizorii de droguri au dreptate 


Furnizorii de droguri sunt niste oameni de afaceri price- 
puti. Ştiu că produsul lor e atât de bun, încât sunt dispuși să 
dea o mostră pe gratis la început. Ştiu că te vei întoarce să-ți 
mai iei — de data asta cu bani. 

Ia exemplul furnizorilor de droguri. Fă un produs atât de 
bun, care creează o dependenţă atât de puternică, un produs 
de care ești atât de sigur că nu poate da greș, încât atunci când 
le oferi clienţilor un mic eșantion gratuit, îi determini să revină 
cu bani la ei. 

Astfel, ești obligat să faci ca ceva din produsul tău să fie de 
dimensiunea unei mostre. Îți dorești o prezentare uşor dige- 
rabilă a produsului pe care-l vinzi. Astfel, oamenii au ocazia 
să-l probeze fără să investească niciun ban și pierzând foarte 
putin timp. 

Patiseriile, restaurantele si magazinele de inghetata fac 
acest lucru cu succes de ani de zile. Furnizorii de masini te 
lasă să le testezi înainte să le cumperi. Firmele de software au 
început și ele să intre în joc, oferind perioade gratuite de uti- 
lizare sau versiuni cu opțiuni de utilizare limitate. Câte dome- 
nii ar putea beneficia de pe urma modelului furnizorului de 
droguri? 

Nu-ţi fie teamă să oferi o mostra gratuită — atât timp cât iti 
mai rămâne și ceva de vânzare. Ai încredere în ceea ce oferi. 
Ar trebui să fii convins că lumea va reveni să-și mai cumpere. 
Dacă nu ești convins de acest lucru, înseamnă că încă nu ai 
creat un produs suficient de puternic. 

Marketingul nu este un departament 


Ai un departament de marketing? Dacä nu, foarte bine. 
Dacä da, nu te gändi cä angajatii de acolo sunt singurii res- 
ponsabili de marketing. Contabilitatea e un departament. Nu 
si marketingul. Marketingul e ceva de care se ocupă toți anga- 
jatii din compania ta, 24 de ore pe zi, şapte zile pe săptămână, 
365 de zile pe an. 

Aşa cum nu se poate să nu comunici ceva, nu se poate nici 
să nu faci marketing: 


o De fiecare dată când răspunzi la telefon, faci marketing. 

D De fiecare dată cand trimiti un e-mail, faci marketing. 

o Defiecare dată când cineva iti folosește produsul, faci marketing. 
o De fiecare dată când scrii ceva pe site-ul tău, faci marketing. 


o Dacă dezvolti un software, fiecare mesaj de eroare tine de 
marketing. 


m Dacă ai un restaurant, fiecare bomboană oferită după masă tine 
de marketing. 


o Dacă ai un magazin, casa tine de marketing. 


o Dacă oferi servicii, factura ta tine de marketing. 


Recunoaște că toate aceste aspecte sunt mai importante 
decât alegerea produselor promoționale pe care le arunci în 
pachetul-cadou oferit la conferințe. Marketingul nu se limitea- 
ză la câteva evenimente izolate. E rezultatul tuturor lucrurilor 
pe care le faci. 

Mitul succesului fulgerätor 


Nu vei avea succes imediat. Nu te vei îmbogăţi peste noap- 
te. Nu esti asa de deosebit încât să-ți acorde toată lumea aten- 
tie imediat. Nimänui nu-i pasă de tine. Cel putin deocamdată. 
Obișnuieşte-te cu ideea. 

Stii poveştile despre succese fulgerătoare pe care le-ai 
auzit? Nu știi totul. Dacă vei cerceta mai amănunțit, vei des- 
coperi persoane care s-au spetit ani de zile pentru a ajunge 
într-un punct din care să înceapă să capete amploare. Si, în 
rarele situații în care apare succesul fulgerător, de obicei nu 
durează, căci nu are nicio bază care să-l susțină. 

Inlocuieste visul succesului fulgerător cu dezvoltarea lentă 
si cumpătată. E dificil, dar trebuie să ai răbdare. Trebuie să 
muncesti din greu. Și trebuie să faci acest lucru vreme înde- 
lungată ca să ajungă să te remarce persoanele potrivite. 

Poate ti se pare că poți accelera procesul angajând o firma 
de relaţii publice. Nu te mai obosi. Pur si simplu nu esti pre- 
gătit pentru așa ceva deocamdată. În primul rând, e un servi- 
ciu prea costisitor. Ca să angajezi o firmă bună de relaţii 
publice, te poate costa mai mult de 10.000 de dolari pe lună. 
E o risipă în momentul de fata. 

În plus, rămâi tot o firmă necunoscută, cu un produs de 
care nu a auzit nimeni. Cine să scrie despre asta? După ce vei 
avea clienți şi o poveste, vei avea ceva de spus. Însă simpla 
lansare nu e o poveste reușită. 

Si, tine minte, e la ordinea zilei ca branduri nemaipomenite 
să se lanseze fără campanii de relații publice. Starbucks, Apple, 
Nike, Amazon, Google și Snapple au ajuns să fie branduri 
nernaipomenite în timp, nu datorită impulsului dat de o cam- 
panie PR de proporţii. 

Începe chiar azi să-ți formezi un public. Începe să atragi 
interesul celorlalți cu privire la ce ai de spus. Si tine-o tot așa. 
În câţiva ani, si tu vei putea să chicoteşti când se va discuta 
despre succesul tău „fulgerător“. 

ANGAJÄRILE 


Încearcă tu întâi 


Nu angaja niciodată pe cineva până când nu ai încercat 
chiar tu să indeplinesti sarcinile postului respectiv. Astfel, vei 
înțelege natura muncii respective. Vei ști ce înseamnă o treabă 
bine făcută. Si vei sti și cum să scrii o fişă a postului realistă si 
ce întrebări să pui la interviu. Vei şti dacă trebuie să angajezi 
pe cineva cu normă întreagă sau cu jumătate de normă, dacă 
va trebui să subcontractezi sau să te ocupi tot tu de respecti- 
vele sarcini. (Dacă e posibil, ultima variantă e de preferat.) 

Astfel, vei fi și un manager mult mai priceput, căci vei coor- 
dona oameni care fac o muncă pe care ai făcut-o și tu. Vei şti 
când să-i critici si când să-i sustii. 

La 37signals, am angajat un administrator de rețea abia 
după ce unul dintre noi s-a chinuit o vară întreagă să configu- 
reze singur niște servere. În primii trei ani, unul dintre noi s-a 
ocupat singur de asistenţa tehnică oferită clienților. Apoi am 
angajat pe cineva pe respectivul post. Ne-am făcut treaba sin- 
guri cât am putut de mult înainte să delegăm pe altcineva. 
Astfel, am știut ce anume căutăm în momentul în care ne-am 
hotărât să angajăm pe cineva. 

Poate că uneori nu te vei simţi în elementul tău. Poate că 
ai să ai chiar impresia că nu te pricepi deloc. Nu-i nimic. Ca 
să scapi de acea senzație, poți fie să angajezi pe cineva, fie sá 
te perfectionezi. Încearcă să te perfectionezi întâi. Vei investi. 
timp în procesul inițial, dar vei fi recompensat înzecit prin 
cunoștințele pe care le vei căpăta. 

În plus, ar trebui să-ți dorești să fii strâns implicat în toate 
aspectele afacerii tale. Altfel, ajungi sá bäjbäi şi să-ți lași soarta 
exclusiv pe mâinile altora. E periculos să faci asta. 


Angajările REWORK 195 


Angajeazä doar dacä suferi 


Nu angaja de pläcere; angajeazä sä elimini o suferintä. 
Întreabă-te întotdeauna: ce-ar fi dacă nu am mai face angajäri? 
Munca suplimentarä cäreia nu-i facem fatä oare chiar e nece- 
sarä? Putem rezolva problema cu o aplicatie software sau cu 
o schimbare a modului de lucru? Dacă pur și simplu nu mai 
angajăm? 

La fel, dacă rămâi fără un angajat, nu-l înlocui imediat. Vezi 
cât te poți descurca fără persoana și postul în cauză. De multe 
ori, vei ajunge la concluzia că nu ai nevoie de atât de multe 
persoane pe cât credeai. 

Momentul ideal să angajezi e acela în care ești depășit de 
sarcinile de lucru pe o perioadă lungă de timp. Ar trebui să 
existe lucruri de care nu te mai poți ocupa. Ar trebui să observi 
că începe să aibă de suferit calitatea. Asta înseamnă că suferi. 
Si atunci e momentul să angajezi, nu mai devreme. 

Lasä-i în pace pe angajații nemaipomeniti 


Unele companii sunt dependente de angajäri. Unele anga- 
jeazä chiar si atunci cänd, oficial, nu se fac angajäri. Aflä de o 
persoanä nemaipomenitä si inventeazä o pozitie si o functie 
doar ca să o atragă. Şi persoana respectivă ajunge să stagneze 
pe o poziţie care nu contează, îndeplinind sarcini lipsite de 
importanţă. 

Nu mai angaja oameni de care nu ai nevoie, chiar dacă 
persoana în cauză ti se pare o achiziție nemaipomenită. 
Compania va avea mai degrabă de suferit dacă angajezi 
oameni talentați care nu au nimic important de făcut. 

Problemele încep în momentul în care ai mai mulți angajați 
decât iti trebuie. Începi să inventezi sarcini pentru ca toată 
lumea să aibă ceva de făcut. Sarcinile artificiale dau naștere 
proiectelor artificiale. $i acele proiecte artificiale produc costuri 
și complicaţii reale. 

Nu te mai gândi la „cel care ţi-a scăpat printre degete“. E 
mult mai rău să ai în echipă angajați care nu fac nimic impor- 
tant. Sunt multi oameni talentați pe piața muncii. Când vei 
avea cu adevărat nevoie, vei găsi persoana potrivită. 

Nu contează dacă e o persoană nemaipomenită. Dacă nu 
ai nevoie de nimeni, nu ai nevoie și gata. 

Necunoscutii de la petreceri 


Dacă mergi la o petrecere la care invitații nu se cunosc între 
ei, conversațiile sunt plicticoase și rigide. Faci conversație des- 
pre vreme, sport, emisiuni TV etc. Te ferești de conversațiile 
serioase şi de subiectele controversate. 

Însă altfel stau lucrurile la o cină intimă, cu puțini invitați, 
între prieteni de demult. Se încing conversații cu adevărat inte- 
resante și dezbateri inversunate. La sfârșitul serii, rămâi cu 
senzația că într-adevăr te-ai ales cu ceva. 

Dacă angajezi rapid o mulțime de oameni, ajungi să te con- 
frunfi exact cu problema „necunoscutilor de la petreceri“. 
Mereu apar figuri noi, așa că toată lumea este extrem de poli- 
ticoasă. Toţi încearcă să evite conflictele și dramatismul. 
Nimeni nu spune: „Ideea asta e de toată jena“. Oamenii sunt 
împăciuitori, nu inversunati. 

Şi această atitudine le provoacă probleme companiilor. 
Trebuie să poți să le comunici celorlalți când spun numai pros- 
tii. În caz contrar, începi produci la scară largă ceva care nu 
ofensează pe nimeni, dar care nici nu face pe nimeni să cadă 
pe spate. 

Ai nevoie de un mediu în care toți se simt în siguranţă într- 
atât încât să fie sinceri atunci când situația se înrăutățește. 
Trebuie să știi cât de mult poți să tragi de cineva. Trebuie sá 
ştii ce vor să transmită angajații tăi de fapt atunci când spun 
ceva. 

Așadar nu te grăbi să angajezi. E singura cale de a nu te 
trezi la o petrecere cu necunoscuți. 

CV-urile sunt absurde 


Stim cu toții că CV-urile sunt ridicole. Sunt pure exagerari. 
Sunt pline de „verbe de acțiune“ care nu înseamnă nimic. 
Contin denumiri de posturi și responsabilități care au, în cel 
mai bun caz, o legătură vagă cu realitatea. Şi nu ai nicio posi- 
bilitate de a verifica majoritatea informațiilor pe care le contin. 
Toată treaba asta e o farsă. 

Cel mai rău este că sunt prea simple. Oricine își poate face 
un CV decent. De aceea le plac atât de mult candidaţilor 
incompetenti. Le pot trimite potenţialilor angajatori o ploaie 
de sute de CV-uri odată. E o altă formă de spam. Nu îi inte- 
resează să inhate postul oferit de tine; îi interesează doar să 
inhate orice post. 

Dacă cineva trimite un CV la trei sute de companii, e un 
mare semnal de alarmă. E clar că respectivul candidat nu a 
căutat nicio informație despre tine. E clar că nu are habar prin 
ce se diferențiază compania ta. 

Dacă faci angajări pe baza acestor mizerii, iti scapă esența 
procesului de recrutare. Trebuie să găsești un anumit candi- 
dat, căruia îi pasă în mod special de compania ta, de produsele 
tale, de clienţii tăi și de postul pe care îl oferi. 

Prin urmare cum găseşti astfel de angajați? Primul pas: 
citește scrisoarea de intenție. În scrisoarea de intenţie, candi- 
datul iti comunică ceva; nu e doar o listă de aptitudini, verbe 
si ani lipsiți de relevanță. Candidatul nu are cum să scoată pe 
bandă rulantă sute de scrisori personalizate. De aceea scrisoa- 
rea de intenţie este o probă mult mai bună decât CV-ul. Așa 
„auzi“ ce are de spus în realitate persoana respectivă si poți 
să-ți dai seama dacă se potriveşte cu tine si cu firma ta. 

Încrede-te în reacţia instinctivă. Dacă primul paragraf e 
prost, al doilea trebuie să fie cu atât mai bun. Dacă în primele 

trei paragrafe nu e nimic care să-ți atragă atenţia, sunt slabe 
șanse să aveţi ceva în comun. Pe de altă parte, dacă instinctul 
iti spune că există șansa unei compatibilitäfi reale, treci la 
etapa interviului. 

în fond, CE ÎNSEAMNĂ 


DE EXPERIENȚĂ? 


Ani lipsiți de relevanță 


Am văzut cu toții anunţuri care precizează: „Minim cinci 
ani de experiență“. Această condiţie iti oferă o cifră, dar nu iti 
comunică nimic altceva. 

Desigur, impunerea unui nivel minim de experiență poate 
fi o idee bună atunci când faci angajári. Pare logic să cauţi 
angajați care au șase luni, până la un an de experienţă. Cam 
atât durează până iti insusesti vocabularul, până înveţi cum 
merg, lucrurile si care sunt instrumentele relevante etc. 

După aceea însă, curba de învăţare se aplatizează. Sunt 
surprinzător de puţine diferențe între un candidat cu șase luni 
de experienţă și unul cu șase ani. Diferenţa reală e dată de 
implicarea persoanei în cauză, de personalitatea și inteligența 
sa. 

Si, în fond, cum poți sá evaluezi aceste calități? Ce înseam- 
nă cinci ani de experiență? Dacă ai petrecut câteva weekenduri 
încercând să faci ceva acum câțiva ani, înseamnă că ai un an 
de experiență? Cum poate o companie să verifice aceste afir- 
mații? Ajungem pe un teren alunecos. 

Se acordă prea multă importanță intervalului de timp în 
care angajatul s-a ocupat cu ceva. Contează doar cât de bine a 
făcut respectivul lucru. 

META 


FACULTATE 


Nu tine cont de instruirea formalä 


N-am permis niciodată școlii să intervină in educaţia mea. 
- MARK TWAIN 


Există o mulțime de companii care impun condiții legate 
de instruirea formală. Nu angajează decât absolvenţi de facul- 
tate (uneori licentiati într-un anumit domeniu) sau de master, 
cer să aibă o anumită medie sau o certificare ori impun o altă 
condiție. 

Să fim serioși! Există o mulțime de oameni inteligenţi care 
nu excelează în sala de curs. Să nu cazi în capcana de a crede 
că ai nevoie de cineva de la „cele mai bune“ facultăți pentru 
a avea rezultate. Nouăzeci la sută dintre directorii executivi 
actuali ai primelor 500 de companii americane nu sunt licen- 
tiati ai unei facultăți din Ivy League. De fapt, sunt mai multi 
absolvenţi de la Universitatea Wisconsin decât de la Harvard 
(facultatea din Ivy League are cei mai mulți reprezentanți, 
având nouă directori executivi). 

Prea mult timp petrecut învățând s-ar putea, de fapt, să fie 
un dezavantaj. Să ne gândim, de pildă, la modul în care scri- 
em. După ce termini facultatea, trebuie să renunti la multe 
dintre deprinderile dobândite acolo. lată câteva dintre reco- 
mandările incorecte pe care le primeşti la școală: 


a Cu cât un document e mai lung, cu atât e mai important. 
a Un ton rigid și formal e mai bun decât unul conversational. 


a Cuvintele sofisticate impresionează. 


* Carol Hymowitz, „Any College Will Do“, Wall Street Journal, 18 septembrie 2006, 
online.wsj.com/article/SB115853818747665842.html (n.a.) 

o Trebuie să scrii un anumit număr de cuvinte și de pagini ca să-ţi 
exprimi punctul de vedere. 


o Formatul contează la fel de mult (sau chiar mai mult) decăt 
conţinutul. 


Nu e de mirare că atât de multe documente de afaceri 
ajung să fie seci, încurcate și pline de aberaţii. Oamenii nu fac 
decât să păstreze proastele deprinderi dobândite în facultate. 
Şi lucrurile nu se limitează doar la tehnicile de scriere. Există 
multe alte aptitudini utile în lumea academică, dar care nu au 
cine știe ce valoare în exterior. 

Concluzia: candidaţii de excepție pot fi găsiți în mult mai 
multe locuri, nu doar printre cei care au terminat facultatea cu 
o medie excepțională. Trebuie să-i ai în vedere și pe cei care 
au abandonat facultatea, pe cei cu medie mică, pe studenții de 
la facultățile de stat si chiar si pe cei care nu au terminat decât 
liceul. 


Angajările REWORK 209 


CEI CE ——= 


DELEAGA 


ETRAG 


Toată lumea muncește 


Când ai o echipă mică, ai nevoie de oameni care să mun- 
cească, nu care să delege. Toată lumea trebuie să producă ceva. 
Nimeni nu e mai presus de muncă. 

Asta înseamnă că trebuie să ai grijă să nu angajezi persoane 
care deleagă, persoane cărora le place la nebunie să le spună 
altora ce au de făcut. Într-o echipă mică, cei ce deleagä ii trag 
pe ceilalți la fund. Le stau celorlalți în cale, dându-le mereu 
câte ceva de făcut. Și, când nu mai au sarcini de alocat, inven- 
tează altele, indiferent dacă sunt necesare sau nu. 

Celor ce deleagă le place la nebunie și să cheme lumea în 
ședințe. De fapt, şedinţa e cel mai bun prieten al celor care 
deleagá. E ocazia lor de a-și da importanţă. Însă toți ceilalți 
care participă sunt ținuți de la treabă. 

ANGAJEAZĂ 
INDIVIZI 
AUTONOMI 


CH i 


Angajeazä indivizi autonomi 


Indivizii autonomi sunt cei care-si formuleazä singuri 
obiectivele si trec la treabă. Nu au nevoie de îndrumări atente. 
Nu au nevoie să fie verificaţi zilnic. Fac ceea ce ar face un șef 
— dau tonul, alocă sarcini, își dau seama ce e de făcut etc. — însă 
fac asta singuri și pentru ei înșiși. 

Aceste persoane te scutesc de munca de supraveghere. Își 
impun singuri direcția. Când îi lași în pace, te vor surprinde 
cât de multe au reușit să facă. Nu au nevoie să fie ţinuţi de 
mână sau supravegheați. 

Cum poți identifica astfel de persoane? Analizează-le isto- 
ricul profesional. Au dat tonul propriului stil de muncă și la 
alte companii. S-au ocupat de ceva pe cont propriu sau au 
lansat un proiect. 

Ai nevoie de cineva care e în stare să înceapă ceva de la 
zero si să meargă până la capăt. Găsind astfel de persoane iti 
eliberezi restul echipei, lăsându-i să lucreze mai mult și să 
supravegheze mai putin. 

ANGAJEAZA-L 
PE CEL MAI 
TALENTAT 
LA olla 


/ 


ee 


Angajează oameni care scriu bine 


Dacă trebuie să alegi dintre mai mulți angajați pentru un 
post, angajează-l pe cel mai talentat la scris. Nu contează dacă 
e om de marketing, de vânzări, designer, programator sau 
altceva; faptul că are talent la scris iti va fi de folos. 

Faptul că scrie bine nu ține doar de scris. Dacă se exprimă 
clar în scris înseamnă că are o minte limpede. Persoanele talen- 
tate la scris știu cum să comunice. Fac lucrurile ușor de înțeles. 
Sunt în stare să se pună în locul altcuiva. Știu ce anume să 
omitá. lar acestea sunt calități de dorit la un candidat pentru 
orice job. 

A scrie e un comportament care revine în prim-plan la 
nivelul întregii noastre societăți. Uită-te doar câte e-mailuri și 
SMS-uri trimite lumea acum în loc să vorbească la telefon. la 
aminte la cât de mult se comunică prin mesageria instantanee 
și pe bloguri. Scrisul e moneda actuală de schimb pentru ideile 
strălucite. 

CEI MAI BUNI 


SUNT 


PRETUTINDENI 


Cei mai buni sunt pretutindeni 


E o nebunie să nu-i angajezi pe cei mai buni doar fiindcă 
locuiesc departe. Mai ales acum, când există atât de multă 
tehnologie cu ajutorul căreia e mult mai ușor să colaboreze 
toată echipa online. 

Sediul nostru central este la Chicago, însă mai mult de 
jumătate din echipa noastră locuiește în alte părți. Avem 
oameni în Spania, Canada, Idaho, Oklahoma și în alte locuri. 
Dacă ne-am fi limitat căutarea doar la locuitorii din Chicago, 
am fi ratat șansa de a-i angaja pe jumătate dintre oamenii 
talentaţi cu care lucrăm acum. 

Ca să te asiguri că mentii contactul cu angajaţii din alte 
parti, ai grijă ca programul lor să se suprapună cu cel al sediu- 
lui central măcar câteva ore pe zi. E dificil să colaborezi cu 
angajați din zone al căror fus orar nu permite nicio suprapu- 
nere a programului de lucru. Dacă te confrunti cu o astfel de 
situație, s-ar putea sa fie nevoie ca cineva să-și modifice putin 
programul, să înceapă să lucreze o idee mai devreme sau mai 
târziu, ca să fiți online la aceeași oră. Însă nu e nevoie de o 
suprapunere de opt ore. (De fapt, am constatat că e preferabil 
să nu ni se suprapună perfect orarul, ca să petrecem mai mult 
timp lucrând fără întreruperi.) Două, până la patru ore de 
suprapunere zilnică ar trebui să fie mai mult decât 
suficiente. 

De asemenea, trebuie să vă întâlniți în persoană din când 
în când. Ar trebui să vă vedeți măcar o dată la câteva luni. 
Avem grijă să reunim întreaga echipă de câteva ori pe an. 
Aceste întâlniri sunt ocazii grozave să ne evaluăm progresul, 
să discutăm despre ce merge și ce nu merge, să ne facem pla- 
nuri de viitor si să interactionäm la nivel personal. 

Localizarea geograficä pur si simplu nu mai conteazä. 
Angajeazä-i pe oamenii cei mai talentaţi, indiferent unde se 
află aceştia. 

Testeaza-ti angajații 


Interviurile au limitele lor. Unii vorbesc ca niste profesio- 
nisti, insä nu lucreazä la fel. Trebuie sä evaluezi munca pe care 
o pot face acum, nu munca pe care spun cä au fäcut-o in 
trecut. 

Cea mai bunä metodä este sä-i vezi lucränd efectiv. 

- Angajează-i pentru un proiect mic, chiar dacă e vorba doar de 
20 sau 40 de ore. Vei vedea cum iau decizii. Vei vedea dacă vă 
intelegeti. Vei vedea ce fel de întrebări pun. Vei avea ocazia 
să-i judeci după ceea ce fac, nu după ceea ce spun. 

Ai putea chiar să inventezi un proiect fals. Într-o fabrică 
din Carolina de Sud, BMW a construit o simulare a unei linii 
de producție, unde angajații au la dispoziție 90 de minute ca 
să îndeplinească o varietate de sarcini de serviciu." 

Cessna, producătorul de avioane, are un exercițiu pe roluri 
pentru viitorii manageri, în care se simulează ziua de lucru a 
unui director. Candidaţii se ocupă de notele informative, au 
de-a face cu (falși) clienți furioși si se ocupă si de alte proble- 
me. Cessna a angajat mai bine de o sută de persoane cu aju- 
torul acestei simulări.” 

Aceste companii și-au dat seama că, odată ajuns într-un 
mediu de lucru real, adevărul iese la iveală. Să vezi un porto- 
foliu, să citeşti un CV sau să iei un interviu e una. Să lucrezi 
într-adevăr cu cineva e cu totul altceva. 


* Peter Carbonara, „Hire for Attitude, Train for Skill", Fast Company, 18 decembrie 2007, 
www.fastcompany.com/magazine/04/hiring.htmi (n.a.). 
** Ibid. (n.a.). 

STRATEGII IN SITUATII 
DE URGENTÄ 


ASUMA-TI 
VESTILE 
PROASTE 


ay, 


Asumä-fi vestile proaste 


Cänd e ceva in neregulä, cineva va da sfoarä in tarä. Ar fi 
mai bine sä fii tu acela. Altfel, dai ocazia sä se räspändeascä 
zvonuri, bärfe si informatii gresite. 

Cänd se intämplä ceva räu, spune-le clientilor täi (chiar 
dacä nici nu au observat). Nu te gändi cä pofi pur si simplu 
sä musamalizezi totul. Nu te mai poti ascunde. In ziua de azi, 
cineva te va lua la intrebäri dacä nu vorbesti din proprie ini- 
fiativä. Va scrie despre asta online si va afla toată lumea. Nu 
mai există secrete. 

Oamenii te vor respecta mai mult dacă ești deschis, sincer, 
vizibil si comunicativ în timpul unei crize. Nu te ascunde 
după deget si nu încerca să ascunzi vestile proaste. Clienţii tăi 
trebuie să fie cât mai informați. 

În 1989, petrolierul Exxon Valdez a vărsat 42 de milioane de 
litri de ţiţei în golful Prince William din Alaska. Exxon a făcut 
greșeala de a aștepta multă vreme înainte să reacționeze si să 
trimită ajutoare în Alaska. Directorul Exxon s-a dus acolo abia 
după două săptămâni. Compania convoca presa pentru infor- 
mări în Valdez, un oraș greu accesibil din Alaska. Rezultatul: 
un dezastru de PR pentru Exxon, care a determinat publicul 
să creadă că fie ascundeau ceva, fie nu prea le păsa de ce se 
întâmplase." 

Compară evenimentul de la Exxon cu spargerea unui rezer- 
vor de depozitare al Ashland Oil, rezultatul fiind o scurgere 
de petrol într-un râu din zona Pittsburgh. Directorul Ashland 
Oil, John Hall, s-a dus la locul accidentului și a preluat con- 
ducerea. A promis că avea să curețe totul. A fost în vizită la 


* Reyna, Susi, „The Exxon Crisis, 1989", Gestionarea eficientă a crizelor, 
iml.jou.ufl.edu/projects/Fall02/Susi/exxon.htm (n.a.). 

redactiile de ştiri ca să explice ce avea de gând compania si ca 
să răspundă la întrebări. Într-o zi, transformase povestea com- 
paniei petroliere nesuferite, care face rău, în povestea compa- 
niei petroliere binevoitoare, care încearcă să curețe totul.” 
Iată câteva recomandări pentru cum să-ţi asumi veștile rele: 


m Mesajul trebuie să vină de la cineva de sus. Persoana cu cea mai 
înaltă funcţie ar trebui să fie dispusă să preia controlul cu simţ 
de răspundere. 


m Răspândește vestea în lung și în lat. Folosește orice portavoce ai 
la îndemână. Nu încerca să mușamalizezi totul. 


o Nu poţi apela la varianta „Nu comentez”. 


o Cere-ti scuze ca un om obișnuit și explică detaliat ce s-a 
întâmplat. 


o Preocupă-te în mod sincer de soarta clienților tăi - și dove- 
deste-ti grija. 


* John Holusha, „Exxon's Public-Relations Problem”, New York Times, 21 aprilie 1989, 
www.tinyurl.com/yg2beff (n.a.). 

Viteza schimbä totul 


„Apelul dumneavoasträ e foarte important pentru noi. Vä 
mulțumim pentru răbdare. In momentul de față, perioada 
medie de aşteptare este de șaisprezece minute.“ Mai dă-o dra- 
cului de treabă! 

Să răspunzi rapid este, probabil, cel mai important lucru 
pe care îl poţi face când vine vorba de serviciile de relații cu 
clienții. E uimitoare măsura în care se dezamorsează astfel o 
situație neplăcută, transformându-se într-una favorabilă. 

Ti s-a întâmplat vreodată să trimiti un e-mail şi să dureze 
zile întregi sau săptămâni până când ai primit un răspuns din 
partea companiei? Cum te-ai simţit? În ziua de azi, oamenii 
au ajuns să se aștepte la așa ceva. Sunt obişnuiţi să fie lăsaţi să 
aștepte. S-au obișnuit cu banalitäti despre „grijă“ care nu sunt 
susținute prin fapte. 

De aceea sunt atât de multe probleme de asistenţă tehnică 
reclamate pe un ton ostil. Unii s-ar putea chiar sá te amenințe 
sau să te insulte. Nu o lua personal. Ei cred că doar așa se pot 
face auziti. Nu fac decât să se lamenteze zgomotos în speranţa 
că vor primi astfel ajutor. 

Dacă le răspunzi rapid, atitudinea se schimbă la 180 de 
grade. Se relaxează. Devin foarte politicoși. Adeseori iti mul- 
tumesc din suflet. 

Acest lucru e adevărat mai ales atunci când le dai un răs- 
puns personal. Clienţii s-au obișnuit în așa măsură cu ráspun- 
surile prefabricate, încât poţi ieși mult în evidență 
răspunzându-le chibzuit și demonstrându-le că i-ai ascultat. 
Si, chiar dacă nu ai un răspuns ideal, trebuie să spui ceva. 
„Permiteti-mi să mă informez și vă voi contacta ulterior“ poate 
face minuni. 

Cum sä-fi ceri scuze 


Nu există nicio cale grozavă de a-ți cere scuze, însă există 
o mulțime de căi execrabile. 

Una dintre cele mai proaste idei este să-ți ceri scuze fără 
să-ți ceri scuze, adică să formulezi un mesaj care sună a scuză, 
dar prin care nu-ți asumi nicio vină. De pildă: „Ne pare rău 
dacă acest lucru vă deranjează”. Sau: „Îmi pare rău că nu cre- 
deti că ne-am ridicat la înălțimea așteptărilor dumneavoastră“ 
În fine. 

O scuză bună e cea în care iti accepti răspunderea. Nu e 
urmată de nicio propoziție conditionalä. E o scuză care le arată 
oamenilor că nu încerci să arunci pisica moartă în curtea veci- 
nului. Și e urmată de detalii informative cu privire la ce s-a 
întâmplat și la eforturile pe care le faci ca să nu se mai întâm- 
ple pe viitor. E scuza care caută o cale de a îmbunătăți 
situația. 

lată încă o scuză nereușită: „Regretăm orice posibil incon- 
venient“. Mă lași? Să o luăm pas cu pas și să vedem de ce nu 
funcţionează: 


„Regretăm...“ Dacă versi cafea pe cineva în metrou, îi spui: „Regret“? 
Nu, îi spui: „Îmi pare foarte rău!” Ei bine, dacă serviciul tau e esențial 
pentru clienţi, când se produce o întrerupere, e ca și cum ai vărsa 
cafea fierbinte peste ei. Prin urmare folosește tonul! și formularea 
adecvate ca să le demonstrezi că înţelegi gravitatea incidentului. De 
asemenea, responsabilul ar trebui să-și asume răspunderea în mod 
personal. O scuză care începe cu „eu“ e mult mai eficientă decât o 
scuză care începe cu „noi“ 


„Orice inconvenient..." Atunci când clienţii depind de serviciul tău 
și nu au acces la el, nu e un simplu inconvenient. E o criză. Coada 

lungă de la alimentară e un inconvenient. lar aici nu e vorba de așa 
ceva. 


„posibil...“ Cuvântul „posibil“ folosit aici sugerează că s-ar putea 
să nu fi apărut nicio problemă. E manevra clasică a scuzei prin care 
nu-ți ceri scuze Minimalizează problema sau problemele cât se 
poate de reale cu care se confruntă clienţii. Dacă întreruperea nu i-a 
afectat, nu e nevoie să spui nimic. Însă dacă i-a afectat, nu e nevoie 
de cuvântul „posibil“. Nu te mai eschiva! 


Așadar, care e modalitatea ideală de a-ți cere scuze? Nu 
există soluție universală. Orice răspuns gata pregătit va suna 
generic și lipsit de substanţă. Va trebui să răspunzi fiecărui caz 
în parte, în funcţie de situație. 

Iată principiul cel mai important pe care trebuie să-l ai în 
vedere atunci când iti ceri scuze: cum ti s-ar părea respectiva 
scuză dacă te-ai afla la celălalt capăt al receptorului? Dacă tie 
ti-ar spune cineva asta, l-ai crede? 

Ai în vedere că o scuză nu are cum să te scoată basma 
curată dacă ai fost măgar. Nici cea mai bună scuză nu te va 
scoate la liman dacă nu ai câștigat încrederea clienților. Tot 
ceea ce faci înainte să apară o problemă contează mult mai 
mult decât modul în care iti ceri scuze. Dacă ţi-ai creat o relaţie 
cu clienţii, aceștia te vor înțelege și te vor crede când le spui 
că iti pare rău. 

Adu-i pe tofi in linia intäi 


Într-un restaurant, e o diferență uriașă între a lucra in bucá- 
tărie și a trata direct cu clienții. Școlile de bucătari și proprie- 
tarii de restaurante pricepuţi știu că e important ca fiecare 
tabără să o înţeleagă pe cealaltă. De aceea se întâmplă adesea 
ca bucătarii să fie puşi să lucreze pe post de chelneri din când 
în când. Astfel, personalul de la bucătărie are ocazia să inter- 
acționeze cu clienţii și să vadă cum este să fii în linia întâi. 

Multe companii au clasificări similare între angajaţii ce se 
ocupă de clienți și cei care lucrează izolat. Angajaţii care cre- 
ează produsul lucrează în „bucătărie“, în timp ce asistența 
tehnică se ocupă de clienți. Din nefericire, aceasta înseamnă 
că ,bucátarii” produsului nu au niciodată ocazia să audă 
direct ce spun clienții. Păcat! Să-i asculti pe clienți este cea mai 
bună metodă de a sesiza avantajele și neajunsurile unui 
produs. 

Gändeste-te la jocul Telefonul fără fir. Zece copii stau în cerc. 
Un mesaj începe să fie transmis în soaptä, de la un copil la 
altul. Până face cercul complet, mesajul e complet distorsionat, 
până ajunge să sune foarte caraghios. O propoziție care are 
sens inițial ajunge în final transformată în: „Pepenele galben 
cu macaroane ghicește viitorul“. Si cu cât sunt mai multi în 
cerc, cu atât mesajul se modifică și mai mult. 

La fel se întâmplă și în cadrul companiei tale. Cu cât inter- 
vin mai multe persoane între descrierea clientului și persoa- 
nele care implementează schimbările, cu atât sunt mai multe 
șanse ca mesajul să se piardă sau să fie distorsionat pe 
parcurs. 

Toţi membrii echipei tale ar trebui să fie în legătură directă 
cu clienţii — poate nu zi de zi, dar măcar de câteva ori pe par- 
cursul unui an. E singura modalitate prin care angajaţii tăi să 

inteleagä exact prin ce trec clientii. Numai asa vor fi motivafi 
cu adevärat sä rezolve problema. Si e adeväratä si reciproca: 
bucuria clienţilor satisfacuti sau a celor cărora li s-a rezolvat o 
problemă poate fi și ea foarte motivantă. 

Așadar nu-i proteja pe cei din producție de feedbackul cli- 
entilor. Nimeni nu ar trebui protejat de critica directă. 

Poate crezi că nu ai timp să interactionezi cu clienții. Atunci 
fa-ti timp. Fondatorul site-ului Craiglist, Craig Newmark, răs- 
punde și astăzi la e-mailurile referitoare la probleme tehnice 
(adesea în doar câteva minute). De asemenea, are grijă să 
șteargă comentariile rasiste de pe forumurile de discuţii ale 
site-ului și îi bate la cap pe agenţii imobiliari din New York 
care publică anunţuri cu apartamente de închiriat inexistente." 
Dacă el poate acorda atât de multă atenție serviciilor de relaţii 
cu clienţii, poți face și tu la fel. 


* Scott Kirsner, „Craiglists's Unorthodox Path“, Boston Globe, 15 iunie 2008, 
www.tinyurl.com/4vkg58 (n.a.). 

Inspirä adänc 


Dacă faci valuri, trebuie să suporţi consecințele. După ce 
introduci o nouă funcționalitate, schimbi o politică sau înde- 
părtezi o funcţie, va curge cu reacții din reflex. Rezistá tentatiei 
de a intra în panică sau de a face schimbări rapide. La început, 
se încing spiritele. E firesc. Însă, dacă reusesti să treci cu bine 
de prima săptămână agitată, de obicei se linistesc apele. 

Oamenii sunt inrädäcinati în deprinderile lor. De aceea 
reacționează atât de negativ la schimbări. Sunt obișnuiți să 
folosească ceva într-un anumit mod şi orice schimbare modi- 
fică ordinea firească a lucrurilor. Prin urmare ripostează. Se 
lamentează. Îţi cer să revii la varianta anterioară. 

Dar asta nu înseamnă că trebuie să-i și iei în seamă. Uneori 
trebuie să iti sustii decizia în care crezi, chiar dacă e mai putin 
apreciată la început. 

Adeseori, lumea reacționează înainte să încerce măcar să 
acorde o şansă schimbării. Uneori, reacția negativă inițială e 
mai curând o reacție primară. De aceea, uneori vei auzi lucruri 
de genul: „E cea mai mare tâmpenie pe care am văzut-o până 
acum”. Ba nu! E doar o schimbare minoră. Să fim serioşi! 

De asemenea, ține minte că reacțiile negative sunt aproape 
întotdeauna mai zgomotoase şi mai pätimase decât cele pozi- 
tive. De fapt, s-ar putea să auzi doar vocile negative, chiar si 
atunci când majoritatea clienţilor tăi sunt mulțumiți de schim- 
bare. Ai grijă să nu revii cu nesábuintá asupra unei decizii 
necesare, dar controversate. 

Așadar, când lumea se plânge, lasă lucrurile să se așeze o 
vreme. Asigură-i că li asculti. Arată-le că esti conștient de ceea 
ce-ţi spun. Spune-le că le înţelegi nemulțumirea. Dar explicá-le 
că ai să aștepți o vreme să vezi ce se întâmplă. Vei constata, 

probabil, că, într-un final, lumea se obișnuiește cu ideea. S-ar 
putea chiar ca, odată ce s-au obișnuit cu schimbarea, să ajungă 
să le placă mai mult decât varianta anterioară. 

CULTURA 


 CULIURA 


ESTE PRODUSUL SECUNDAR 


ii COMPORTAMENT 


CONSEGVENT | 


Cultura nu se creeazä 


Culturile imediate sunt culturi artificiale. Sunt niste Big 
Bang-uri alcătuite din declarații de misiune, afirmaţii și reguli. 
Sunt evidente, urâte și artificiale. Cultura artificială e dată de 
un strat de vopsea. Cultura veritabilă e dată de patina 
timpului. 

Cultura nu se creează. Pur și simplu apare. De aceea noile 
companii nu au o cultură. Cultura este produsul secundar al 
unui comportament consecvent. Dacă iti încurajezi angajaţii 
să împărtășească informații, acest lucru va face parte din cul- 
tura companiei tale. Dacă recompensezi încrederea, și aceasta 
va fi integrată în cultura companiei. Dacă tratezi clienții corect, 
cultura ta va fi una de tratament corect. 

Cultura nu ţine de masa de foosball sau de exercițiile de 
încredere. Nu tine de politică. Nici de petrecerea de Crăciun 
sau de picnicul organizat de companie. Acelea sunt obiecte și 
evenimente, dar nu definesc cultura. Şi nu are legătură nici cu 
sloganul. Cultura tine de fapte, nu de vorbe. 

Așadar nu te gândi prea mult la această chestiune. Nu o 
forța. Nu ai cum sá instaurezi o cultură. La fel ca în cazul unui 
whisky fin, trebuie să-i acorzi timp ca să se matureze. 

decizile sunt 


Pavoni 


Deciziile sunt provizorii 


„Dar ce-ar fi daca...?” „Ce se întâmplă atunci când...?“ „Nu 
avem nevoie de un plan pentru...?” 

Nu-ţi crea probleme pe care nu le ai deocamdată. Nu e o 
problemă până nu e ceva real. Oricum, majoritatea lucrurilor 
care te îngrijorează nu se vor întâmpla niciodată. 

În plus, deciziile pe care le iei astăzi nu trebuie neapărat să 
fie pentru totdeauna. E ușor să renunti la ideile bune, la poli- 
ticile interesante sau la experimentele valoroase, presupunând 
că ceea ce hotărăști acum trebuie să funcționeze ani de-a rân- 
dul. Pur şi simplu nu e așa, mai ales în cazul unei afaceri mici. 
Dacă se schimbă circumstanţele, se pot schimba si hotărârile 
tale. Deciziile sunt provizorii. 

În această fază, e stupid să te gândeşti dacă respectivul 
concept va fi valabil pentru cinci mii de persoane dacă e vala- 
bil pentru cinci (sau dacă va fi valabil pentru 100 de milioane 
de persoane dacă e valabil pentru o sută de mii). E destul de 
greu să lansezi un produs sau un serviciu fără să-ți inventezi 
obstacole suplimentare. Optimizează proiectul pentru moment 
si fä-ti mai târziu griji cu privire la viitor. 

Capacitatea de a-ți schimba direcția e unul dintre marile 
avantaje ale unei companii mici. În comparaţie cu competitorii 
de proporții mai mari, tu ai mai multe șanse să faci schimbări 
rapide și drastice. Companiile mari pur şi simplu nu au cum 
să se miște atât de rapid. Așadar, fii atent la ziua de azi gi fä-fi 
griji pentru viitor la momentul potrivit. Altfel, îți vei irosi ener- 
gia, timpul şi banii gändindu-te la probleme care s-ar putea să 
nu se concretizeze niciodată. 

CREEAZĂ 


Lasä deoparte vedetele 


Multe companii publicä anunturi de angajare, fiind in cäu- 
tare de „vedete“ sau de „ninja“. Jalnic! Dacă nu cumva sediul 
tău e plin de admiratoare înfocate sau de stele shuriken, acești 
termeni nu au nicio legătură cu afacerea ta. 

În loc să te gândești cum poți să umpli un birou cu vedete, 
concentreazä-te mai curând asupra biroului. Cu toții suntem 
în stare să lucrăm prost, binisor și nemaipomenit. Mediul con- 
ditioneaza calitatea muncii mult mai mult decât credem. 

Asta nu înseamnă că suntem toți la fel si că vei face o vede- 
tă din oricine dacă creezi un mediu pentru vedete. Însă există 
mult potenţial nedescoperit ce se ascunde în spatele politicilor 
jenante, al conducerii nepricepute sau al birocrației sufocante. 
Termină cu prostiile și vei constata că angajații abia așteaptă 
să facă treabă bună. Trebuie doar să le acorzi această șansă. 

Nu e vorba despre instituirea tinutei lejere vinerea sau de 
ziua în care poți să-ţi aduci câinele la serviciu. (Dacă acestea 
sunt niște idei așa de strălucite, de ce nu faci asta în fiecare zi 
a săptămânii?) 

Mediul pentru vedete se creează, pe bază de încredere, 
autonomie și responsabilitate. Apare ca rezultat al faptului că 
le acorzi angajaţilor intimitatea, spaţiul si instrumentele pe 
care le merită. Mediile de lucru nemaipomenite manifestă res- 
pect fata de angajaţii care efectuează munca și fata de modul 
în care fac acest lucru. 

Nu au treisprezece ani 


Atunci când iti tratezi oamenii ca pe niște copii, te alegi cu 
munca unor oameni copilärosi. Însă exact asa își tratează anga- 
jatii o mulţime de companii si de directori. Angajaţii trebuie 
să ceară voie pentru orice. $i cea mai mică cheltuială trebuie 
aprobată. Mă mir că nu trebuie să ceară învoire şi ca să meargă 
la toaletă. 

Atunci când e nevoie de aprobare pentru orice, se creează 
o cultură de angajați care nu gândesc. Creezi o relație de tip 
„Şef contra angajaţi“ in care îi comunici subalternului în per- 
manenfä că nu ai încredere în el. 

Ce câștigi, de pildă, interzicându-le angajaților să acceseze 
o reţea de socializare sau să se uite pe YouTube când sunt la 
serviciu? Absolut nimic. Timpul petrecut astfel nu se transfor- 
mă în mod miraculos în timp petrecut muncind. Pur și simplu, 
vor găsi altă modalitate de a pierde timpul. 

Si uite ce e, oricum nu ai cum să-i faci pe oameni să lucreze 
opt ore încontinuu. Acela e un mit. Stau ei la serviciu opt ore, 
dar nu lucrează efectiv opt ore. Oamenii au nevoie de diversi- 
uni. Îi ajută să alunge monotonia zilei de lucru. Putin timp 
petrecut pe YouTube sau pe Facebook nu strică nimănui. 

În plus, mai investesti și o grămadă de timp si bani ca sa 
supraveghezi respectarea tuturor regulilor. Cât te costă să 
montezi softuri de supraveghere? Cât timp irosesc angajații 
din departamentul IT monitorizand alti angajaţi, în loc să 
lucreze la un proiect care chiar are o valoare? Cât timp irosesti 
scriind regulamentele pe care oricum nu le citește nimeni? 
Analizeazä-ti costurile si vei constata rapid că neîncrederea în 
angajaţi e îngrozitor de scumpă. 

TRIMITE-TI ANGAJAŢII 


ACASĂ 
la QRA 


CALLAS le a al NET 


Trimite-ti angajaţii acasă la ora cinci 


Pentru multe companii, angajatul ideal e un tânăr de două- 
zeci si ceva de ani, care nu are viata socială aproape deloc — o 
persoană pe care să nu o deranjeze că lucrează câte 14 ore pe 
zi și doarme sub birou. 

Dar să umpli un birou întreg cu astfel de angajați nu e așa 
grozav precum pare. E o abordare care iti permite să ai o etapă 
de execuţie de două parale. Perpetuează mituri de genul: 
„Numai așa putem concura cu marile companii“. Nu ai nevoie 
ca angajații să lucreze mai mult, ci mai eficient. 

Atunci când au ceva de făcut acasă, oamenii se pun pe 
treabă. Își termină sarcinile la serviciu fiindcă trebuie să ajungă 
în altă parte. Găsesc modalități de a fi mai eficienți fiindcă sunt 
obligaţi să facă asta. Trebuie să-și ia copiii de la școală sau să 
ajungă la repetiţii, la cor. Prin urmare, își folosesc timpul cu 
chibzuinţă. 

E adevărat ce se spune: „Dacă vrei să rezolvi o problemă, 
roagă-l pe cel mai ocupat om pe care-l știi să se ocupe de ea”. 
Ai nevoie de oameni ocupați. De oameni care au şi viata per- 
sonală. De oameni cărora le pasă de mai multe lucruri, nu doar 
de serviciu. N-ar trebui să te aștepți ca serviciul să fie esența 
vieții cuiva — cel putin nu dacă vrei ca respectivul angajat să 
rămână mult timp în compania ta. 

Nu lăsa cicatrici de la prima rană 


În clipa în care se întâmplă ceva neplăcut, tendința firească 
este să instaurezi o politică: „A venit cineva în pantaloni 
scurti!? Avem nevoie de un cod vestimentar!“ Ba nu! Trebuie 
doar să-i spui lui John să nu mai vină în pantaloni scurți. 

Politicile sunt cicatrici organizaționale. Sunt reacții exage- 
rate codificate la situații ce nu au șanse sá se mai repete. 
Reprezintă o pedeapsă colectivă pentru greșeala unei singure 
persoane. 

Asa se nasc birocratiile. Nimeni nu-și propune să creeze o 
birocratie. Iau naștere pe nesimţite într-o companie și iau 
amploare cu fiecare nouă politică — cu fiecare nouă cicatrice. 

Aşadar nu lăsa cicatrici de la prima rană. Nu instaura poli- 
tici fiindcă o persoană a comis o greşeală o dată. Politicile sunt 
menite doar pentru situații care apar în repetate rânduri. 

Vorbeste firesc 


Oare de ce toți oamenii de afaceri se chinuie să vorbească 
pompos? Limbaj artificial, anunțuri oficiale, prietenie exage- 
rată, termeni juridici etc. Citești astfel de discursuri și par scri- 
se de un robot. Companiile iti vorbesc de sus, nu ti se 
adresează. 

Această mască de profesionalism e ridicolă. Ştim cu toții 
acest lucru. Cu toate astea, companiile mici încearcă să facă la 
fel. Cred că, folosind un limbaj pompos, vor părea mai puter- 
nici și mai „profesioniști“. Însă nu fac decât să fie caraghioși. 
În plus, astfel sacrifici unul dintre cele mai mari beneficii ale 
unei companii mici: capacitatea de a comunica simplu și 
direct, fără a trece fiecare cuvintel prin ciurul avocaților si al 
reprezentanţilor de relații publice. 

Nu e nimic în neregulă în a te exprima în concordanţă cu 
dimensiunile companiei. lar sinceritatea e şi o abordare inspi- 
rată în afaceri. Limbajul este adesea prima impresie pe care o 
creezi — de ce să începi cu o minciună? Nu-ţi fie teamă să fii 
tu însuți. 

Același lucru e valabil pentru limbajul folosit în orice cir- 
cumstante - în e-mailuri, pe ambalaje, la interviuri, pe blog, în 
prezentări etc. Discută cu clienţii așa cum ai discuta cu priete- 
nii tăi. Când trebuie să le explici ceva, fă-o ca și cum ar ședea 
lângă tine. Evită jargonul și orice fel de exprimare corporatistă. 
Evitá cuvintele la modă când poți foarte bine să foloseşti ter- 
meni obișnuiți. Nu discuta despre „monetizare” sau „transpa- 
rentä‘; discută despre cum să câştigi bani si fă-o cu sinceritate. 
Nu folosi șapte cuvinte, dacă sunt suficiente patru. 

Si nu-ți obliga angajaţii să-și încheie e-mailurile cu fraze 
avocätesti de genul „Acest e-mail este destinat exclusiv desti- 
natarului de drept şi poate conţine informații confidentiale si 

restrictionate.” E ca si cum fi-ai încheia toate e-mailurile de 
serviciu cu o semnătură de genul: „Nu avem încredere în tine 
si suntem dispuși să-ţi demonstrăm asta printr-un proces”. 
Sigur ai să-ți câştigi mulţi prieteni aga. 

Scrie ca să fii citit, nu doar de dragul scrisului. De fiecare 
dată când scrii ceva, citește cu voce tare. Sună ca și cum ai 
discuta cu cineva? Dacă nu, cum poți să-i imprimi un ton mai 
conversational? 

Cine iti impune sa te exprimi formal in scris? Cine iti impu- 
ne sä-ti elimini personalitatea atunci cand scrii ceva? Lasä deo- 
parte regulile si comunica! 

Atunci cand scrii, nu te mai gändi la toti cei care s-ar putea 
să-ți citească textul. Gandeste-te la o singură persoană. Si adre- 
sează-i-te respectivei persoane. Când scrii pentru o mulțime, 
ajungi la generalitäfi gi la ciudățenii. Când te adresezi cuiva 
anume, ai mult mai multe șanse să o nimeresti. 

Cuvinte interzise 


Existä cäteva cuvinte interzise, pe care n-ar trebui sä le folo- 
sesti niciodată în afaceri. Si nu e vorba de nicio injuräturä. E 
vorba de trebuie, e nevoie, nu putem, ușor, doar, numai și rapid. 
Aceste cuvinte împiedică o comunicare sănătoasă. Sunt sem- 
nale de alarmă, care induc o stare ostilă, sabotează discuţiile 
productive și duc la întârzierea proiectelor. 

Când folosești aceste cuvinte interzise, aduci în discuţie o 
alegere radicală. Însă rareori se întâmplă ca lucrurile să fie în 
alb şi negru. Prin urmare, oamenii se simt ofensafi și apar 
probleme. Se creează tensiuni și conflicte inutile: 

lată care e problema cu unele dintre ele: 


Trebuie. Foarte puține sunt lucrurile care chiar trebuie rezolvate. În 
loc să spui „trebuie“, mai bine spui „poate“ sau „Ce părere ai?” sau 
„Cum fi se pare?” sau „Crezi că am putea reuși?“ 


Nu putem. Atunci când spui că nu se poate, probabil se poate. 
Uneori, folosim această sintagmă în negatii ce se contrazic: „Nu 
putem lansa produsul așa, fiindcă nu e perfect“, dar „Nu mai putem 
lucra la asta, fiindcă produsul trebuie lansat”. Nu se poate ca ambele 
fraze să fie adevărate. Sau, stai putin, oare se poate? 


Ușor. Ușore un cuvânt folosit pentru a descrie munca altcuiva. „Cred 
că ţi-e ușor să faci asta, nu?” Însă gándeste-te cât de rar se întâmplă 
ca cineva să-și considere propriile sarcini drept ușoare. Tu spui: „Am 
să analizez problema“, pe când alții iti spun: „Rezolv-o”. 


Aceste cuvinte interzise apar adeseori în timpul dezbateri- 
lor (si fii atent si la rudele lor: toată lumea, nimeni, întotdeauna 
si niciodată). Odată pronunțate, iti îngreunează calea spre o 

soluţie. Te pun la colt, asmutind două concepte absolute unul 
împotriva celuilalt. Şi așa încep confruntările. Când orice cale 
de mijloc e eliminată. 

Aceste cuvinte sunt tare periculoase mai ales atunci când 
le combini: „Trebuie să adăugăm această funcționalitate ime- 
diat. Nu putem lansa produsul fără această funcționalitate. 
Toată lumea și-o doreşte. E doar un aspect minor, așa că va fi 
ușor. Ar trebui să termini rapid!“ Sunt doar 32 de cuvinte, dar 
o sută de presupuneri. E calea sigură spre dezastru. 

URGEN? 


i 


| 


Cuvântul „urgent“ e toxic 


Nu mai spune „urgent“! Ne-am prins. E de la sine înţeles. 
Toată lumea vrea ca totul să fie rezolvat cât mai repede. 

Când te transformi în genul de persoană care adaugă 
„urgent“ la sfârșitul fiecărei cerințe, începi să spui că totul are 
prioritate. Şi, când totul are prioritate, înseamnă că nimic nu 
mai are, de fapt. (Curios cum totul are prioritate până în 
momentul in care chiar trebuie să-ți stabilești prioritățile.) 

„Urgent“ produce inflație. Ajunge să devalorizeze orice 
cerință care nu e urmată de cuvântul „urgent“. Până la urmă, 
nu mai ajungi să îndeplinești o sarcină decât dacă e desemnată 
drept „urgentă“. 

Majoritatea sarcinilor nu justifică această isterie. Dacă o 
sarcină nu e îndeplinită chiar în clipa asta nu va muri nimeni. 
Nu va rămâne nimeni fără serviciu. Compania nu va pierde o 
grămadă de bani. Însă astfel se creează o tensiune artificială, 
care duce la epuizare și chiar mai rău. 

Aşadar rezervă astfel de termeni pentru adevăratele urgen- 
te: situațiile în care, dacă nu actionezi, apar consecințe directe 
și măsurabile. Dacă e vorba de altceva, stai liniștit. 

CONCLUZIE 


Inspiratia e perisabilä 


Cu totii avem idei. Ideile sunt nemuritoare, nu au termen 
de garantie. 

Insä nu si inspiratia. Inspiratia este ca laptele sau ca fructele 
proaspete: are termen de garantie. 

Dacă vrei să faci ceva, trebuie sá actionezi acum. Nu poți 
să pui ideea undeva pe un raft la păstrare și să aștepți două 
luni, până când ai timp de ea. Nu poți să spui pur și simplu 
că ai să te ocupi mai târziu. Mai târziu, iti va lipsi entuziasmul 
necesar. 

Dacă te simți inspirat într-o zi de vineri, renunță la week- 
end si apucă-te de treabă. Cu energia pe care ţi-o dă inspirația, 
poți face în 24 de ore o munca de două săptămâni. Din punctul 
ăsta de vedere, inspiraţia funcționează ca o mașină a 
timpului. 

Inspirația e ceva miraculos: iti sporește productivitatea si 
te motivează. Însă nu te așteaptă. Inspirația trebuie exploatată 
imediat. Dacă te loveşte, nu-i da drumul și treci la treabă. 

Multumim cä ne-ai citit cartea 


Speräm sä te inspire sä-ti reorganizezi modul in care 
lucrezi. Dacä va fi asa, scrie-ne la rework@37signals.com si 
povesteste-ne cum merge. Abia asteptäm sä primim vesti de 
la tine. 

RESURSE 

Despre 37signals 


37signals 
www .37signals.com 
Despre 37signals si produsele noastre. 


Site-ul Rework 
www.37signals.com/rework 
Site-ul oficial al cărții. 


Blogul Signal vs. Noise 
www.37signals.com/svn 
Blogul companiei noastre despre afaceri, design, culturä 
organizationalä si altele. 


Inregisträri 37signals 
www .37signals.com/speaks 
Prezentäri si peroratii 37signals. 


Aboneazä-te la buletinul informativ 37signals 
www.37signals.com/subscribe 

Buletin informativ despre produse noi, reduceri si altele 
(trimis cam de două ori pe lună). 


Chestii care ne plac 
www.37signals.com/stuffwelike 


O listă de cărți, site-uri și alte lucruri care ne plac 


E-mail 
rework@37signals.com 

Produse 37signals 


Basecamp 

www.basecamphq.com 

Gestioneazä-ti proiectele si colaboreazá cu echipa si cu cli- 
entii täi. 


Highrise 

www.highrisehq.com 

Urmäreste-ti persoanele de contact, ponturile si afacerile. 
Fii intotdeauna pregátit. 


Backpack 

www.backpackit.com 

Organizează si difuzează informațiile la nivelul întregii tale 
afaceri. 


Campfire 

www.campfirenow.com 

Chat si schimb de fisiere si cod in timp real pentru echipele 
aflate la distantä. 


Ta-da List 

www.tadalist.com 

Ta-da List te ajută să-ți creezi si să-ţi partajezi listele cu 
sarcini. 


Writeboard 

www.writeboard.com 

Writeboard este un instrument pentru editare texte in 
colaborare. 

Getting Real 

gettingreal.37signals.com 

Aceastä carte scrisä de 37signals te va ajuta sä descoperi o 
modalitate mai inteligentä, mai rapidä si mai usoarä de a 
crea o aplicație web de succes. 


Ruby on Rails 


www.rubyonrails.org 
O platformă web open-source creată de 37signals. 

Multumiri 


Îi mulțumim în mod deosebit lui Matthew Linderman. 
Matt a fost primul angajat al 37signals in 1999 - și este și azi 
alături de noi. Această carte nu ar fi putut apărea fără Matt. În 
afara faptului că e autorul conținutului inițial, el a ajutat și la 
armonizarea stilurilor total diferite ale coautorilor, rezultatul 
fiind o carte coerentă și la obiect. El a făcut ca totul să pară 
ușor, dar nu a fost așa. {ti mulțumim, Matt. 

Dorim să le mulțumim și familiilor noastre, clienţilor și 
tuturor celor de la 37signals. Si iată o listă cu persoane cunos- 
cute și necunoscute care ne-au inspirat într-un fel sau altul: 


Frank Lloyd Wright Seth Godin 
Warren Buffett Jamie Larson 
Clayton Christensen Ralph Nader 

Jim Coudal Benjamin Franklin 
Ernest Kim Jeff Bezos 

Scott Heiferman Antoni Gaudi 
Carlos Segura Larry David 
Steve Jobs Dean Kamen 

Bill Maher Thomas Jefferson 
Mies van der Rohe Ricardo Semler 
Christopher Alexander James Dyson 
Kent Beck Thomas Paine 
Gerald Weinberg Kathy Sierra 
Julia Child Marc Hedlund 
Nicholas Karavites Michael Jordan 
Richard Bird Jeffrey Zeldman 
Dieter Rams Judith Sheindlin 
Ron Paul Timothy Ferriss 

JASON FRIED și 
DAVID HEINEMEIER 
HANSSON 


sunt fondatorii 37signals - o 
companie de software inovatoare 
care creează produse folosite de 
milioane de persoane din întreaga 
lume. Articole elogioase despre 
munca celor doi antreprenori au 
apărut în publicaţii de renume 
precum Time, Newsweek sau Wired. 
De asemenea, ei colaborează cu 
Signal vs. Noise, unul dintre cele mai 
apreciate bloguri de pe internet. 
Pentru a afla mai multe despre 
Rework și despre 37signals, 
accesează site-ul 37signals.com. 


confrunt cu o nouă provocare: aceea ideile înțelepte din 

de a-mi înfrâna dorinţa de a rupe aceste pagini sunt 
fiecare pagină pentru a mi-o lipi pe y indráznete, dar simple, 
perete... Uluitoare, pregnantá, pliná de E directe si probate... 

a 
rg 


Pe mine, REWORK m-a făcut să mă E In stilul tipic 37signals, 
= 
ă 


idei care te inspiră - această descriere Citește această carte 
mă face să par o admiratoare supusă, de multe ori, pentru a 


dar REWORK chiar este într-adevăr găsi curajul de care ai 
foarte utilă. După ce o termini de citit, 3 nevoie ca să te pui pe 
pregătește-te să trăiești o senzație £ treabă si să faci ceva 
nouă de claritate si motivație. g nemaipomenit. 
E 

Kathy Sierra, cofondatoarea seriei de succes e Tony Hsieh, director 
Head First și fondatoarea javaranch.com 80 executiv, Zappos.com 

5 

aproape cä mi-a umplut ochii de inspirä sä reconsideri tot ce credeai cä 
lacrimi de mai multe ori. E dată știi despre strategie, clienţi și modul de 
naibii, e pur și simplu genială. 5 a duce lucrurile la bun sfârșit. 

g 

20 


5 
v 
Claritatea, chiar geniul acestei cărți, E Geniul REWORK constă în aceea că te 
mr 

o 


William C. Taylor, redactor fondator al revistei 


Tom Peters, autorul cártii Brand You 50, =. 
FastCompany si coautor al cärtii Mavericks at Work 


bestseller New York Times e 


arcumentuc (UniCredit Țiriac Bank 


Cu toții avem idei. Ideile sunt nemuritoare, nu au termen de 
garantie. Insă nu și inspiraţia. Inspirația este ca laptele sau ca 
fructele proaspete: are termen de garanție. REWORK - Concluzie 

